BUILDING HEALTHY CHURCHES

CHURCH ELDERS-Hindi

कलीसिया के प्राचीन

जेरेमी रायनी

‘‘आत्मा के अन्य वरदानों के समान ही नेतृत्व भी मसीह की देह की उन्नति के लिए है। पौलुस ने तीतुस को स्पष्ट शब्द में बताया कि जब तक उचित अगुवा नियुक्त न हो, तब तक कलीसिया की गतिविधीयों में व्यवस्था नहीं होगी। कलीसियार्इ जीवन की अधिकतर अनसुलझी समस्याओं का कारण नेतृत्व में कमी के रूप में देखा जाता है। जेरेमी रिन नवीनता और स्पष्टता के साथ जो अत्यंत सहायक है, विश्लेषण करते हैं कि बाइबल स्थानीय कलीसियार्इ प्राचीन की पहचान और कार्य के विषय में क्या कहती है। यह ऐसी पुस्तक है जो प्राचीन उनके लाभ के लिए उसे एक साथ मिलकर पढ़ सकते हैं और यह पुस्तक मण्डली की सहायता करेगी कि वे अपने अगुवे के लिए प्रार्थना करें और उनकी सहायता करें ताकि उनका कार्य आनंदमय हो और बोझ न हो।”

एलीस्टर बेग, वरिष्ठ पासबान, पार्क साइड चर्च, क्लीव्ह लैंड, ओहिओ।

“जेरेमी रायनी साबित करते हैं कि कलीसियार्इ प्राचीनों के पद और सेवकार्इ के विषय में विस्तार से और संक्षेप में भी लिखना संभव है। और यह पुस्तक कितनी अनमोल है! मैंने यह पुस्तक न केवल शिक्षाप्रद पार्इ है, बल्कि एक पासबान के रूप में यीशु के प्रति और इस अर्थ से उसकी कलीसिया के प्रति मेरे प्रेम में मेरे लिए भक्तिपरक और सहायक है। इस विषय पर दूसरी किसी पुस्तक के विषय में सोचना मेरे लिए कठीन है जो इतनी सहजता से दूसरों को सिखार्इ जा सकती है।”

जेरेड सी विल्सन, पास्टर मिडल टाउन स्प्रींग्स चर्च, एवं गॉस्पेल वैकफुलनेस और पास्टर्स जस्टिफिकेशन के लेखक

“क्या आप आपकी कलीसियार्इ में उन्नति प्राप्त, भक्तिमान और परिपक्व लोगों के समूह को देखना चाहते हैं जो शिष्य बनाने हेतु मण्डली की निगेहबानी करने, सिखाने, और उन्हें प्रशिक्षण देने हेतु पूर्णकालीन पासबान के साथ काम कर सकते हैं? बाइबल की दृष्टि से कुशलतापूर्वक, बुद्धिमानीपूर्वक, और गर्मजोशी के साथ लिखी गर्इ यह छोटी-सी पुस्तक कलीसिया की सेवकार्इ और उसके नेतृत्व के मुख्य रूप से सहशासन स्वरूप के संबंध में है। ‘प्राचीनों’ को कैसे नियुक्त करना चाहिए, संगठित करना चाहिए, या उन्हें कैसे स्थापित करना चाहिए इस विषय में आपका दृष्टिकोन चाहे जो हो, आप यहां चुनौती, प्रोत्साहन और मार्गदर्शन देने लायक बहुत कुछ पाएंगे।”

टोनी पेनी, प्रकाशन संचालक, मत्थियास मीडिया, सहलेखक, द ट्रेलिस अॅण्ड द वार्इन

9Marks: Building Healthy Churches

Edited by Mark Dever and Jonathan Leeman

Expositional Preaching: How We Speak God’s Word Today, David Helm

Sound Doctrine: How a Church Grows in the Love and Holiness of God, Bobby Jamieson

The Gospel: How the Church Portrays the Beauty of Christ, Ray Ortlund

Evangelism: How the Whole Church Speaks of Jesus, J. Mack Stiles

Church Membership: How the World Knows Who Represents Jesus, Jonathan Leeman

Church Discipline: How the Church Protects the Name of Jesus, Jonathan Leeman

Church Elders: How to Shepherd God’s People Like Jesus, Jeramie Rinne

Church Elders: How to Shepherd God’s People Like Jesus

Copyright © 2014 by Jeramie Rinne

Published by Crossway1300 Crescent StreetWheaton, Illinois 60187

All rights reserved. No part of this publication may be reproduced, stored in a retrieval system, or transmitted in any form by any means, electronic, mechanical, photocopy, recording, or otherwise, without the prior permission of the publisher, except as provided for by USA copyright law.

Cover design: Dual Identity inc.

Cover image(s): Wayne Brezinka for brezinkadesign.com

First printing 2014

Printed in the United States of America

Unless otherwise indicated, Scripture quotations are from The Holman Christian Standard Bible®. Copyright © 1999, 2000, 2002, 2003 by Holman Bible Publishers. Used by permission.

Scripture quotations marked esv are from the ESV® Bible (The Holy Bible, English Standard Version®), copyright © 2001 by Crossway. 2011 Text Edition. Used by permission. All rights reserved.

Scripture quotations marked kjv are from the King James Version of the Bible.

All emphases in Scripture quotations have been added by the author.

Trade paperback ISBN: 978-1-4335-4087-5 ePub ISBN: 978-1-4335-4090-5 PDF ISBN: 978-1-4335-4088-2 Mobipocket ISBN: 978-1-4335-4089-9

Library of Congress Cataloging-in-Publication Data

Rinne, Jeramie, 1970–

Church Elders : how to shepherd God’s people like Jesus / Jeramie Rinne.

Copyright (© 2016) Translated and Published in Hindi by

Alethia Publications Chandra Niwas Building, Bitco Point, Nashik Road 422101, Maharashtra and 9Marks

alethiapublications@gmail.com

Translated by Samir B Salve

विषय-सूची

श्रृंखला आमुख

परिचय                  13

1. अनुमान न लगाएं

2. भेड़ों जैसी गंध

3. वचन परोसें

4. भटके हुओं का पता लगाना

5. प्रभुता न करते हुए अगुवार्इ करना

6. एक साथ मिलकर चरवाहे के रूप में सेवा करें

7. आदर्श परिपक्वता

8. झुण्ड के लिए बिनती करें

समापन

टिप्पणीयां

श्रृंखला आमुख

क्या आप मानते हैं कि एक स्वस्थ कलीसिया बनाना आपकी जिम्मेदारी है? अगर आप एक मसीही हैं तो हम समझते हैं कि यह आप की जिम्मेदारी है।

यीशु आप को शिष्य बनाने की आज्ञा देते हैं (मत्ती 28 :18-20)। यहूदा आप को विश्वास में बने रहने की आज्ञा देता है (यहूदा 20-21)। पतरस आप को आप के वरदानों द्वारा दूसरों की सेवा किये जाने के लिए कहता है (1 पतरस 4:10)। पौलुस आप को प्रेम में सत्य बोलने के लिये कहता है ताकि आप की कलीसिया का पूर्ण विकास हो सके (इफिसियों 4:13, 15)। क्या आप जानते हैं कि इन सब के बीच हमारा स्थान कहां है?

चाहे आप कलीसिया के सदस्य या अगुवे हों, स्वस्थ कलीसियाओं का निर्माण करने वाली इन पुस्तकों की श्रृंखला का उद~देश्य बाइबल की इन आज्ञाओं को पूर्ण करने में आप की सहायता करना है ताकि आप ऐसे चर्च के निर्माण में अपनी भूमिका का निर्वाह कर सकें। कहने का दूसरा तरीका यह हो सकता है कि हम आशा करते हैं कि जैसे यीशु आप की कलीसिया से प्रेम रखते हैं, ये पुस्तकें कलीसिया के प्रति वैसा ही प्रेम रखने में आप की सहायता करेंगी।

9मार्कस् प्रकाशन की योजना है कि एक स्वस्थ कलीसिया के जो 9 चिन्ह होते हैं उनमें से प्रत्येक के उपर एक लघु व पठनीय पुस्तक और साथ ही ठोस सिद्वांतों के उपर भी एक पुस्तक तैयार करे। व्याख्यात्मक प्रचार वाली पुस्तकें, बाइबल के धर्मसिद्धांत, कलीसिया की सदस्यता, कलीसियार्इ अनुशासन, शिष्यता और उसमें बढ़ना व कलीसिया की अगुवार्इ इत्यादि विषयों की पुस्तकों की ओर देखते रहिये।

स्थानीय कलीसिया इसलिये अस्तित्व में हैं कि वे देश-देश के लोगों को परमेश्वर की महिमा प्रगट करें। हम यीशु मसीह के सुसमाचार की ओर आंखे लगाने के द्वारा, उनसे उद्धार मिलने की आशा के द्वारा, परमेश्वर की पवित्रता, एकता और प्रेम में होकर एक दूसरे से प्रेम रखने के द्वारा उनकी महिमा प्रगट कर सकते हैं। हम प्रार्थना करते हैं जो पुस्तक आप के हाथ में हैं, वह आप की सहायता करेगी।

इसी आशा के साथ,

मार्क डिवर एवं जोनाथन लीमैन

श्रृंखला संपादक

परिचय

“मैं प्राचीन हूं। अब क्या?”

कर्इ पासबान “पासबान की सेवकार्इ के विषय में मुझे सेमिनरी में जो नहीं बताया” नामक पुस्तक लिख सकते हैं। उस पुस्तक में संभवत: कुछ दुखभरे, बोझिल अध्याय होंगे, जैसे “कुरूप व्यापार सभा” से कैसे बचेेें या “तीन साल के बच्चे के मृत संस्कार में क्या कहें।” पासबान की सेवकार्इ में क्लेश, निराशा और दिल टूटने के स्वरूप हैं, जिसके लिए कोर्इ स्कूल मनुष्य को तैयार नहीं कर सकती।

परंतु सेवकार्इ में सुखद अचंभा भी होता है। सेमिनरी में किसी ने मुझे यह नहीं बताया कि मैं अपनी मण्डली से प्यार करने लगूंगा या मैं लोगों के जीवनों में परमेश्वर की विश्वासयोग्यता और सुसमाचार की सामर्थ देखने के लिए आगे की कतार मैं बैठूंगा।

किसी ने मुझे उस आनंद और सन्तुष्टि के विषय में नहीं बताया जो अयाजकीय प्राचीनों के साथ काम करने से मुझे मिलेगा।

मैं अयाजकीय प्राचीनों से प्रेम करता हूंं।1 मैं उन लोगों का आदर करता हूं जो, काम में व्यस्त होने और पारीवारिक जीवन में व्यस्त होने के बावजूद, अपनी स्थानीय कलीसिया की अगुवार्इ करने हेतु समय और पैसों का त्याग करते हैं, आंसू बहाते हैं और प्रार्थना करते हैं। मैं उन्हें चुनौतियों के साथ लड़ते हुए देखना, गलती करते हुए, और उस प्रक्रिया में परिपक्व होते हुए देखना पसंद करता हूं। यह बारह चेलों के साथ घूमने (के साथ रहने) के समान है : सामान्य, दोषपूर्ण लोग जो परमेश्वर के अनुग्रह से असाधारण बुलाहट पूरी करते हैं। मेरी मण्डली के प्राचीन मेरे लिए भाइयों का एक दल हैं, मैं अपने साथी चरवाहों के बगैर सेवकार्इ करने की कल्पना भी नहीं कर सकता।

मैं दूसरे कारण से भी प्राचीनों से प्रेम करता हूं : परमेश्वर की कलीसियाओं को चलाने के लिए वे परमेश्वर की योजना हैं। परमेश्वर ने हमेशा अपने लोगों के लिए चरवाहे दिए हैं। उसने इस्राएल को मूसा, शमूएल और न्यायी दिए। उसने इस्राएल के सर्वोत्कृष्ट चरवाहे को खड़ा किया, राजा दाऊद। और फिर भी ये सब लोग, जिसमें दाऊद भी शामिल है किसी न किसी रीति से असफल हो गए। दाऊद के बाद आने वाले राजा लगातार परमेश्वर के झुण्ड को मूर्तिपूजा और अन्याय की ओर ले गए। और इसलिए भविष्यद्वक्ता एक आने वाले चरवाह के विषय में, नए “दाऊद” के विषय में बोलने लगे (उदाहरण के तौर पर, यशायाह 9:1-7; यहेजकेल 34:20-24)।

परमेश्वर ने दाऊद के पुत्र यीशु को भेजकर अपनी प्रतिज्ञा पूरी की, वह उत्तम चरवाहा जिसने भेड़ों के लिए प्राण दिया और फिर जी उठा। परंतु वह यहीं पर नहीं रूक गया। यीशु ने अपने लौट आने तक अपनी भेड़ों की रखवाली करने के लिए अपने अधीन कार्य करने वाले चरवाहों के रूप में प्रेरितों और प्राचीनों को दिया (इफिसियों 4:7-13; 1 पतरस 5:1-4)। प्राचीन यीशु की कलीसियाओं की रखवाली करने वाले उसके सहकर्मी हैं।

धर्मी, नेकनियत, और... उलझन भरे

मैं इन कारणों से प्राचीनों को पसंद करता हूं, परंतु मैंने लगातार एक समस्या देखी है। भले ही प्राचीन विशिष्ट तौर पर धर्मी और नेकनियत हैं, परंतु फिर भी अक्सर वे प्राचीन होना क्या है इस विषय में उलझन में होते हैं। उन्हें क्या करना है इस विषय में उनके पास हमेशा ही पूर्ण समझ नहीं होती। और सच पूछे तो, हम वेतनभोगी पासबान अक्सर उनकी उलझन या व्याकुलता में भागी होते हैं।

परिणामस्वरूप, कलीसिया की देखरेख में प्राचीन नेतृत्व के अन्य उदाहरण ले आते हैं, विशेष तौर पर उनके अपने अनुभवों से या पेशों से। प्राचीनों के लिए स्पष्ट बाइबल आधारित कार्य विवरण न होने के कारण, ये लोग स्वाभाविक तौर पर जो कुछ जानते हैं, उसी के अनुसार आचरण करते हैं। उनका मानना होता है कि प्राचीन का कार्य निम्नलिखित बातों के समान है :

- पाठशाला का प्रशासन चलाना

- कम्पनी चलाना

- युद्ध में आदेश देना

- प्रोजेक्ट का प्रबंधन करना

- किसी कार्य का संचालन करना

- अपने आधिनस्थ ठेकेदारो की देखरेख करना

- विश्वस्त मंडल में कार्यरत् रहना

इन जीवन अनुभवों के पहलु प्राचीन के नेतृत्व में हमेशा उपयोगी साबित हुए हैं। फिर भी कलीसिया की देखरेख करना एक अद्वितीय कार्य है।

“मैं प्राचीन हूं। अब क्या?”

इस पुस्तक का उद्देश्य प्राचीनों के लिए संक्षिप्त, बाइबल आधारित कार्य-विवरण प्रदान करना है। मैं प्राचीन के कार्य का पढ़ने में सरल, प्रेरणादायक सारांश तैयार करना चाहता था जो नए या सम्भवनीय प्राचीन को दिया जा सकता है जो यह जानना चाहता है कि प्राचीन कौन होता है और क्या करता है। मुझे आशा है कि यह पुस्तक धर्मी, नेकनियत इन्सान के प्रश्न का उत्तर देगा जो पूछता है: “मैं प्राचीन हूं। अब क्या?”

परंतु यह पुस्तक मात्र वर्तमान या अभिलाषी प्राचीनों के लिए नहीं है। यह पुस्तक कलीसिया के सदस्यों के लिए भी है। पूरी मण्डली को स्थानीय कलीसिया के लिए परमेश्वर की योजना समझने की ज़रूरत है, जिसमें नेतृत्व के लिए उसकी योजना शामिल है। कलीसिया के सदस्य भी प्राचीनों के समान ही प्राचीन के कार्य-विवरण के विषय में उलझन में हो सकते हैं।

इसलिए मेरी प्रार्थना है कि जब सदस्य और अगुवे स्थानीय कलीसिया में कलीसिया और नेतृत्व के लिए बाइबल आधारित दर्शन के सम्बंध में एकजुट होते हैं, तो यह पुस्तक मण्डलियों को स्वास्थ्य प्रदान करेगी। मुझे आशा है कि आत्मिक रीति से आलसी, चर्च की सीटों को गरमाहट पहुंचाने वाले मसीही लोग इस पुस्तक को पढ़कर अपने परिवारों और कलीसियाओं की देखरेख करने की संजीवित इच्छा का अनुभव कर सकते हैं। अंत में, मैं प्रार्थना कर रहा हूं कि परमेश्वर इस छोटी पुस्तक का उपयोग कुछ लोगों को व्यवसाय के रूप में पासबान की सेवकार्इ में बुलाकर उनके जीवनों के रास्ते को बदलने के लिए करेगा।

प्राचीन, पर्यवेक्षक (ओवरसियर), और पासबान

शब्द संग्रह के विषय में एक शब्द: मैं प्राचीन और अध्यक्ष (बिशप) इन शब्दों को अदल-बदलकर उपयोग करूंगा क्योंकि नये नियम में अदल-बदलकर उनका उपयोग किया गया है।2 प्राचीन का पद दो उपाधियों वाला एक ही काम है।

ठीक, वास्तव में तीन पद है। मैं दूसरे अध्याय में यह विवाद करना चाहूंगा कि पासबान यह संज्ञा (अर्थात्, रखवाला या चरवाहा) कलीसिया के प्राचीन और ओवरसियर इस एक ही पद का उल्लेख करती है। कलीसिया में जिस व्यक्ति को हम विशिष्ट तौर पर “पासबान” कहते हैं वह वेतनभोगी प्राचीन होता है और कलीसिया का वह व्यक्ति जिसे हम विशिष्ट तौर पर “प्राचीन” या “बिशप” (ओवरसियर) अवैतनिक, अयाजकीय पासबान हैं।

प्राचीन और चरवाहे, बिशप (अध्यक्ष) और पासबान, फिर चाहे वह वेतनभोगी हो या स्वयंसेवक, यह सब एक जैसा काम है। परंतु यह काम क्या है? स्थानीय कलीसिया में प्राचीनों को करना क्या है? यीशू के अधीन काम करने वाले चरवाहों के लिए उसका अभियान आदेश क्या है? वे कैसे जानते हैं कि वे अपना मिशन पूरा कर रहे हैं या नहीं?

इन प्रश्नों के उत्तर देने से पहले हमें और कुछ मौलिक करने की आवश्यकता है। प्राचीन बनने के लिए बाइबल की योग्यताएं क्या हैं यह हमें समझने की आवश्यकता है। यदि आप प्राचीन के पद पर कार्य करने का सोच रहे है तो सबसे पहले आपको यह परखना चाहिए कि आप इसके लिए तयार है या नहीं।

अध्याय 1

अनुमान न लगाएं

मैं लासवेगास, नेवडा के बाहर एक प्राचीन द्वारा चलार्इ जाने वाली छोटी-सी बैप्टिस्ट कलीसिया की विश्वासयोग्य सुसमाचार सेवकार्इ के द्वारा युवावस्था से पहले ही यीशु का शिष्य बन गया। 20 वर्ष की उम्र में, मैं मैसाच्यूसेट, बोस्टन के उपनगर में एक छोटी-सी बैप्टिस्ट कलीसिया का वरिष्ठ पासबान बन गया (या आप कह सकते हैं, वरिष्ठ प्राचीन)। इसलिए आप यह अनुमान लगा सकते हैं कि प्राचीन क्या होते हैं यह मै समझ गया था। परंतु विश्वास करो या न करो, प्राचीन बनने के बाद ही मैंने सचमुच सह अध्ययन करना शुरू किया कि बाइबल प्राचीनों के विषय में सचमुच क्या कहती है।

जब मैंने ऐसा किया, तब दो बातों ने मुझे अचंभित कर दिया। पहली, मैं अचंभित हो गया कि बाइबल के पास कहने के लिए कितना कुछ है। नए नियम के सभी लेखक प्राचीनों को संबोधित करते हैं। एक दर्जन से ज्यादा वचन हैं। मुझे यह स्पष्ट समझ में आ गया कि मसीह के समान प्राचीन कलीसिया की वैकल्पिक विशेषता नहीं है; परमेश्वर की कलीसियाओं की निगरानी करने हेतु वे परमेश्वर की योजना के केंद्र में हैं। मैं कैसे इस बात से चूक गया था?

दूसरी, मैं जो समझ रहा था उससे प्राचीनों के लिए बाइबल का कार्यविवरण और योग्यताएं कितनी भिन्न हैं यह देखकर मैं चौंक गया। मैंने सोचा था कि मैं पासबान या प्राचीन बनने के योग्य हूं क्योंकि मैं यीशु से प्रेम करता हूं, मेरे पास सेमिनरी की पदवी है, और मैं उत्तम प्रचार कर सकता हूं। इसके लिए और क्या चाहिए?

शायद आप सोचते होंगे कि आपको भी प्राचीन बनना चाहिए, परंतु अलग कारणों से। शायद आप मानते हैं कि आपके लिए समय आ गया है कि आप प्राचीनों के बोर्ड में शामिल हो जाएं क्योंकि आप कलीसिया के विश्वासयोग्य सदस्य रहे हैं। आप दो वर्ष तक मिशन कमिटी में थे, आपने घर में बाइबल अध्ययन का आयोजन किया, और जब उन्हें अध्यापक नहीं मिल रहा था, तब आपने संडेस्कूल की कक्षा में पढ़ाया। आपने जो दान देना था दे दिया, और अब अगुवार्इ करने की आपकी बारी है।

या शायद आप मानते हैं कि आपको प्राचीनों के बोर्ड पर होना ही चाहिए क्योंकि आप बड़ा दान देते हैं। आपके चेक लिखे बगैर कलीसिया अपना वित्तीय वर्ष का समापन नहीं कर सकती। बड़ा दान देने वालों की बात बोर्ड में मानी जाती है और उन्हें बड़े बोर्ड में स्थान मिलता हैै। ये नियम हैं। इसके अलावा, आपकी कलीसिया थोड़ी व्यापार बुद्धि से अगुवे का उपयोग कर सकती है।

यह भी संभव है कि आपको लगता हो कि आपको कलीसिया में अगुवार्इ करना चाहिए क्योंकि आप कलीसिया के बाहर अगुवार्इ करते हैं। शायद आप एक सफल कंपनी का प्रबंधन करते हैं। शायद आप लाभरहित संस्था के बोर्ड पर विराजमान हैं, किसी विभाग के अध्यक्ष हैं, सेना को आदेश देते हैं, या टीम को सिखाते हैं। यह मानकर चलना सुरक्षित है कि आपके नेतृत्व कौशल्य, अनुभव और वरदान आपको एक आदर्श प्राचीन उम्मीदवार बनाते हैं।

क्या सही है?

जैसा कि मैंने परिचय में बताया हैै, प्राचीन से संबंधित आपका पहला कर्तव्य यह जांच- पड़ताल करना है कि आपको बाइबल की योग्यताओं के आधार पर प्राचीन बनना चाहिए या नहीं। अनुमान न लगाएं। आपने पहले प्राचीन के रूप में सेवा भी की होगी, फिर भी परमेश्वर के वचन को आपकी उम्मीदवारी जांच लेने दें।

नीचे प्राचीन की छ: योग्यताएं दी गर्इ हैं जो नए नियम से ली गर्इ हैं। उन्हें पढ़ें। प्रार्थनापूर्वक पढ़ें। रुककर अक्सर उनके विषय में सोचें। अन्य लोगों को वार्तालाप के लिए निमंत्रण दें। अपनी पत्नी, कुछ मित्रों, या प्राचीन को यह भाग दिखाएं, ओर पूछें, “क्या ये योग्यताएं मेरा वर्णन करती हैं?”

आप जानते हैं कि यदि... तो आप पा्रचीन के रूप में सेवा करने के योग्य हैं

1. आप प्राचीन बनना चाहते हैं

प्राचीनों के विषय में नए नियम की एक सबसे लंबी चौड़ी शिक्षा में प्रेरति पौलुस ने यह कहकर शुरूवात की : “यह बात सत्य है कि जो अध्यक्ष होना चाहता है, वह भले काम की इच्छा करता है” (1 तीमुथियुस 3:1)। पतरस ने इसे इस प्रकार कहा : “कि परमेश्वर के उस झुंड की, जो तुम्हारे बीच में है रखवाली करो; और यह दबाव से नहीं, परन्तु परमेश्वर की इच्छा के अनुसार आनन्द से, और नीच-कमार्इ के लिए नहीं, पर मन लगा कर” (1 पतरस 5:2)।

आकांक्षा। इच्छा। आजादी। आपको यह चाहना ही होगा। विश्वासयोग्य पासबानी आपसे बहुत कुछ मांग करती है। यदि आपके पास इस भूमिका के लिए अंदर से भूख नहीं है, तो आप थक जाएंगे। अर्थात्, इसका अर्थ यह नहीं है कि जो कोर्इ प्राचीन बनना चाहता है, वह इसके योग्य है। परंतु इसका अर्थ यह है कि इच्छा का अभाव समस्या है।

मेरी कलीसिया में एक व्यक्ति है जिसके पास प्राचीन की मजबूत सामग्री (गुण) है। हमारी नियुक्ति करने वाली टीम ने उसे प्राचीन के रूप में सेवा करने कहा। वास्तव में, हमने उससे तीन बार पूछा। स्पष्ट रूप से, तीसरी बारी सम्मोहन था क्योंकि अंत में उसने सम्मति जतार्इ। परंतु जैसे-जैसे मैं उसके साथ और बात करने लगा, यह स्पष्ट हो गया कि उसमें प्राचीन बनने की दृढ़ इच्छा का अभाव है। उसने सेवा करने की सहमति आंशिक रूप से इसलिए जतार्इ थी क्योंकि उसने पहले दो बार इस पेशकश का इन्कार किया था। अंत में, उसकी कलीसिया के प्रति कर्तव्य भावना ने उसे सहमत होने के लिए विवश कर दिया - जिसके विरोध में पतरस ने चेतावनी दी है।

उसने मुझे अपनी इस इच्छा के विषय में भी बताया कि उसके पड़ोसियों और शहर के लोगों को सुसमाचार सुनाने हेतु उसे खाली समय दिया जाए। मैं उसकी हताशा की मात्र कल्पना कर सकता था कि उसे किस प्रकार झुंड की रखवाली करने के लिए ख्ुाद को व्यस्त करना होगा, जबकि वह झुंड में और लोगों को लाने के लिए बाहर रहने की इच्छा रखता है। इसलिए और प्रार्थना करने के बाद, उसने अपना मन बदल दिया और हिम्मत के साथ तीसरी बार अपनी नियुक्ति को स्वीकार करने से इन्कार कर दिया। हमने प्राचीन बनने के लिए एक सुसमाचार प्रचारक को लगभग उलझन में डाल दिया था।

जबकि सभी प्रेरणाएं र्इश्वरीय नहीं होती, इसलिए प्राचीन बनने के लिए आपके पास दिल से इच्छा होनी चाहिए। क्या स्थानीय कलीसिया की पासबानी करने के लिए पवित्र आत्मा ने आपके हृदय में एक धर्मी अभिलाषा रखी है? आप किस बात से प्रेरित है?

2 आप र्इश्वरीय चरित्र का उदाहरण प्रस्तुत करते हैं

आप यह अनुमान लगा सकते हैं कि प्राचीन का सबसे महत्वपूर्ण गुण किसी संस्था का संचालन करने का कौशल हो सकता है। कलीसिया का बिशप (रखवाला) होने के लिए व्यवस्थापन की योग्यता होनी चाहिए, परंतु साथ-ही-साथ नए नियम के लेखकों ने पवित्र चरित्र पर बहुत अधिक ज़ोर दिया है। यीशु के अधीनस्थ चरवाहों को यीशु के चरित्र का प्रतिबिंब प्रगट करना चाहिए। साधारण नेतृत्व गुणों वाला धर्मी प्राचीन भयानक नैतिक दोष रखने वाले चमत्कारी (कैरिस्मॅटिक) अगुवे से बेहतर है।

पौलुस की पत्री से बिशप (रखवाला) (बिशप) की योग्यताओं की इन दो सूचियों के इन भागों को फिर से पढ़ें। ये सद्गुण प्राचीन के लिए वैसे ही अनुरूप होने चाहिए जैसे कि सही मापवाला सूट होता है।

इसलिए चाहिए कि अध्यक्ष निर्दोष, और एक ही पत्नी का पति, संयमी, सुशील, सभ्य, पहुनार्इ करनेवाला, और सिखाने में निपुण हो। पियक्कड़ या मारपीट करनेवाला न हो; वरन् कोमल हो, और न झगड़ालू, और न लोभी हो (1 तीमुथियुस 3:2-3)।

क्योंकि अध्यक्ष को परमेश्वर का भण्डारी होने के कारण निर्दोष होना चाहिए; न हठी, न क्रोधी ,न पियक्कड़, न मारपीट करनेवाला, और न नीच कमार्इ का लोभी, परंतु पहुनार्इ करनेवाला, भलार्इ का चाहनेवाला, संयमी, न्यायी, पवित्र और जितेन्द्रिय हो। तीतुस 1:7-8

मसीह समान चरित्र का महत्व बताने के बाद अब हम कुछ धीमी गति से और विस्तारपूर्वक इनमें से कुछ अहर्ताओं पर विचार करेंगे।

निर्दोष। पौलुस ने अपने सद्गुणों की सूची का आरंभ “निर्दोष” और “दोषरहित” इन शब्दों से किया है। इन वर्णनों का अर्थ यह नहीं है कि प्राचीन पाप से परे है और नैतिक दृष्टि से निष्कंलक जीवन बिताता है। यदि ऐसा होता, तो कलीसियाओं को अपने सारे प्राचीनों को उनके पदों से हटा देना पड़ता। बल्कि जो व्यक्ति निर्दोष है वह आदर्श तौर पर मसीह की समानता दर्शाता है, जो सुस्पष्ट और प्रत्यक्ष पाप से मुक्त है। “निर्दोष” होना “आदर के योग्य” (1 तीमुथियुस 3:2), “धर्मी,” और “पवित्र” (तीतुस 1:8) होने के बराबर है।

प्राचीन की योग्यता पर आधारित अपनी पुस्तक में थाबिती अन्याबविले ने उचित ही कहा है : “निर्दोष होने का अर्थ प्राचीन को ऐसा व्यक्ति बनना चाहिए जिस पर किसी को यह संदेह न हो कि वह अनैतिकता के या गलत काम करता हो। ऐसे कामों का आरोप यदि इस व्यक्ति पर लगाया जाए, तो कर्इ लोग सुनकर अचंभित रह जाएंगे।”1

जो लोग निर्दोष हैं, उन्हें प्राचीन बनने से मंण्डली का उसके अगुवों में भरोसा बढ़ जाता है। इसके अलावा, कलीसिया के अगुवे जो निर्दोष है,ं वे एक समाज के सामने कलीसिया की गवाही को बचाकर रखते हैं, क्योंकि जैसा कि पौलुस ने कहा है, “और बाहरवालों में भी उसका सुनाम हो, ऐसा न हो कि निन्दित होकर शैतान के फंदे में फंस जाए” (1 तीमुथियुस 3:7)।

आत्मसंयम। पौलुस की अर्हता-सूची के अनुसार प्राचीन को आत्म-नियंत्रित, गंभीर, संयमित, और अनुशासित होना चाहिए। आत्म-संयम पवित्र आत्मा का फल है (गलातियों 5:23) और मसीही जीवन का चिन्ह् है। संक्षिप्त में, आत्मा से परिपूर्ण व्यक्ति आत्म-नियंत्रित व्यक्ति होता है।

दिलचस्पी की बात यह हैै कि दोनों सूची में पौलुस ने आत्म-नियंत्रण के अभाव के विशिष्ट प्रगटीकरण के विरोध में चेतावनी दी है : शराबखोरी जीवनों को बर्बाद करती है और लोगों को और पाप में खींचती है। मैं एक व्यक्ति को जानता हूं, उसने प्राचीन बनने के बाद शराब पीना छोड़ दिया। जब शराब पीने की बात आर्इं और शराबीपन से संघर्ष करने वाले कलीसिया के सदस्यों के लिए आदर्श प्रस्तुत करने की बात आर्इं, तो वह निर्दोष बनना चाहता था। पवित्र शास्त्र में प्राचीनों को शराब पीने से दूर रहना चाहिए यह योग्यता में नहीं लिखा गया है, फिर भी उनमें अपने आप का इन्कार करने की क्षमता होनी चाहिए जो इस भार्इ ने दिखार्इ।

क्या आप शराब के गुप्त व्यसन, नशीले पदार्थों का सेवन, अश्लील चित्र देखना, या जुआ खेलना आदि बातों को छुपाते हैं? क्या आप क्रोधित होकर अपना आपा खो बैठते हैं, खर्चीले हैं, गाली देते हैं, या निंदा करते हैं? क्या आपको किसी आदतन पाप को क्रूस पर चढ़ाने के लिए और आत्म-संयम का विकास करने हेतु खुद को समर्पित करने के लिए कुछ समय तक प्राचीन के पद की नियुक्ति को स्थगित करने की ज़रूरत हैं?

सुशील। एक सुविख्यात स्वाहिली कहावत है जो इस प्रकार है, “जब हाथी लड़ते हैं, तब घास कुचली जाती है।” उसी तरह जब कलीसिया के चरवाहे लड़ाकू औैर आक्रामक होते हैं, तब भेड़ों को हानि पहुचती है। इसीलिए योग्यता प्राप्त प्राचीन का वर्णन पौलुस “मार-पीट करने वाला न हो, और न झगड़ालू हो” (1 तीमुथियुस 3:3) और “न पियक्कड़, न मारपीट करनेवाला” (तीतुस 1:7) इन शब्दों में करता है। अहंकारी, दबंग, विवादप्रिय, अति महत्वाकांक्षी, कठोर, गर्म दिमाग वाला बिशप (रखवाला) कलीसिया के सदस्यों के दिल को कुचल देता है।

बल्कि प्राचीनों को शांत स्वभाव के होना चाहिए। सौम्यता का अर्थ निर्बलता या डरपोक होना नहीं है। सौम्य स्वभाव वाले प्राचीन चरवाहे की कोमलता और प्रेमी पिता की संवेदनशीलता के साथ अधिकार जताते हैं। एक बार मैंने एक टेलीविजन कार्यक्रम देखा जिसमें एक कछुआ रेंगता हुआ एक हाथी के पास आया जो पानी के पंप के पास पानी पी रहा था। हाथी ने नीचे देखा और सतर्कता से अपने अंगूठे से कछुए को बाजू में हटा दिया ताकि गलती से वह उसे कुचल न दे। उस महाकाय प्राणी को ऐसा ध्यान रखता हुआ देखकर मुझे बड़ा आश्चर्य हुआ। लोग भी जब कलीसिया के अगुवे की सौम्यता का अनुभव करते हैं, तब वे अचंभित हो जाते हैं।

क्या आप सौम्य हैं या सख्त हैं? क्या आप मेल करने वाले हैं या आग लगाने वाले? क्या आप दूसरों की सुन लेते हैं या अपनी राय देने के लिए दूसरों की बातों को अनसुना करके अपनी ही बात बोलते रहते हैं? खुद में इन बातों को पहचानना मुश्किल होता है। बहादुर बनें और कलीसिया के कुछ नैनी दृष्टि वाले सदस्यों से पूछें कि वे अपना सुस्पष्ट मूल्यांकन आपको दें।

लोभी नहीं। प्राचीनों को “पैसों का लोभी” नहीं होना चाहिए। पतरस ने कहा कि प्राचीनों को “नीच-कमार्इ के लिए” सेवा नहीं करना चाहिए (1 पतरस 5:2)। ये वचन उन पासबानों के लिए एक मर्मभेदी उलहाना हैं जो अपनी सेवकार्इयों का उपयोग धनवान बनने के लिए और ऐशो-आराम की जिंदगी बितानें के लिए करते हैं। उन चरवाहों से सावधान रहें जो भेड़ों को लूटते हैं।

लोभ मात्र वेतनभोगी पासबानों के लिए समस्या नहीं हैं। अयाजकीय प्राचीन जो पैसा कमाने के लिए जीते हैं वे मण्डली की देखभाल में समय और बल खर्च करना मुश्किल पाते हैं। कभी कभी लोभी प्राचीन दान और भेटों के लिए कलीसियाओं का गलत उपयोग करते हैं। वे चर्च के बजट को अपने हाथ में रखते हैं और अपनी प्रिय सेवकार्इयों के लिए वह पैसा लगाते हैं। वे खजीनदार की मासिक रिपोर्ट के द्वारा कलीसिया के स्वास्थ्य और सफलता का मूल्यांकन करते हैं। जब पैसों से प्रेम करने वाले लोग कलीसिया की अगुवार्इ करते हैं, तब गरीबों के लिए खर्च करना, कलीसिया रोपन, विश्व सुसमाचार प्रचार कम होने लगता है। लोभी प्राचीनों की छोटी जागीर को प्रत्यक्ष रूप से समृद्ध न बनाने वाले कामों के निमित्त क्यों बड़े पैमाने पर पैसों का निवेश किया जाए?

क्या आप पैसों से प्रेम करते हैं और उसका संग्रह करने के लिए जीते हैं? या आप स्थानीय कलीसिया के लिए, सुसमाचार के प्रचार के लिए, और दूसरों की ज़रूरतों के लिए देने से आनंदित होते हैं? क्या आप दसवांश देते हैं या रसीद, बलिदान या प्रतीक देते हैं। क्या आपके देने के साथ कुछ जुड़ा हुआ है? सावधानी के साथ आत्म-परीक्षण करें, “क्योंकि रुपये का लोभ सब प्रकार की बुराइयों की जड़ है” (1 तीमुथियुस 6:10)।

आगे बढ़ने से पहले, एक पल रुक जाएं और यीशु के विषय में सोचें। जब धार्मिक अगुवों ने उस पर शैतान का साथी होने का आरोप लगाया, तब वे आरोप उस पर असर नहीं कर सकें क्योंकि वह निर्दोष था। जब तलवार चमकाने वाले पतरस ने उसे अपने कैद करने वालों से बचने का अवसर दिया, तब उसने आत्म-संयम दिखाया, उसने और पिता ने क्रूस पर जिस कार्य को करने की योजना बनार्इ थी, उसे पूरा करने का उसने संकल्प किया। निर्बल, दुखी, और बीमारों के साथ व्यवहार करते समय वह सौम्यता दिखाता था। जब शैतान ने उसे संसार के राज्य देने की पेशकश की, तब उसने लोभ नहीं प्रकट किया। इन सारे क्षणों में यीशु परमेश्वर के सिद्ध भेड़ों के रखवालों के रूप में आचरण कर रहा था, साथ ही, आज के दिनों की कलीसियाओं के प्राचीनों के लिए एक नमूना प्रस्तुत कर रहा था।

3. आप बाइबल सिखा सकते हैं

पौलुस ने कहा कि बिशप (रखवाला) को “सिखाने में निपुण” होना चाहिए (1 तीमुथियुस 3:2)। बाइबल सिखाना प्राचीन के निगरानी के कार्य का मुख्य भाग है। हम शिक्षा के विषय में तीसरे अध्याय में और सीखेंगे। परंतु इस समय, हम केवल इस बात पर विचार करें : “क्या मैंने प्रभावकारी ढ़ग से दूसरों को परमेश्वर के वचन से सिखाया है?”

पिछले वर्षों में, हमारी कलीसिया के प्राचीनों ने प्राचीन के संभवनीय उम्मीदवारों के विषय में चर्चा की है। कभी कभी, किसी ने ऐसे व्यक्ति के विषय में सुझाया है जो वर्षों से विश्वासी और कलीसिया का विश्वासयोग्य सदस्य रहा है। हम व्यक्ति के र्इश्वरीय चरित्र और उसके सुखमय वैवाहिक जीवन के विषय में बोलते हैं। हम उन सेवकार्इयों और समितियों की सूची बनाते हैं जिस पर उसने पद विभूषित किया, और जान लेते हैं कि इस व्यक्ति ने स्वेच्छा से सैकड़ों घंटे इस काम में लगा दिए। जितना अधिक हम बोलते हैं, उतना अधिक स्पष्ट हो जाता है कि इस व्यक्ति को प्राचीन बनना चाहिए।

फिर कोर्इ पूछता है, “क्या वह बाइबल सिखा सकता है?”

अवश्य ही इस व्यक्ति ने अपने र्इश्वरीय उदाहरण से सिखाया है, परंतु पौलुस जब कहता है कि प्राचीन को सिखाने में निपुण होना चाहिए, तब उसके बोलने का यह आशय नहीं होता। उसके कहने का अर्थ है सुसमाचार और बाइबल सिद्धांत का फलदायक मौखिक निवेदन। प्राचीन “विश्वासयोग्य वचन पर जो धर्मोपदेश के अनुसार है स्थिर रहे कि खरी शिक्षा से उपदेश दे सके, और विवादियों का मुंह भी बन्द कर सके” (तीतुस 1:9)।

कुछ मामलों में, हम जानते हैं कि उस भार्इ ने छोटे स्थान में, जैसे घरेलू समूह में कभी नहीं सिखाया है। इसलिए हम प्राचीन की नियुक्ति रोक कर रखते हैं और बाद वाले वार्तालाप में उस व्यक्ति के साथ जुडी इस समस्या के विषय में जांच-पड़ताल करते हैं।

प्राचीन यीशु के समान झुंड की रखवाली करते हैं। जिस प्रकार यीशु ने अधिकार के साथ परमेश्वर के वचन की घोषणा की, उसी तरह संभवनीय प्राचीन को उत्तम रीति से बाइबल सिखाने के रूप में पहचाना जाए।

4. आप अपने परिवार की उत्तम अगुवार्इ करते हैं

अमेरिकन समाज सार्वजनिक और निजी, काम और घर के बीच में एक उज्वल रेखा खींचता है। लाभ बढ़ाने और कंपनी के लक्ष्य को पूरा करने की योग्यता के आधार पर हम व्यापार अगुवे का मूल्यांकन करते हैं, उसके व्यक्तिगत जीवन की गुणवत्ता के आधार पर नहीं। अगुवे का पारीवारिक संसार - बच्चे, विवाह, यौन जीवन - किसी और का काम नहीं है।

परंतु परमेश्वर के परिवार में, प्राचीन का पारीवारिक जीवन बहुत महत्व रखता है। वस्तुत:, विवाह जीवन और बच्चों की परवरिश प्राचीन की योग्यता को प्रमाणित करने का आधार है। तीन बातों में मनुष्य के परिवार का नेतृत्व उसे कलीसिया का नेतृत्व करने योग्य बनाता है।

प्राचीन -

एक स्त्री का पति हो- अधिकतर अंग्रेज़ी संस्करणों में पौलुस के शब्दों का अनुवाद “एक पत्नी का पति” के रूप में किया गया है (1 तीमुथियुस 3:2; तीतुस 1:6), परंतु कुछ लोग इस शब्द का अनुवाद “एक स्त्री का पति” ऐसा करते हैं। इस शब्दबंध का अनुवाद कैसे करना चाहिए यह निश्चित रूप से जानना मुश्किल है।2 परंतु कम से कम, वह विश्वासी पति की कल्पना निवेदन करता है जो विवाह की पवित्र वाचा का आदर करता है।

क्या आप यौन दृष्टि से अपनी पत्नी से विश्वासयोग्य रहे हैं? क्या आप अक्सर अश्लील विडियो वेबसार्इट देखते हैं? क्या आपका तलाक हुआ है? इस समय आपके और आपकी पत्नी के बीच सबकुछ कैसा चल रहा है? किसी का भी परियों की कहानी जैसा, कलह से मुक्त वैवाहिक जीवन नहीं होता। परंतु यदि आपका वैवाहिक जीवन लंगड़ता हुआ आगे बढ़ रहा है (या उससे बुरी अवस्था में है) या पिछले दिनों में आपके वैवाहिक जीवन में असफलता रही है, तो प्राचीन के पद को स्वीकार करने से पहले आपको कुछ बुद्धिमान पासबानों से बात करना चाहिए। आप अपनी पत्नी के साथ कैसे व्यवहार करते हैं यह इस बात को लेकर भी बहुत महत्व रखता है कि आप मसीह की दुल्हन के साथ कैसा व्यवहार करेंगे।

क्या प्राचीन को “एक स्त्री का पति” होना चाहिए यह शर्त अविवाहित भार्इ को प्राचीन के पद के लिए अयोग्य ठहराती है? अविवाहित होने के सेवा के लाभ और अविवाहित प्रेरित होने के उसके अपने उदाहरण के विषय में अन्य कहीं पौलुस ने जो स्पष्ट शिक्षा दी है (1 कुरिन्थियों 7:7, 25-38), उसके होते हुए, ऐसा प्रतीत होता है कि अविवाहित दशा को मनुष्य को बिशप के पद से रोकने नहीं चाहिए। फिर भी यदि आप अविवाहित हैं, तो स्वयं से पूछैं : “क्या मैं यौन शुद्धता का पालन करता हूं? क्या मैं अपने साथी को भेंट देते समय अपने रिश्ते में निदोष हूं?”

कार्यकुशल पिता : प्राचीनों के लिए प्रबंधन कौशल महत्वपूर्ण है। बिशपों के पास नेतृत्व गुण होने चाहिए, जैसा कि अध्यक्ष। इस उपाधि से सूचित होता है। परंतु, हम ‘प्रबंधन’ शब्द का संबंध विशिष्ट तौर पर कर्मचारियों और नीतियों, वित्तसंबंधी मामलों और रणनीतिक योजनाओं से जोड़ते हैं। पौलुस के दिमाग में एक अलग प्रबंधन की बात थी : बच्चे और घर।

प्राचीन वह होता है जो “अपने घर का अच्छा प्रबन्ध करता हो, और बाल-बच्चों को सारी गम्भीरता से आधीन रखता हो (जब कोर्इ अपने घर ही का प्रबन्ध करना न जानता हो, तो परमेश्वर की कलीसिया की रखवाली कैसे करेगा।) (1 तीमुथियुस 3:4-5)।

क्या आप एक पिता होने और एक प्राचीन होने के बीच समानताओं के देख सकते है? दोनों ही मसलों में पुरूष अगुवार्इ की भुमिका करता है। दोनों ही में वह अपने अधिनस्तों की उन्नती में और उनके साथ एकता में रहने के लिए जिम्मेदार है। पालकत्व और पा्रचीन नेतृत्व दोनों ही समाज की पृष्ठभूमी में लोगों का परिपक्वता की ओर मार्गदर्शन करना शामिल है। पहले अपने ही परिवार की उचीत पासबानी कर परमेश्वर के परिवार की पासबानी करना सीखें।

क्या आपके बच्चे आपके काबू में हैं या बेकाबू हैं? क्या आप घर में अपने बच्चों को परमेश्वर के वचन के विषय में और सुसमाचार के विषय में सिखाते हैं? या क्या आपके बच्चे आपकी अनावश्यक कठोरता या उन पर कम ध्यान देने की वजह से रुष्ट हैं (इफिसियों 6:4)? क्या आपके घर का वातावरण मुख्यत: पोषक और सुव्यवस्थित है या विषैला और अस्त-व्यस्त है?

क्या यह वचन नि:संतान भाइयों को प्राचीन के पद से अलग रखता है? नहीं, सैद्धांतिक तौर पर नहीं। परंतु यदि विवाहित पुरुष बच्चों की दखलअंदाजी के बगैर विशिष्ट जीवनशैली का आनंद लेने के लिए संतानों को उत्पन्न करने से इन्कार करता है, तो हमें इस विषय में चिंतित होना चाहिए। क्या संसार के प्रति प्रेम ने इस भार्इ को विवाह की मूल आज्ञा का पालन करने से रोक रखा है, “फलो-फूलो और पृथ्वी भर दो” (उत्पत्ति 1:28)? परंतु व्यक्ति ऐसे कारणों से नि:संतान है जो उसके नियंत्रण से बाहर है, तो उसे अपने जीवन में कहीं फलदायक शिष्यता को प्रदर्शित करना चाहिए। सिद्धांत यह है : जो लोग पहले स े प्रभावी पासबान की सेवकार्इ में लगे हुए हैं, उन्हें चरवाहों या पासबानों के रूप में नियुक्त करें।

आतिथ्यशील। पौलुस ने दो बार बिशपों को आज्ञा दी है कि वे ‘आतिथ्य में निपुण’ हों (1 तीमुथियुस 3:2; तीतुस 1:8)

आतिथ्यशीलता या मेहमाननवाज़़ी ज़रूरतमंदों, खोए हुओं, और तनहा लोगों के लिए दया, तरस और निगरानी प्रगट करती है, ये सारे गुण प्राचीन को शोभा देते हैं। परंतु आतिथ्यशीलता कुछ और भी है : वह दूसरों को यह दिखाती है कि आपका परिवार सक्रिय है।

जब दूसरे आपके घर में भोजन पर आते हैं, तब वे क्या देखते हैं? अर्थात, वे दोषरहित परिवार नहीं देखते। परंतु क्या आपके अतिथि आपके और आपकी पत्नी के बीच वार्तालाप के स्वर में और अमौखिक हावभावों में परस्पर प्रेम और आदर देखते हैं? आपके और आपके बच्चों के बीच? क्या वे देखते हैं कि बच्चे आपकी आज्ञा मानते हैं, और जब आपके बच्चे आपकी आज्ञा नहीं मानते तब क्या आपकी प्रतिक्रिया उचित होती है? यदि आपका घर कलीसिया होता, तो क्या भोजन पर आने वाले आपके मेहमान फिर आना चाहते?

5. आप पुरुष हैं

अब तक यह स्पष्ट हो जाना चाहिए, परंतु मैं यह स्पष्ट रूप से कहूंगा : परमेश्वर ने पुरुषों को, केवल पुरुषों को कलीसिया के प्राचीन बनने के लिए बुलाया है।3 कुछ बातों पर विचार करें :

- जैसा कि हमने देखा है, पौलुस ने दो बार, भिन्न-भिन्न संदर्भों में कहा है, कि बिशप को एक स्त्री का पति होना चाहिए।

- अध्यक्षों के विषय में चर्चा करने से तुरंत पहले, पौलुस ने कहा, “और मैं कहता हूूूं कि स्त्री न उपदेश करे, और न पुरुष पर आज्ञा चलाए, परन्तु चुपचाप रहे” (1 तीमुथियुस 2:12)। तुरंत दिए गए संदर्भ के कारण, यह वचन कम-से-कम बिशप की भूमिका के लिए लागू होना चाहिए, जिसे मूल रूप से सिखाने और अधिकार जताने के विषय में सीमांकित किया जाता है।

- पौलुस कलीसिया की अगुवार्इ करने का संबंध परिवार की अगुवार्इ करने से जोड़ता है। जिस प्रकार परमेश्वर ने पुरुषों को वैवाहिक जीवन और बच्चों की परवरिश में अगुवे के रूप में कार्य करने के लिए बुलाया है (इफिसियों 5:22-6:4), उसी तरह वह पुरुषों को कलीसियार्इ परिवार की अगुवार्इ करने के लिए बुलाता है।

क्या इसका अर्थ यह हुआ कि स्त्री को कभी सिखाना नहीं चाहिए या पासबान नहीं बनना चाहिए, पाप का विरोध नहीं करना चाहिए या र्इश्वरभक्ति का नमूना नहीं प्रस्तुत करना चाहिए? अर्थात नहीं। शायद आप उन धर्मी स्त्रियों के विषय में सोच सकते हैं जिनका उपयोग परमेश्वर ने आपकी निगरानी करने और आपको बनाने के लिए की, जैसे मैं सोच सकता हूं। परंतु प्राचीन का पद एक वरदान या सेवकार्इ से अधिक है। प्राचीन उसी प्रकार किसी निश्चित पद, परमेश्वर द्वारा नियुक्त भूमिका, स्थानीय कलीसिया की संगठनात्मक रचना के अंतर्गत एक विशिष्ट पद का वर्णन करता है, जिस प्रकार पिता परिवार में विशेष होता है, परमेश्वर द्वारा नियुक्त होता है। जैसे पिता की भूमिका होती है, वैसे ही परमेश्वर ने सुयोग्य पुरुषों को प्राचीन की भूमिका के लिए सार्वभौमिक तौर पर बुलाया है।

6. आप पक्के विश्वासी हैं

पौलुस ने नए विश्वासियों को प्राचीन के रूप में सेवा करने के विरोध में सावधान किया : फिर यह कि नया चेला न हो, ऐसा न हो, कि अभिमान करके शैतान का सा दण्ड पाए” (1 तीमुथियुस 3:6)।

कभी कभी नए उद्धार पाए हुए विश्वासी उनके आत्मिक उत्साह, शीघ्र परिवर्तन, और निर्भय सुसमाचार प्रचार से हमें चौंका देते हैं। परंतु उस नए उत्साही मसीही विश्वासी को तुरंत प्राचीन का पद देने की जल्दबाजी न करें। उसके जीवन में आगे और भी बढना और परखे जाना है। प्राचीन इस शब्द से बुद्धि और अनुभव का बोध होता है जिनका नए विश्वासी में अभाव होता है।

यदि आपका हाल ही में उद्धार हुआ है, तो अपनी जड़ों को मसीह में और गहरार्इ से पहुंचाने पर ध्यान केन्द्रित करें। आत्मिक अहंकार से बचे रहें। वस्तुत: अपना बयान वापस लें यकीन कर लें कि आपका सचमुच उद्धार हुआ है। कल्पना न करें। क्या आपने अपने पापों से पश्चाताप किया और यीशु में विश्वास किया कि वह आपको क्षमा करे? क्या आप विश्वास करते हैं कि केवल यीशु की मृत्यु और पुनरूत्थान आपको नरक से बचा सकता है और परमेश्वर के साथ आपका मेल कर सकता है? क्या आपका नया जन्म हुआ है? उद्धार न पाए हुए पासबानों और प्राचीनों को पद पर नियुक्त करने से कलीसियाएं बरबाद हो जाती हैं। जो व्यक्ति मसीही भी नहीं है वह यीशु के अधीनस्थ चरवाहे के रूप में कैसे सेवा कर सकता है और कैसे यीशु के चरित्र को प्रतिबिंबित कर सकता है?

हमारी कलीसिया वार्षिक सभा में प्रा्रचीनों को चुनती है। उस सभा में, हम प्राचीन उम्मीदवारों से पूछते हैं, कि वे हमें बताएं कि उन्होंने किस प्रकार पश्चाताप किया और यीशु में विश्वास किया। ये उम्मीदवार  अक्सर ऐसे पुरुष होते हैं जिन्हें हम वर्षों से जानते हैं और जिन्होंने इससे पहले प्राचीन के रूप में सेवा की थी। परंतु कलीसिया इन लोगों को फिर से एक बार यीशु में इनके विश्वास को अंगीकार करते हुए सुनना चाहती है। मैं नही जानता कि हमारी कलीसिया ने यह प्रथा कब आरंभ की, परंतु मुझे आशा है कि हम इसे कभी न रोकें।

क्या वह आप हैं?

मैं चाहता हूं कि आप इसी समय कुछ करें। अगले अध्याय की ओर आगे बढ़ने से पहले, मैं चाहता हूं कि आप 1 तीमुथियुस 3:1-7  पढ़ें। ऊँची आवाज में पढ़ें। मैं बहुत गंभीर हूं। आवश्यकता पड़ने पर किसी एकांत स्थान में जाएं, और इन वचनों को ऊँची आवाज में पढ़ें :

यह बात सत्य है, कि जो अध्यक्ष होना चाहता है, तो वह भले काम की इच्छा करता है। इसलिए चाहिए कि अध्यक्ष निर्दोष, और एक ही पत्नी का पति, संयमी, सुशील, सभ्य, पहुनार्इ करनेवाला, और सिखाने में निपुण हो। पियक्कड़ या मारपीट करनेवाला न हो; वरन् कोमल हो, और न झगड़ालू, और न लोभी हो। अपने घर का अच्छा प्रबन्ध करता हो, और लड़केबालों को सारी गम्भीरता से आधीन रखता हो। (जब कोर्इ अपने घर ही का प्रबन्ध करना न जानता हो, तो परमेश्वर की कलीसिया की रखवाली कैसे करेगा।) फिर यह कि नया चेला न हो, ऐसा न हो, कि अभिमान करके शैतान का सा दंड पाए। और बाहरवालों में भी उसका सुनाम हो, ऐसा न हो कि निन्दित होकर शैतान के फंदे में फंस जाए।”

पासबान की सेवकार्इ के लिए मुझे नियुक्त करते समय, जब मेरी पूछताछ की जा रही थी, तब एक व्यक्ति ने मुझे यही करने के लिए कहा। इसलिए मैंने अपनी बाइबल खोली और इस व्यक्ति को और उस कमरे में उपस्थित अन्य लोगों को 1 तीमुथियुस 3:1-7 ऊँची आवाज में पढ़कर सुनाया। जब मेरा पढ़ना हो गया, तब इस व्यक्ति ने मुझसे कहा यह पढ़ने के लिए धन्यवाद। “मेरे पास केवल एक प्रश्न है। क्या यह व्यक्ति तुम हो?” फिर वह बैठ गया।

यदि हम यीशु की कलीसिया की अगुवार्इ करना चाहते हैं, तो हमें यीशु के समान दिखना है, और यीशु में ये सारे गुण साकार रूप में पाए जाते हैं। भेड़ों को अपने होने वाले पासबान के जीवनों में और चरित्र में प्रधान चरवाहे के गुण दिखार्इ देने चाहिए। इसलिए मैंने आपके सामने जिस प्राचीन का वर्णन पढ़ा, उसके आधार पर क्या मैं आपसे पूछ सकता हूं, “क्या आप वह व्यक्ति हैं?”

अध्याय - 2

भेड़ों जैसी गंध

“अच्छा तो यह कलीसिया आपके कारोबार के समान है, और आप बिकरी के व्यवसाय में हैं, परमेश्वर उत्पादन है,” कलीसिया की आराधना के बाद जब हम उपकक्ष में खडे थे, तब एक नए आए हुए व्यक्ति ने कहा। (काश मैंने प्रवचन के बाद गिरजाघर के पीछे होने वाले सारे अजीब वार्तालापों का दैनिक लेख लिखा होता!)

“नहीं, सचमुच नहीं,” मैंने उत्तर दिया।

वह व्यक्ति मात्र अपने अनुभवों के आधार पर कलीसिया को समझने का प्रयास कर रहा था। स्पष्ट रूप से वह कारोबार और बिक्री आदि के बारे में जानता था, इसलिए जो कुछ वह जानता था उस आधार पर वह कलीसिया की व्याख्या करने की कोशिश कर रहा था।

दुख की बात यह है कि कलीसिया में आने वाले नए लोग ही यह गलती नहीं करते। पासबान, प्राचीन, और सदस्य भी अक्सर कारोबार और संस्था के शीशे के माध्यम से कलीसिया को गलत नज़र से देखते हैं।

हम मान्य करते हैं कि कलीसियाओं के व्यावसायिक पहलू हैं। कलीसियाएं अक्सर वित्तीय अधिकारियों और बजट, कर्मचारी और अधिकारियों की नीतियों सुविधाओं और बीमा, कार्य प्रगति से संबंधित आकृतियां और लक्ष्य, उपनियमों और समितियों का उपयोग करते हैं। ये मण्डली के जीवन का भाग हैं और परमेश्वर की महिमा के लिए इनका सही प्रबंध होना चाहिए। स्थानीय कलीसिया सुसंगठित रचना है।

समस्या तब आती है जब ये व्यापार जैसे दिखने वाले तत्व मण्डली के विस्तृत व्यावसायिक नमूने का हिस्सा बन जाते हैं जो बाइबल शिक्षा की उपेक्षा करते हैं। यह कुछ इस प्रकार दिखने लगता है :

• पासबान - अध्यक्ष/मुख्य कार्यपालन अधिकारी

• कर्मचारी - उपाध्यक्ष

• सदस्य - भागधारक (शेयर होल्डर/वफादार ग्राहक)

• अतिथि - संभवनीय ग्राहक

और प्राचीन की भूमिका?

• प्राचीन - विश्वस्त मण्डल (बोर्ड ऑफ ट्रस्टीज)

इस मॉडल में, प्राचीन का कार्यविवरण विश्वस्त मण्डल के सदस्यों के समान होता है। वे सेवा के काम करने और सेवा संस्था की अगुवार्इ करने के लिए पासबान को नियुक्त करते हैं। उसके बाद प्राचीन सेवकार्इ का मूल्यांकन करने हेतु, पैसों का ध्यान रखने हेतु, और नीतियों का निर्धारण करने हेतु बोर्ड की सभाओं में इकट्ठा होते हैं। पासबान नए उपक्रम ले आते हैै।, और प्राचीन उन्हें मान्य करते या इन्कार कर देते हैं। पासबान सेवा करते हैं और प्राचीन संचालन करते हैं।

परंतु प्राचीन के पद का यह नमूना बाइबल के इस मुख्य सिद्धांत को सम्मिलित करने से चूक जाता है : प्राचीन भी पासबान हैं।

प्राचीन ¾ पासबान

कहीं न कहीं, किसी रीति से, हमने पासबानों को प्राचीनों से अलग कर दिया है, वेतनभोगी सेवा को अवैतनिक विश्वस्तों से अलग कर दिया। परंतु नए नियम में इस प्रकार का भेद नहीं किया गया है।

पासबान है क्या? ग्रीक शब्द poimen जिसका अनुवाद “पासबान” किया गया है, जिसका अर्थ है “चरवाहा।” poimen वास्तविक चरवाहे का उल्लेख करता है, जैसे कि लूका की क्रिसमस की कहानियों में हम उन्हें मैदानों में देखते हैं। परंतु कर्इ बार poimen हमारे उत्तम चरवाहे, यीशु का उल्लेख करता है। उससे संबंधित एक क्रिया है, poimaino जिसका अर्थ है “रखवाली” करना या “भेड़ों को चराना।” इस प्रकार पासबान चरवाहा है, पासबानी करने का अर्थ भेड़ों की निगरानी करना है। इसमें कोर्इ आश्चर्य की बात नहीं हैै कि अंग्रेजी शब्द पासबान लैटिन भाषा के पास्टर शब्द से आता है, जिसका अर्थ है चरवाहा!

यह भाग महत्वपूर्ण है : नया नियम “चरवाहे”, और साथ ही साथ चरवाहे के व्यापक कल्पना चित्र से संबंधित इन संज्ञा और क्रिया के रूपों को, प्राचीनों और उनके काम का वर्णन करने के लिए लागू करता है। निम्नलिखित वचनों को देखें, जिनमें मैंने उन स्थानों को तिरछा लिखा है जहां पर poimaino और poimen इन शब्दों का अनुवाद हिंदी में किया गया है।

पौलुस इफिसियों की कलीसिया के प्राचीनों को चेतावनी देता है :

“इसलिए अपनी और पूरे झुंड की चौकसी करो, जिसमें पवित्र आत्मा ने तुम्हें अध्यक्ष ठहराया है, कि तुम परमेश्वर की कलीसिया की रखवाली करो, जिसे उसने अपने लोहू से मोल लिया है।” (प्रेरितों के काम 20:28)

उसी तरह, प्रेरित पतरस लिखता है :

“तुम में जो प्राचीन हैं, मैं उनके समान प्राचीन और मसीह के दुखों का गवाह और प्रगट होनेवाली महिमा में सहभागी होकर उन्हें यह समझाता हूं, कि परमेश्वर के उस झुंड की, जो तुम्हारे बीच में है रखवाली करो; और यह दबाव से नहीं, परन्तु परमेश्वर की इच्छा के अनुसार आनन्द से, और नीच-कमार्इ के लिए नहीं, पर मन लगा कर। और जो लोग तुम्हें सौंपे गए हैं, उन पर अधिकार न जताओ, वरन् झुंड के लिए आदर्श बनो। और जब प्रधान रखवाला प्रगट होगा, तो तुम्हें महिमा का मुकुट दिया जाएगा, जो मुरझाने का नहीं” (1 पतरस 5:1-4)।

पतरस के ये शब्द इस बात का स्मरण दिलाते हैं कि यीशु ने उसे पुनरूत्थान के बाद क्या कहा था : “मेरे मेमनों को चरा” और “मेरी भेड़ों की रखवाली कर।” (यूहन्ना 21:15,16)।

और उन अधिकारियों के विषय में क्या कहेंगे जिन्हें यीशु ने वरदान के रूप में कलीसिया को दिया? पौलुस प्रेरित, भविष्यद्वक्ता, सुसमाचार प्रचारक की सूची प्रस्तुत करता है, और फिर “पासबान और शिक्षकों” की (इफिसियों 4:11)। ग्रीक भाषा के व्याकरण में स्पष्ट बताया गया है कि ‘पासबान’ और ‘शिक्षक’ एक ही पद या भूमिका को दर्शाते हैं। इसलिए कलीसिया के पासबान या चरवाहे, उसके शिक्षक भी हैं। और हम ने पहले ही देखा है, सिखाना प्राचीन के पद का मुख्य काम है।

वास्तविक व्यवहार

मेरा एक मित्र जो अयाजकीय प्राचीन के रूप में सेवा करता था, उसने मुझे बताया, “प्राचीन होने के संबंध में सबसे मुश्किल बात यह विश्वास करना है कि मैं सच्चा पासबान था।” परंतु बाइबल इससे ज्यादा स्पष्ट है : यदि आप अपनी कलीसिया में प्राचीन है, तो आप सच्चे पासबान हैं; वैसे ही जैसे वेतनभोगी पासबान होता हैं।

शायद आपके मन में अब भी संदेह हैं। अपने करियर के वेतनभोगी पासबान के रूप में सेवा करने वाले “विशेष” लोग और ‘नियमित लोग’ जो दूसरे काम भी करते हैं, परंतु स्वयंसेवक के रूप में प्राचीन की सेवा करते हैं, क्या इन दोनों के बीच विशेष अंतर नहीं हैं? हां, अंतर हैं। उदाहरण के तौर पर,  वेतनभोगी पासबानों के पास अक्सर और औपचारिक धर्म-सैद्धांतिक शिक्षा - सप्ताह में सेवा करने के लिए और समय होता है, और इसलिए उनके पास पासबान की सेवा, कलीसिया की सेवकार्इ, और शिक्षा का अधिक अनुभव होता है। यह भी संभव है, भले ही आवश्यक रूप से ऐसा न हो, कि वेतनभोगी पासबानों के पास पासबान की निगरानी के या प्रचार के और वरदान होते हैं, जिस कारण कलीसियाएं पूर्णकालीन आधार पर उन्हें सेवा करने के लिए काम नियुक्त करती है।

परंतु वेतनभोगी पासबान के पास ज्यादा उपलब्धता, शिक्षा, वरदान होते हैं, इसका अर्थ यह नहीं है कि तार्किक तौर पर (या बाइबल के आधार पर) अयाजकीय प्राचीन वास्तविक पासबान से कुछ कम हैं। स्वयंसेवक के रूप में आग बुझक्कड़ का काम करने वालों को उन्हीं ज्वालाओं का सामना करना पड़ता है जिनका सामना वेतनभोगी आग बुझक्कड़ों को करना पड़ता है, और स्वयंसेवक प्राचीन चरवाहे भी उन्हीं चुनौतियों का सामना करते हैं जिनका सामना वेतनभोगी पासबान करते हैं। अयाजकीय प्राचीन व्यवसायिक पासबानों को “समकक्षों में प्रथम के रूप में आदर करते हो,”1 परंतु अयाजकीय प्राचीन भी उन्हीं के समकक्ष है।

क्रान्तिकारी नमूना

इन सबके प्रकाश में, यदि हमें प्राचीन के कार्य विवरण का सारांश बताना होता, तो हम केवल कहते, “झुण्ड की रखवाली करो।” इस पुस्तक से यदि आप केवल एक बात याद रखते हैं, तो यह याद रखें की प्राचीन पासबान/चरवाहे हैं, और उनका मुख्य काम कलीसिया के सदस्यों की वैसे ही निगहबानी करना है जैसे चरवाहा अपने भेड़ों की निगरानी करता है। और स्पष्ट शब्दों में, प्राचीन आधीनस्थ चरवाहे या पासबान हैं जो अच्छे चरवाहे की भेड़ों की अगुवार्इ कर उसकी सेवा करते हैं।

सो, ‘पासबानी’ करने का क्या अर्थ है? यह कार्य रूप में कैसे दिखता है। निम्नलिखित अध्याय पासबान/चरवाहे की भूमिका के विभिन्न आयामों का परीक्षण करेंगे। हम सिखाना, अगुवार्इ करना, और प्रार्थना करना जैसी बातों के विषय में चर्चा करेंगे।

परंतु पासबान के कर्तव्य का ‘कैसे’ वाला भाग देखने से पहले, हमें पासबान के रूप में प्राचीन के नमूने के दो अति महत्वपूर्ण अथोर्ं का अध्ययन करने की ज़रूरत है। प्राचीन पासबान हैं, केवल लाभरहित संस्थाओं के मात्र न्यासी (ट्रस्टी) नहीं, यह सचमुच समझने के द्वारा ही कम से कम दो मुख्य रूप से हमारी प्राचीन की सेवकार्इ में क्रान्ति होगी या आमूल परिवर्तन होगा।

भेड़ों जैसी गंध से महकना

चरवाहे के रूप में प्राचीन के नमूने का पहला क्रांतिकारी अर्थ यह है कि प्राचीन कलीसिया के सदस्यों के साथ रिश्ता स्थापित करें। एक पल के लिए रुक जाएं और वास्तविक चरवाहे की कल्पना करें। शायद आपने ऐसे चरवाहे को ग्रामीण क्षेत्र में काम करते हुए देखा, व्यक्तिगत तौर पर या सिनेमा में। शायद आपने उसे कभी नहीं देखा है, परंतु आपने बाइबल में चरवाहों के बारे में बहुत कुछ पढ़ा है जिससे कि आप अपने मन में उनकी तस्वीर बना सकते हैं। आप क्या देखते हैं? क्या आप एक आयरिश किसान की कल्पना करते हैं जो अपनी भेड़ों को हरी-भरी चरार्इ में चराता है? शायद आप बदोइन की पोशाख पहने, हाथ में लाठी लिए चरवाहे को अपनी भेड़ों को पत्थर के घरेलू बाड़े में खदेड़ते हुए कल्पना करते हैं। या शायद आप भजन 23 दोहराते हैं और कल्पना करते हैं कि चरवाहा अपनी भेड़ों को हरी-भरी चरार्इ में बैठाता है और शांत जल के पास पानी पिलाता है।

हम कुछ भी कल्पना करें, हम कल्पना करते हैं कि, संभवत: हमारी मानसिक तस्वीर में कम-से-कम एक सामान्य गुण है। उन सभों में, चरवाहा भेड़ों के बीच में है, वह कहीं और नहीं हैं। वह पशुओं के बीच में चल-फिर रहा है, उन्हें छूता है और उनसे बातें करता है। वह उन्हें जानता है क्योंकि वह उनके साथ रहता है। परिणामस्वरूप, उसकी गंध भी भेड़ों जैसी आने लगती है।

शायद, वास्तविक चरवाहों की कल्पना करने के बजाय, हम केवल यीशु के बारे में सोचें। सुसमाचारों में, हम यीशु को लगातार लोगों के मध्य देखते हैं। एकांत में प्रार्थना के क्षणों को छोड़, ऐसा लगता है कि यीशु ने अपना सारा समय अपने शिष्यों के साथ और भीड़ के साथ बिताया। वह जहां कहीं गया वहां उसने लोगों को स्पर्श किया, सिखाया और लोगों को प्रशिक्षित किया। अच्छा चरवाहा न केवल भेड़ों के लिए अपना प्राण देता है, बल्कि वह उनके साथ अपना जीवन भी बिताता है।

जिस प्रकार वास्तविक चरवाहे अपने भेड़ों के मध्य रहते हैं और अपनी भेड़ों को जानते हैं, और जिस प्रकार यीशु ने खुद को अपने शिष्यों के साथ रिश्तों में डुबो दिया था, उसी तरह प्राचीन अपनी कलीसिया के सदस्यों के साथ अपने जीवनों को बांटते हैं। वे लोगों को अपनी सेवकार्इ के रूप में देखते हैं। निम्नलिखित अध्यायों में प्राचीन के पद के विभिन्न घटकों के विषय में बताया गया है, परंतु वे सभी समझते हैं कि प्राचीन अपने भाइयों और बहनों की संबधपरक सान्निध्यता में रहते हैं।

हम इस समय के लिए एक उदाहरण लेंगे : आतिथ्यसत्कार। जैसा के हमने पिछले अध्याय में देखा, बिशप की योग्यताओं की पौलुस की दोनों सूचियों में, शर्त यह है कि इस भूमिका को पाने की इच्छा रखने वाले व्यक्ति को आतिथ्यशील होना चाहिए (1 तीमुथियुस 3:2; तीतुस 1:8)। आतिथ्य पर यह ज़ोर क्यों? आतिथ्यसत्कार न केवल उदार हृदय और सेवक का रवैय्या प्रगट करती है, बल्कि यह भी दिखाती है कि इच्छा रखने वाला बिशप अपने लोगों के साथ रहना चाहता है और लोगों का अपने जीवन में स्वागत करने के तरीके तलाशता है। आतिथ्यशील व्यक्ति को यदि कलीसिया प्राचीन के रूप में नियुक्त करती है, तो वह लोगों के साथ रहना चाहता है।

इसके विपरीत, यदि बिशप न्यासी के रूप में कार्य करने वाला प्राचीन है, तो उसे लोगों के मध्य रहने की ज़रूरत नहीं है। वे मासिक सभाओं में जा सकते हैं, बोर्ड की बहस में हिस्सा ले सकते हैं, मतदान कर सकते हैं, और उसके बाद अपना कर्तव्य पूरा करने के बोध के साथ घर वापस जा सकते हैं। जब यह नमूना वर्चस्व करता है, तब चौदह महीने की बेरोजगारी से निराश हो चुके सदस्य से, हिरोइन खाने की इच्छा में वापस लौटने की परीक्षा से लड़ रहे भार्इ से या अविश्वासी पुरुष के साथ मुलाकात के गंभीर रिश्ते में फंसी हुर्इ बहन से जिसे उसमें कोर्इ समस्या नहीं दिखार्इ देती, प्राचीनों को क्या कहना चाहिए इस विषय में संघर्ष करके अपने हाथों को गंदा करने की ज़रूरत नहीं है। वे सोचते हैं, “क्या हमने इस प्रकार की बातों से निपटने के लिए पासबान को भाड़े पर नहीं रखा?”

आपने सचमुच इन जिम्मेदारियों को पूरा करने वाले पासबान के विषय में अपने मन में सोचा होगा। परंतु यदि आप अयाजकीय प्राचीन हैं, तो समय आ गया है कि आप वेतनभोगी कर्मचारी के साथ अपनी भेड़ों के बीच हो लें और स्वयं व्यावहारिक, हृदयभाव से पासबानी करें।

आपने काम के लिए गलत व्यक्ति को रखा

क्या इस प्रकार का लोगों का कार्य भयभीत करनेवाला लगता है?

शायद आप सोच रहे हैं : मैं लोगों के साथ व्यवहार करने में अच्छा नहीं हूं। मैं संख्या या कम्प्यूटर या शक्ति साधनों के साथ काम करने में माहीर हूं। मैं अन्तर्मुखी स्वभाव का हूं। मैंने एक व्यक्तित्व परीक्षा दी जिसमें यह साबित हो गया। र्इमानदारी से, मैं काफी विचित्र हूं।

आपको सदस्यों के साथ संबंध बनाने के लिए बहिर्मुखी या पार्टी का आकर्षण बनने की ज़रूरत नहीं है। आपको केवल उनसे प्रेम करने की ज़रूरत है। कलीसिया की आराधना से पहले उस शांत, बुजुर्ग विधवा के साथ वार्तालाप शुरू करने हेतु पहल करें, संघर्षरत दम्पत्ति को भोजन पर बुलाएं, या बाइबल अध्ययन शुरू करें और कुछ कम जुड़े हुए सदस्यों को निमंत्रित करें। लोग जब देखते हैं तब जानते हैं कि सच्चा प्रेम और परवाह है, भले ही शर्माते हुए या थोड़े बेढंगे तरीके से क्यों न ऐसा कहें। प्रेम सब प्रकार की बाधाओं को पार करता है।

शायद जब सदस्यों के मध्य पासबान की सेवकार्इ की बात आती है, तो आप फिर से असमंजस में पड़ जाते हैं। शायद लोगों की समस्याओं को अपने सर पर उठाने से और मदत करने के अकुशल प्रयासों में समस्याओं को और बिगाड़ देने का डर रखते हैं। आपके पास सलाह देने की पदवी या सेमिनरी का प्रशिक्षण नहीं है। पासबान की भूमिका शुरू करने वाले आप कौन हैं?

मुझे स्पष्ट करने दे कि मैं यह सुझाव नहीं दे रहा हूं कि जो व्यक्ति प्राचीन बनने की केवल इच्छा रखता है वह उस पद के योग्य है। मैं यह कह रहा हूं कि योग्यता प्राप्त पुरुषों को इस भय से खुद को अनावश्यक तौर पर अयोग्य नहीं समझना चाहिए कि वे लोगों के जीवन के संघर्षों को सुलझा नहीं सकते।

बड़ी समस्याओं का सामना करने वाले लोगों की देखभाल करने के विषय में यहां कुछ तत्काल सुझाव :

• परमेश्वर ने प्राचीनों को अपने वचन में दृढ़ किया है और वह जानता है कि वह क्या कर रहा है।

• यीशु आपके द्वारा काम कर सकता है।

• चरवाही या भेड़ों की पासबानी करने का संबंध मुख्य रूप से लोगों की समस्याएं सुलझाना नहीं है (इस विषय में नीचे के अनुच्छेदों में और दिया गया है)।

• आप सोचते हैं उससे अधिक बाइबल की बुद्धि आपके पास हो सकती है।

• आप हमेशा यीशु से और अन्य लोगों से सहायता मांग सकते हैं।

धीरे-धीरे परिवर्तन लाना

कुछ तीस साल पहले, बैप्टिस्ट चर्च में जहां मैं सेवा करता हूं, एक प्रेस्बिटेरियन को वरिष्ठ पासबान बनने के लिए बुलाया गया। वह प्रतिभावान टीकाकार था जिसकी सभाओं में भीड चलती थी और उसने सुसमाचार से कर्इ लोगों के जीवनों को प्रभावित किया था। परंतु उसने कुछ और किया जो उसके जाने के बाद भी कर्इ वर्षों तक हमारे चर्च को आशीषित करता रहा : उसने हमारी मंडली की प्राचीन समान नमूने से संचालन करने में अगुवार्इ की।

जब मैं इस कलीसिया में आया, तब एक दशक से अधिक समय से वहां प्राचीन पदासीन रहे। परंतु जैसे जैसे हम बाइबल आधारित प्राचीन के पद का और गंभीरता के साथ अध्ययन करने लगे, वैसे वैसे यह स्पष्ट होता गया कि हम प्राचीन असंतुलित थे। हम अपनी अधिकतर शक्ति संस्था के न्यासी के रूप में कार्य करने में खर्च करते थे और लोगों की रखवाली करने में कम। इसलिए हम धीरे-धीरे अपना ज्यादा ध्यान पासबानी की ओर लगाने लगे। हमारी मासिक सभाएं आज भी चलती रहती हैं और हम आज भी न्यासियों के रूप में काम करते हैं। फिर से, यह प्राचीन की भूमिका और कलीसिया के जीवन का अंश है। परंतु हम कलीसिया के सदस्यों के साथ ज्यादा समय बिताने का प्रयास भी कर रहे हैं।

उदाहरण के तौर पर, एक साल से अधिक समय हुआ है, हमने अपनी बढ़ती हुर्इ कलीसिया के सदस्यों की सूची को प्राचीनों के मध्य विभाजित कर दिया है हमारी सूची के प्रत्येक सदस्य से साल में कम से कम एक बार मिलने का लक्ष्य निर्धारित किया है। यह छोटा सा कदम था, लगभग सुधारात्मक। परंतु उस छोटे से कदम के भी तुरंत फल प्राप्त हुए। सदस्यों ने न केवल सराहना की, बल्कि वे प्राचीनों के सामने अपने जीवनों को और खोलने के लिए राजी हो गए। प्राचीनों ने इस प्रकार की पासबान की सेवा अत्यंत चुनौतीपूर्ण पार्इ, बल्कि वह अत्यंत प्रतिफलदायक भी साबित हुर्इ। इसके अलावा, बढ़ती हुर्इ मंडली के बोझ को सम्हालने में सहायता करने हेतु, बड़ी टीम पाकर मैंने राहत महसूस की।

हमें और आगे जाना है। परंतु हमारे प्राचीन भेड़ों के समान और ज्यादा महकने लगे हैं।

लक्ष्य क्या है?

हम पुनरावलोकन करेंगे : प्राचीन पासबान, या ‘चरवाहे’ हैं। निगेहबानी करने का रूपक प्राचीन की सेवकार्इ के लिए महत्वपूर्ण अर्थ रखता है। सबसे पहले, वह सूचित करता है कि प्राचीन का कार्य मुख्य रूप से कलीसिया के सदस्यों के साथ रिश्ता रखने से पूरा होता है। प्राचीन का संबंध कार्यक्रम से अधिक लोगों से है।

परंतु चरवाहे का चित्र हमें न केवल यह बताता है कि चरवाहे का काम कहां है, अर्थात रिश्तों में, वह हमें यह भी बताता है कि क्यों। प्राचीनों को बाहर जाकर सदस्यों के साथ अपना जीवन क्यों बांटना है? वे क्या हासिल करने का प्रयास कर रहे हैं? क्या लक्ष्य मात्र कलीसिया को अधिक मित्रतापूर्ण, पारीवारिक सिहरन देना है?

यहां पर चरवाहे के नमूने का दूसरा क्रांतिकारी अर्थ है : प्राचीन कलीसिया के सदस्यों को मसीही परिपक्वता में बढ़ाने के लक्ष्य के साथ सेवा करते हैं।

अपने चरवाहे की फिर कल्पना करें। कल्पना करें कि वह भेड़ों के मध्य अपना प्रतिदिन का काम करता है : भेड़ों को चराना, उन्हें तरार्इ में ले चलना, जंगली जानवरों से उनकी रक्षा करना, घायल पांव को मरहम लगाना, या भटकी हुर्इ भेड को ढूंढ़ निकालना। चरवाहा ये सब काम क्यों करता है? उसका उद्देश्य और लक्ष्य क्या है? वह परिपक्व भेड है। चरवाहा दूसरी भेड़ों को जन्म देने वाली स्वस्थ, परिपक्व भेंड़ों को तैयार करने के लिए रात और दिन मेहनत करता है।

क्या प्राचीनों का भी यही लक्ष्य नहीं है? प्राचीन कलीसिया के सदस्यों के संबंध में परिश्रम करते हैं ताकि उन्हें यीशु में बढ़ने में सहायता कर सकें। बिशप सिखाता है, प्रार्थना करता है, और सेवा करता है ताकि उनके भार्इ और बहन यीशु को और निकटता से जान सकें, और विश्वासयोग्यता के साथ उसकी आज्ञा मान सकें, और उसके चरित्र को और स्पष्ट रूप से प्रतिबिंबित कर सकें, व्यक्तिगत और कलीसियार्इ परिवार दोनों ही रूप में। इसके अलावा, स्वस्थ, परिपक्व विश्वासी जब दूसरों को सुसमाचार सुनाते हैं और मसीह में बढ़ने में दूसरों की सहायता करते हैं, तब वे आत्मिक रूप से खुद को जन्म देते हैं।

पौलुस स्पष्ट रूप से परिपक्वता को पासबान की सेवकार्इ का लक्ष्य कहता है :

और उसने कितनों को प्रेरित नियुक्त करके, और कितनों को भविष्यद्वक्ता नियुक्त करके, और कितनों को सुसमाचार सुनानेवाले नियुक्त करके, और कितनों को रखवाले और उपदेशक नियुक्त करके दे दिया, जिससे पवित्र लोग सिद्ध हो जाएं, और सेवा का काम किया जाए, और मसीह की देह उéति पाए, जब तक कि हम सब के सब विश्वास, और परमेश्वर के पुत्र की पहचान में एक न हो जाएं, और एक सिद्ध मनुष्य न बन जाएं और मसीह के पूरे डील डौल तक न बढ़ जाएं (इफिसियों 4::11-13)।

जब प्राचीन अपना कर्तव्य उचीत रूप से पूरा करते हैं, तब विश्वासी “आगे को बालक न रहे,” बल्कि “सब बातों में उसमें जो सिर है, अर्थात् मसीह में बढ़ते जाते हैं” (वचन 14::15)। प्राचीनों को पौलुस के साथ कहने का प्रयास करना है, उसका प्रचार करके हम हर एक मनुष्य को जता देते हैं, और सारे ज्ञान से हर एक मनुष्य को सिखाते हैं कि हम हर व्यक्ति को मसीह में सिद्ध करके उपस्थित करें” (कुलुस्सियों 1:28)।

संगठन चलाना

इस चरवाहे की मानसिकता की तुलना फिर से न्यासी के रूप प्राचीन से करें। जब प्राचीन खुद को मुख्य रूप से न्यासी मंडल के सदस्यों के रूप में देखते हैं, तब वे सोचते हैं कि उनका उद्देश्य कलीसिया के संगठनात्मक मूलतत्वों का प्रबंधन करना है। “सफलता” का अर्थ संभवत: है, बैलंस शीट देखना, सामग्रियों (सुविधा) का रखरखाव करना, जो कार्यक्रम और सम्मेलन उच्च गुणवत्ता रखते हैं और जिनमें बड़ी संख्या में लोग आते हैं, उनको आर्थिक सहायता करना। न्यासी प्राचीनों के सामने सदस्यों को परिपक्व बनाने से अधिक संगठन के प्रबंधन को अधिक महत्व देने की परीक्षा होती है।

हमने पहले ही देखा है कि कलीसिया की संगठनात्मक रचना, उसके बजट, प्रक्रियाएं, कार्यक्रम, सामग्रियां, अधिकारी, महत्वपूर्ण हैं। प्रभावी प्रशासन और आत्मिक वरदान अपने आपमें सेवकार्इ है जो संपूर्ण देह की सेवा करती है और प्राचीनों को चरवाहे का काम करने के लिए मुक्त करती है। संस्था के लिए थोड़े से विचार ने पुराने नियम में मूसा को और नए नियम में उनकी बुलाहट को पूरा करने हेतु प्रेरितों को सामर्थ प्रदान की, और परिणामस्वरूप परमेश्वर के लोगों ने आशीष पार्इ (निर्गमन 18:13-27; प्रेरितों के काम 6:1-7)। संबंध रखने वाले चरवाहों के रूप में, प्राचीनों की एक कूल जिम्मेदारी है कि वे कलीसिया की संस्थागत रचना की देखरेख करें।

परंतु यहां पर कुंजी है : संस्था को हमेशा सजीव संगठन की सेवा करना है। कार्यक्रम और प्रक्रियाएं एक-दूसरे में मसीह को परिपक्व बनाने के लक्ष्य को पूरा करने वाले अधिक-से-अधिक साधन प्रदान करते हैं।

मेरा अनुभव यह रहा है कि प्राचीन आसानी से सदस्यों के बजाय संगठन की ओर, दाखलता के बजाय जाली की ओर झुक जाते हैं,2 ज्यादा समय संलाप और प्रयास संचालन और क्रियान्वयन को ठीक करने मे लगा देते हैं, बजाय इसके की लोगों की उन्नति के लिए परिश्रम करें। मुझे पूर्ण रूप से यकीन नहीं है कि ऐसा क्यों हैं। शायद इसलिए क्योंकि कार्यक्रम और नीतियां प्रबंध करने योग्य बातें हैं, जिनकी योजना बनार्इ जा सकती है और उन्हें पूरा किया जा सकता है, जबकि मसीह में बढ़ने में लोगों की सहायता करने का काम अप्रिय, अरेखीय और धीमा है। वस्तुत: लोगों की रखवाली करना ऐसा काम है जिसे हम इस जीवन में कभी पूर्ण रूप से पूरा नहीं करते और उस पर नियंत्रण नहीं रख सकते।

प्राचीनों को मात्र व्यवस्थापन संबंधित प्रबंधक होने की ओर झुकाव रखने का प्रतिकार करना चाहिए और उसके बदले में मंडली के दिशा निरूपण यंत्र (कम्पस) को यीशु में परिपक्वता की ओर झुकाए रखना है। इसमें सहायता करने के लिए, अगली प्राचीन सभा में, चर्चा के लिए आपके एंजेडा पर इस प्रकार के एक या दो प्रश्न रखें :

- हमारी मण्डली किस तरह यीशु मसीह को प्रतिबिंबित करती है? हम किस तरह से उसे प्रतिबिंबित नहीं करते?

- क्या कलीसिया में अनसुलझे संघर्ष हैं जिसमें हम प्राचीन मेल-मिलाप करने का प्रयास कर सकते हैं ?

- क्या हम ऐसे सदस्यों को जानते हैं जो घोर पाप में पड़ गए हैं या कलीसिया की नियमित संगति से भटक गए हैं? क्या उनसे कोर्इ बातचीत कर रहा है?

- आने वाले वर्ष में हमारी कलीसिया की सदस्यों को बाइबल की कौनसी पुस्तकें या र्इश्वर विज्ञान के सिद्धांतों को अध्ययन करने की ज़रूरत हैं क्यों?

- क्या हमारे सदस्य सुसमाचार प्रचार करना और दूसरों को शिष्य बनाना जानते हैं? क्या वे उन कार्यों को कर रहे हैं?

- क्या हमारी कलीसिया प्रार्थना करने वाली कलीसिया है?

अभिषेक का लबादा दूसरों को देना

जब यीशु स्वर्ग को चला गया, तब उसने अपने अनुयायियों को ये अन्तिम निर्देश दिए :

इसलिये तुम जाकर सब जातियों के लोगों को चेला बनाओ और उन्हें पिता और पुत्र और पवित्र आत्मा के नाम से बपतिस्मा दो। और उन्हें सब बातें जो मैं ने तुम्हें आज्ञा दी है, मानना सिखाओ (मत्ती 28:19-20)।

यीशु ने अपने शिष्यों से कहा कि पिछले कुछ वर्षों में वह उनके साथ जो कुछ कर रहा था वही उन्हें भी करना है। उसने अपने शिष्यों को इकट्ठा किया और उन्हें अलग कर दिया, और अपनी आज्ञाएं सिखाकर उनकी उन्नति की। अच्छे चरवाहे ने उन भेड़ों के लिए न केवल अपना प्राण दिया, परंतु वह उनके मध्य में रहा और उन्हें बदल दिया। यीशु ने चेले बनाए : ऐसे लोग जो उससे प्रेम करते थे, उसकी आज्ञा मानते थे, और अन्य लोगों को उसके बारे में बताते थे।

अब यीशु उन शिष्यों को शिष्य बनाने के लिए भेज रहा था। प्रेरित यीशु के चरवाहे के लबादे को लेने वाले थे और मसीही अनुयायियों को बुलाने वाले थे, उन्हें कलीसियाओं में इकट्ठा करने वाले थे, और शिक्षा के द्वारा उनकी उन्नती करने वाले थे।

प्रेरितों ने शिष्यों की उन स्थानीय मण्डलियों को स्थापित कर लिया, उसके बाद उन्होंने भी संबंधनात्मक, परिपक्वता की मानसिकता रखने वाले पासबानी के लबादे को (अभिषेक) दूसरों को दिया। उन्होंने वह किसे दिया?

कलीसिया के प्राचीनों को!

अध्याय 3

वचन परोसें

मुझे लगता है कि प्राचीन अचंभित रह गए होंगे।

हम प्राचीनों के अपने वार्षिक सम्मेलन के लिए इकट्ठा हुए थे ताकि आने वाले वर्ष के लिए लक्ष्यों के विषयों मेंं चर्चा करें, उसी तरह बिशपों के बाइबल आधारित कार्य विवरणों को फिर देखें। जब शिक्षा का विषय सामने आया, तो मैंने चुनौती रखी : “इस वर्ष किसी समय, मैं चाहता हूं कि रविवार सुबह की आराधना में दो प्राचीन प्रचार करें।”

यद्यपि कुछ मण्डलियों में अयाजकीय प्राचीन प्रचार करते हैं, परंतु हमारी कलीसिया हमेशा रविवार की सुबह के प्रवचनों को वैतनिक पासबानों के लिए रख छोड़ती थी। अयाजकीय प्रचार केवल आपात्कालीन स्थिति के लिए ही था। इसलिए इसमें आश्चर्य की बात नहीं है कि मेरी चुनौती की प्रतिक्रिया के रूप में प्राचीन बड़ी बड़ी आंखें निकालकर देखने लगे और घबराहट के साथ धीरे से मुस्कुराने लगे।

परंतु मैं उनका अपमान करने की कोशिश नहीं कर रहा था। मैं केवल वचन सिखाने की उनकी बाइबल आधारित बुलाहट की ओर संकेत  करना चाहता था। यदि प्राचीन यीशु की भेड़ों की रखवाली करते हैं, तो उनका सबसे मौलिक कार्य है, पवित्र शास्त्र से हमारी कलीसिया के सदस्यों के प्राणों को भोजन खिलाना। बिना भोजन के भेड़ें कमज़ोर होकर मर जाएंगी, और बाइबल शिक्षा के माध्यम से नियमित पोषण न पाने से, मसीही लोग आत्मिक रीति से भूखे मर जाएंगे।

शायद अन्य किसी भी काम से अधिक, स्थानीय कलीसिया में शिक्षा प्राचीनों को अलग करती है। हमने पहले अध्याय में देखा कि योग्यता प्राप्त प्राचीनों में सिखाने की योग्यता होनी चाहिए (1 तीमुथियुस 3:2)। यह ध्यान देने योग्य बात है कि 1 तीमुथियुस 3 में प्राचीनों और सेवको (Deacons) के लिए दी गर्इ पौलुस की योग्यता सूची काफी समानता रखती है, उसमें केवल एक विशेष फर्क है : प्राचीन परमेश्वर का वचन सिखाने योग्य हो, जबकि सेवको के लिए ऐसी कोर्इ शर्त नहीं है। प्राचीन और सेवको (Deacons) दोनों को मसीह समान चरित्र की ज़रूरत है, परंतु केवल प्राचीनों को बाइबल समझाने और लागू करने का कौशल्य दिखाना है।

दूसरे अध्याय में, हमने इस सत्य पर चर्चा की कि प्राचीन पासबान या चरवाहे हैं। पौलुस विभिन्न पदों की सूचि तैयार करता है जो यीशु ने कलीसिया को वरदान के रूप में दिए, वह पासबान की सेवकार्इ को शिक्षा के साथ जोड़ता है : “और उसने कितनों को प्रेरित नियुक्त करके, और कितनों को भविष्यद्वक्ता नियुक्त करके, और कितनों को सुसमाचार सुनानेवाले नियुक्त करके, और कितनों को रखवाले और उपदेशक नियुक्त करके दे दिया” (इफिसियों 4::11)।

दो बातों पर ध्यान दें। पहले, ये सभी पदधारी परमेश्वर का वचन सुनाते हैं। प्रेरित इस बात के गवाह हैं जो यीशु के वचनों और कार्यों को घोषित करते और लिखते हैं।ं भविष्यद्वक्ताओं ने प्रभु की ओर से सीधे वचन कहे। सुसमाचार प्रचारकों ने सुसमाचार घोषित किया। उसी तरह, पासबानों ने स्थानीय कलीसियाओं को सिखाया। यह दूसरे विचार की ओर ले जाता है : 11 वे वचन में पासबान या चरवाहा और उपदेशक अर्थात् शिक्षक जो वचन सिखाते हैं वे एक साथ हैं। ग्रीक भाषा में, एक निश्चयवाचक उपपद (definite article) दोनों संज्ञाओं को चलाता है, और यह सूचित करता है कि दोनों संज्ञाएं एक-दूसरे को बदलती हैं। इसलिए “चरवाहा और उपदेशक” ये दो भूमिकाओं को नहीं बताते, परंतु एक को दर्शाते हैं, अर्थात “चरवाहा-उपदेशक” (पासबान-शिक्षक)।

परमेश्वर अपने वचन से अधिकार चलाता है

यह सच्चार्इ कि अपने लोगों को सिखाने के लिए परमेश्वर को प्राचीनों की ज़रूरत हो इसमें कोर्इ आश्चर्य नहीं है। परमेश्वर अपने वचन के द्वारा अपने लोगों पर अधिकार चलाता है, इसलिए परमेश्वर के लोगों के अगुवों को हमेंशा परमेश्वर का वचन सुनाने का काम सौंपा गया है।

परमेश्वर ने अब्राहम, इसहाक, और याकूब से अपनी प्रतिज्ञाएं कहीं, जिन्होंने बदले में अपने गोत्र की अगुवार्इ की कि वे परमेश्वर की प्रतिज्ञाओं पर भरोसा रखें और परमेश्वर की आज्ञा का पालन करें। परमेश्वर ने वाचा के वचन मूसा को दिए जिसने उन्हें इस्राएलियों को सिखाया (व्यवस्थाविवरण 4:1)। मूसा ने इस्राएली पिताओं से कहा कि वे अपने बच्चों को व्यवस्था सिखा कर उनकी पासबानी करें (व्यवस्थाविवरण 4:9; 6:4-25), यही आज्ञा विश्वास करने वाले पिताओं के लिए नए नियम में दोहरार्इ गर्इ है (इफिसियों 6:4)। इस्राएल के याजक केवल बलिदान ही नहीं चढ़ाते थे, परंतु लोगों को परमेश्वर की विधियां भी सिखाते थे (लैव्यव्यवस्था 10:10-11; 2 इतिहास 15:3; 17:7-9)। परमेश्वर अपने भविष्यद्वक्ताओं को भेजकर लोगों का मार्गदर्शन करता था और उन मेंं सुधार लाता था, जो यह घोषणा करते थे, “प्रभु यों कहता है।” इस्राएल के राजा से भी अपेक्षा थी कि जाती थी कि वह परमेश्वर की व्यवस्था का गंभीर अध्ययनकर्ता हो (व्यवस्थाविवरण 17:18-20)।

उसके बाद यीशु भी था। हमारा उत्तम चरवाहा सबसे पहले एक सामथ्र्ाी प्रचारक था। “जब उसने भीड़ को देखा, तो उसको लोगों पर तरस आया, क्योंकि वे उन भेड़ों की नार्इं जिनका कोर्इ रखवाला नहीं था।” और चरवाहे की उनकी ज़रुरतों को पूरा करने के लिए उसने क्या किया? “और वह उन्हें बहुत सी बातें सिखाने लगा” (मरकुस 6:34)। चारों सुसमाचारों में यीशु के दृष्टांत, स्पष्टीकरण, उपदेश, और संवाद भरे हुए हैं। यीशु देहधारी वचन है (यूहन्ना 1:1,14), जिसने पुराने नियमों के सारे वचनों को पूरा किया (मत्ती 5:17; लूका 24:25-27, 44-47) और अपनी संपूर्ण सार्वजनिक सेवा के दौरान परमेश्वर के वचन को उंड़ेला।

उसके पुनरूत्थान के बाद यीशु ने अपनी शिक्षा और सुसमाचार प्रचार की सेवकार्इ प्रेरितों को सौंप दी (मत्ती 28:19-20)। जिस प्रकार यीशु की शिक्षाएं सुसमाचार में भरी पड़ी है, उसी प्रकार प्रेरितों के काम की पुस्तक और पत्रियां प्रेरितों की शिक्षाओं से भरपूर हैं। प्रेरितों ने जब अपने प्रचार के द्वारा शिष्य तैयार किए, और उन शिष्यों को कलीसियाओं में इकट्ठा किया, उन्होंने प्रत्येक कलीसिया के लिए प्राचीनों को नियुक्त किया और उन्हें प्रेरितों की शिक्षा सौंप दी (प्रेरितों के काम 14:23)।

इस विषय में एक पल के लिए अचंभित हों जाए। यीशु जीवित है। वह स्वर्ग में राज करता है और वह आपकी कलीसिया पर भी राज करता है। और वह पवित्र शास्त्र के माध्यम से आपकी कलीसिया में राजा का अधिकार चलाता है। यीशु की प्रजा आज पवित्र शास्त्र के उन वचनों की आज्ञा मानकर उसकी आज्ञा का पालन करती है। इसलिए यदि आप प्राचीन हैं, तो जब आप विश्वासयोग्यता से वचन सिखाते हैं, तो यीशु सार्वभौमिक तौर पर आपकी शिक्षा के द्वारा उसकी प्रजा को सेवा प्रदान कर रहा है।

शिक्षा में सहभागी हों

व्यावहारिक तौर पर, प्राचीनों के लिए इसका अर्थ क्या है? प्राचीन के कार्य विवरण का क्या तात्पर्य है? मैं मानता हूं कि इसके दो अर्थ हैं। पहला स्पष्ट होना चाहिए : प्राचीनों को कलीसिया की शिक्षा की सेवा में सहभागी होना चाहिए। यदि आप प्राचीन हैं, तो आपको पवित्र शास्त्र को समझाने में व्यस्त हो जाना चाहिए।

फिर भी अक्सर प्राचीन शिक्षा से दूर भागते हैं। योग्यता प्राप्त प्राचीन जो वचन सिखाने में निपूण हैं, वे भी सिखाने के अवसरों से पीछे हट जाते हैं। ऐसा कर्इ कारणों से होता है, इसमें सबसे आम कारण है अधूरेपन का बोध। अयाजकीय प्राचीन अपनी स्वभाविक योग्यता, शिक्षा अनुभव, और धर्म सैद्धांतिक प्रशिक्षण की तुलना वैतनिक पासबानों के साथ करते हैं, और कभी-कभी वे निराश हो जाते हैं। वे सोचते हैं, “पहले से हमारे पासबान होते हुए, कलीसिया के सदस्य मुझ जैसे अनुभवहीन व्यक्ति से क्यों सुनना चाहेंगे?” इसके अलावा, अयाजकीय अध्यक्ष कलीसिया के बाहर अक्सर काफी समयों तक काम करते रहते हैं और उनके पास पाठ की तैयारी के लिए समय की कमी होती है। भेड़ों को आधा पकाया हुआ भोजन कौन परोसना चाहेगा?

यदि आप प्राचीन हैं, तो आप शिक्षक (उपदेशक) हैं। इसलिए ये डर और निराशाएं आपको सिखाने से रोकने न पाएं। बल्कि, उत्साहित रहे और आपकी योग्यता और संसाधनों के अनुरूप अपनी बुलाहट को पूरा करें।

इस बात से प्रोत्साहन पाएं कि शिक्षा विभिन्न स्थानों में दी जाती है। वह रविवार की सुबह के प्रवचन तक सीमित नहीं रहती। प्राचीन बड़ी सभाओं में या निकट परिवेश में भेड़ों को चरा सकते हैं। आप संडे-स्कूल की कक्षा में, होम ग्रूप में, बच्चों की अवकाशकालीन बाइबल शाला में, या आमने-सामने बाइबल सिखा सकते हैं। कलीसिया में सिखाने की ज़रूरत को खोजते रहें और सहायता करने के लिए आगे कदम बढ़ाएं।

हमारी कलीसिया में कंबोडिया से आए हुए लोगों का एक छोटा समूह है। 1981 और 1982 के दौरान, हमारे कुछ सदस्यों ने कंबोडियन निर्वासित संकट के दौरान उन्हें यूनार्इटेड स्टेट्स आने के लिए आर्थिक सहायता प्रदान की। इन निर्वासितों में से कर्इ विश्वासी और कलीसिया के सदस्य बन गए। उनके लिए कंबोडिया की भाषा खमेर में संडे-स्कूल कक्षा चलार्इ जाती है। जब मैंने प्राचीनों को अनुवादक की मदद से उस कक्षा में सिखाते देखा, तो इस बात ने मेरे दिल को छू लिया। प्राचीनों ने ज़रूरत देखी और भेड़ों को भोजन खिलाने के लिए संस्कृति और भाषा की सीमाओं को पार कर दिया।

इस सच्चार्इ से भी उत्साहित हों कि सिखाने का वरदान कर्इ गुणों और पुलिदों (रूपों) में आता है। यदि आप बड़ी मण्डली को पैंतालीस मिनटों तक अपने आकर्षण में बांधकर नहीं रख सकते, तो इसका अर्थ यह नहीं है कि आपको सिखाने की आपकी बुलाहट को त्याग देना चाहिए। व्यर्थ तुलनाओं को छोड़ दें और परमेश्वर द्वारा आपको दिए गए वरदानों, जीवन अनुभवों, और व्यक्तित्व का उपयोग कैसे करें यह समझने की कोशिश करें।

मेरी कलीसिया का एक सदस्य माइकल के पास उन पुरुषों के लिए बोझ था जो वर्षों से पापमय नशाओं की गुलामी से टूट चुके थे, मुख्य रूप से इसलिए क्योंकि यीशु ने उसे अपराधबोध और नशे की सामर्थ से छुड़ा लिया था। इसलिए उसने “नशापान” के विषय पर बाइबल अध्ययन शुरू किया। हां, वह बाइबल अध्ययन ही था। माइकल ने स्वास्थ्य लाभ के पाठ्यक्रम का उपयोग नहीं किया। उसने केवल बाइबल की शिक्षा दी। परंतु उसके जीवन अनुभव और करूणा ने उन पुरुषों के साथ संबंध स्थापित करने में उसकी सहायता की जो लोग नशे की आदत से लड़ रहे थे; मैं अपने नियमित रविवार के प्रचार में जो करता था, उससे उसने भिन्न तरीका अपनाया। माइकल प्राचीन नहीं था, परंतु उसका उदाहरण दिखाता है कि परमेश्वर किस प्रकार अपने वचन को सिखाने के लिए हमारे विभिन्न जीवन अनुभवों का उपयोग करता है।

अंत में उत्साहित हों कि बाइबल शिक्षकों में सुधार आ सकता है। प्रत्येक शिक्षक को पौलुस द्वारा तीमुथियुस को दिए गए निर्देशों का अनुसरण करना चाहिए :

जब तक मैं न आऊं, तब तक पढ़ने, और उपदेश और सिखाने में लौलीन रह। उस वरदान से जो तुझ में है, और भविष्यद्वाणी के द्वारा प्राचीनों के हाथ रखते समय तुझे मिला था, निश्चिन्त मत रह। उन बातों को सोचता रह और उन्हीं में अपना ध्यान लगाए रह, ताकि तेरी उéति सब पर प्रगट हो (1 तीमुथियुस 4:13-15)।

परमेश्वर अपने शिक्षकों को प्रगति दिखाने के लिए बुलाता है, सिद्धता नहीं। अन्य शिक्षकों के साथ अपनी तुलना न करें; बल्कि, आपकी शिक्षा की तुलना पिछले वर्ष की शिक्षा से या पांच साल पहले की शिक्षा से करें और देखें कि उसमें सुधार हुआ है या नहीं। जब हम “इन बातों का अभ्यास करते हैं” (अर्थात् “सार्वजनिक रूप से पढ़ना, उपदेश देना और सिखाना”) और जब हम “उनके प्रति समर्पित रहते हैं,” तब हम में सुधार आता है।

इसलिए सिखाने का अवसर लें। खुद को आगे बढ़ाएं। यदि आपकी कलीसिया में धर्म सैद्धांतिक तौर पर प्रशिक्षित लोग हैं, तो उनसे कहें कि आपके ज्ञान में जो कमियां हैं उन्हें दूर करके मज़बूती लाने के लिए अपनी सिफारिश लिखकर रखें। और अन्य शिक्षकों और प्राचीनों से कहें कि वे आपका प्रचार सुनें और अपनी राय दें।

यदि नियमित रूप से प्रचार करने वाले आपके पासबान आपसे कहते हैं कि क्या आप रविवार की सुबह संदेश देंगे, तो जोखिम उठाकर कहें, “जी हां!”

शिक्षा की रक्षा करें

प्राचीन के शिक्षा परिश्रम का दूसरा पैमाना है। शिक्षक को न केवल शिक्षा में सहभागी होना है, बल्कि उसे झूठी शिक्षा से कलीसिया की रक्षा भी करनी है। उसे शिक्षा संबंधी अपराध से भी बचाना है और सही शिक्षा के बचाव की भी कोशिश करना है। “और विश्वासयोग्य वचन पर जो धर्मोपदेश के अनुसार है स्थिर रहे कि खरी शिक्षा से उपदेश दे सके, और विवादियों का मुंह भी बन्द कर सके” (तीतुस 1:9)।

हिंसक जानवर भेड़ों की शिकार करता है। जिस प्रकार चरवाहा शेरों और भेड़ियों को दूर भगाता है, उसी प्रकार प्राचीन को झूठे शिक्षकों को दूर भगाना है। पौलुस ने इफिसूस के प्राचीनों को चेतावनी दी,

“मैं जानता हूं, कि मेरे जाने के बाद फाड़नेवाले भेड़िए तुममें आएंगे, जो झुंड को न छोड़ेंगे। “तुम्हारे ही बीच में से भी ऐसे ऐसे मनुष्य उठेंगे, जो चेलों को अपने पीछे खींच लेने को टेढ़ी मेढ़ी बातें कहेंगे। “इसलिए जागते रहो, और स्मरण करो, कि मैंने तीन वर्ष तक रात दिन आसूं बहा बहाकर, हर एक को चेतावनी देना न छोड़ा (पे्ररितों के काम 20:29-31)।

पौलुस के मन में इफिसुस की कलीसिया में आर्इ हुर्इ झूठी शिक्षा के लिए विशेष बोझ रहा होगा, क्योंकि इस कलीसिया को लिखी हुर्इ पत्री में उसने फिर एक बार पासबान की सिखाने की सेवा के महत्व पर ज़ोर दिया है ताकि विश्वासी बढ़ते चले जाएं और झूठी शिक्षा के दबाव और आकर्षण का सामना करें। जब सही शिक्षा अपना काम करती है, तब  “हम आगे को बालक नही रहते, जो मनुष्यों की ठग-विद्या और चतुरार्इ से उनके भ्रम की युक्तियों की, और उपदेश की, हर एक बयार से उछाले, और इधर-उधर घुमाए जाते हों” (इफिसियों 4:14)।

निगरानी करने के कौशल

झूठी शिक्षा का विरोध करने के लिए चौकसी रखना ज़रूरी है। प्राचीनों को लोगों और विचारों के प्रति जागृत रहना है जो सुसमाचार को तोड़-मरोड़ते हैं या बाइबल के विषय में गलत बयानी करते हैं। आपकी भेड़ों की निगरानी करने के लिए यहां तीन उपाय दिए गए है :

अपना संदर्भ जानें

अपने आत्मिक परिवेश का अध्ययन कर शुरूवात करें। आपके समाज में सक्रिय विशिष्ट विश्वास प्रणालियों, तत्वज्ञानों, और धर्मों से परिचित हों। क्या आपके लोग नियमित रूप से अन्य मुख्य धर्मों के संपर्क में आते हैं? क्या आपके शहर में किसी कल्ट या झूठे सम्प्रदाय की गहन मौजुदगी है? इन समूहों की मुख्य शिक्षाओं से सावधान रहें, विशेषकर जहां वे सुसमाचार और बाइबल सत्य का खंडन करते हैं।

“विभिन्न सिद्धांतवादों” का क्या? जहां आप रहते हैं वहां क्या धर्मनिरपेक्षतावाद, व्यक्तिवाद, बुद्धिवाद, सापेक्षवाद लोगों की विचारधारा को आकार देते हैं? आपकी कलीसिया में आने वाले स्थानीय लोग इन वैकल्पिक विश्वास प्रणालियों को अपने साथ ले आएगे और बिना उसे महसूस किए इन ‘वादों’ के आधार पर कलीसिया में कार्य करेंगे। आपकी शिक्षा में और वार्तालाप में इन विश्व दृष्टिकोणों को चुनौती दें।

विशेषकर आपके आसपास की कलीसियाओं में, और आपकी कलीसिया में भी विद्यमान सुसमाचार के विरूपण (तोड़-मरोड़) का ध्यान रखें। ये संपन्नता का सुसमाचार से लेकर प्रगट आस्तिकतावाद से लेकर विधिवाद और धर्मसैद्धान्तिक उदारतावाद भी हो सकता है। क्या स्थानीय कैरिस्मैटिक व्यक्ति हल्के सुसमाचार या सुसमाचार की नकली शिक्षा की ओर अनुयायियों को जीत ले रहे हैं? ये सारी शिक्षाएं आपकी भेड़ों को हानि पहुंचा सकती हैं।

अपनी सदस्यता प्रक्रिया की जांच करें

जब आप अपने स्थानीय दृश्य के क्षितिज को निहारते हैं, तब अपनी भेड़शाला के सामने वाले फाटक की निगरानी करना न भूलें। आपकी कलीसिया में कौन दाखिल हो रहा है? क्या नए सदस्य जानते हैं कि आपकी कलीसिया क्या सिखाती है? क्या वे उससे सहमत हैं? क्या आपको यकीन है?

साभिप्राय सदस्यता प्रक्रिया के द्वारा आप झूठी शिक्षा से अपनी कलीसिया की रक्षा कर सकते हैं। कलीसिया में शामिल होने से पहले आने वाले सदस्यों को सुनना चाहिए कि आपकी कलीसिया क्या विश्वास करती है। पिछले वर्षों से मेरे प्राचीनों और मैंने सीखा है कि हमारी कलीसिया की कुछ धर्म सैद्धांतिक विशेषताओं ने अन्य बातों से ज्यादा लोगों के मनों में नाराज़गी पैदा की है। इन विशेषताओं में विश्वासी का बपतिस्मा, सुधारित र्इश्वर विज्ञान, पुरुषों का प्राचीन पद आदि बातें शामिल हैं। इसलिए हम हमारी सदस्यता कक्षा पहले में इन विवाद पूर्ण विश्वास की बातों को जानबूझकर संबोधित करते हैं। यदि कक्षा में कोर्इ सदस्यता त्यागता है और उन दृष्टिकोणों के कारण कलीसिया छोड़कर जाता है, तो हमने उसे दया दिखार्इ थी।

आपको यह भी सीखने की ज़रूरत भी है कि आने वाले सदस्य क्या विश्वास करते हैं। जो लोग कलीसिया की सदस्यता पाने की कोशिश में हैं उनके लिए प्राचीनों द्वारा साक्षात्कार लेने पर विचार करें। लोगों को सीधे तौर पर पूछें कि वे कलीसिया के सैद्धांतिक मतों को समझते हैैंं या नहीं और उनसे सहमत हैं या नहीं। कुछ मण्डलियां नए सदस्यों को कलीसिया के सैद्धांतिक बयान पर हस्ताक्षर करने कहती हैैंं ताकि मण्डली की धर्मसैद्धांतिक प्रतिबद्धताओं की पुष्टि हो सके।

इसमें कहने की बात नहीं है, परंतु मुझे कहने दीजिए : जो व्यक्ति सदस्य नहीं है उसे कभी आपकी सहभागिता में नियमित तौर पर शिक्षा का काम न दे।

अपनी सेवा संस्थाओं की जांच करें

क्या आप जानते हैं कि आपकी कलीसिया में क्या सिखाया जा रहा है? पासबान के परिचय पत्र का उपयोग करके जवानों के वार्तालाप में धीरे से दााखिल हो जाएं या महिलाओं के कार्यक्रम में पीछे बैठ जाएं। संडेस्कूल में कभी-कभी सहायता करें। आपके लोगों को किस प्रकार का आत्मिक पोषण मिल रहा है? पहले दर्जे का सुसमाचार या धर्मसैद्धांतिक कचरा? आपकी मण्डली का संगीत विवेकपूर्ण (पारखी) कानों से सुनें। गीत के बोल परमेश्वर, सुसमाचार, या उद्धार के विषय में क्या सिखाते हैं? क्या आपका गीत गाना आपके सिद्धांत का समर्थन करता है या उसे विकृत करता है?

जनसाधारण के स्त्र तक जांच करें। चरवाहे की उत्तम सेवकार्इ तब होती है जब प्राचीन स्वयं लोगों के साथ मेल रखते हैं (सुर मिलाते हैं।) वे क्या पढ़ रहे हैं? क्या वे इंटरनेट पर किसी प्रचारक को सुनते हैं? यदि सदस्य कलीसिया में कोर्इ पुस्तक दूसरों को पढ़ने के लिए दे रहे हैं, तो शायद उसे आपको पहले पढ़ना चाहिए।

यदि आपको कोर्इ बाइबल अध्ययन का अगुवा मिलता, संडेस्कूल टीचर, या प्रेरक-वक्ता जो सही शिक्षा को पूरी तरह नष्ट कर देता है, तो उसे सीधे संबोधित करें। परिस्थिति को बिगड़ने न दे। वह अपने आप ठीक नहीं होगी। प्रेरितों ने झूठे शिक्षकों के विरोध में कठोर शब्दों में आरोप लगाएं (2 पतरस 2; 2 यूहन्ना 7-11; यहूदा 5-11), और यीशु ने उन्हें जगह देने वाली कलीसियाओं को उनके विरोध में गंभीर चेतावनी दी। (प्रकाशितवाक्य 2:14-16, 20-23)।

वास्तविक बात को पहचानना

शायद सबसे महत्वपूर्ण बात जो गलत शिक्षा के विरोध में कलीसिया की रक्षा करने के लिए प्राचीन कर सकते हैं, वह है वास्तविक बाइबल सच्चार्इ जानना।

“और विश्वासयोग्य वचन पर जो धर्मोपदेश के अनुसार, स्थिर रहने” के द्वारा प्राचीन “विवादियों का मुंह बंद कर सकते हैं” (तीतुस 1:9)। पाखंड और अर्धसत्य की संख्या बड़ी है, परंतु सत्य केवल एक है। जितना अधिक हम बाइबल को जानेंगे, उतना अधिक आप अत्यंत सूक्ष्म झूठी शिक्षा पहचान सकेंगे।

एक कलीसिया थी जिसके अगुवों को लगा कि उसके पासबान सुसमाचार से भटक गए हैं। पासबान बुद्धिमान और अपने अगुवों से अधिक शिक्षित था, और वह पवित्र शास्त्र से अपना मत साबित कर सकता था। परंतु उसकी श्रेष्ठ शिक्षा और वक्तृत्व कुशलता के बावजूद, नर्इ शिक्षा पर कलीसिया के अगुवे विश्वास नहीं कर पाए। वे उसे विश्वासयोग्य संदेश के रूप में नहीं पहचान पाए जो उन्होंने जाना था, भले ही वे अपने पासबान के विरोध में विवाद जीत नहीं पाए या निश्चित रूप से यह नहीं दिखा पाए कि वह कहां गलत था। उन्होंने पासबान का विरोध किया, और अंतत: वह कलीसिया छोड़कर चला गया। कलीसिया के सिद्धांत की रक्षा करने के लिए सेमिनरी की पदवी ज़रूरी नहीं है, परंतु उसके लिए साहस और विश्वास की आवश्यकता है।

शिक्षा को स्थायी बनाएं

यह अध्याय प्राचीनों से अनुरोध है कि वे सही शिक्षा में सहभागी हों और उसकी रक्षा करें। परंतु शायद आप पहले से वैसा कर रहे हैं। वस्तुत:, आप मुख्य शिक्षक हो सकते हैं, जो र्इश्वर विज्ञान की पेचिदा गाठों को खोल सकते हैं और अत्यंत चतुर झूठे शिक्षकों को बांध सकते हैं। परंतु फिर भी आपकी शिक्षा सेवकार्इ के सामने एक मुख्य समस्या है : आप मरने वाले है।

जब आप मरेंगे, तो आप परमेश्वर के अनुग्रह से, कर्इ सुशिक्षित मसीहियों को अपने पिछे छोड़ जाएंगे। परंतु क्या आप अपने कार्य को आगे बढ़ाने के लिए कुशल शिक्षकों को भी छोड़ जाएंगे? दूसरों शब्दों में, क्या आपने दूसरों को प्रशिक्षित करने हेतु कदम उठाएं हैं? कलीसिया को सिखाने का एक भाग है भविष्य के पासबान - शिक्षकों को प्रशिक्षण देना। जैसे कि पौलुस ने तीमुथियुस से कहा,  “और जो बातें तू ने बहुत गवाहों के सामने मुझ से सुनी हैं, उन्हें विश्वासी मनुष्यों को सौंप दे, जो औरों को भी सिखाने के योग्य हों” (2 तीमुथियुस 2:2)। क्या आपने कलीसिया में दूसरे व्यक्ति पर ध्यान दिया जो प्राचीन या शिक्षक के रूप में आशा दिलाता है? धर्म सिद्धांत पढ़ने या नियमित रूप से बाइबल अध्ययन करने के लिए उसे नियमित तौर पर मिलने का विचार करें। या शायद उसे अपने घरेलू बाइबल अध्ययन या संडेस्कूल कक्षा में जहां आप सिखाते हैं शिक्षाथ्र्ाी के रूप में काम पर रखें। उसे पाठ तैयार करने की आपकी प्रक्रिया से अवगत कराए। उसे सिखाने दे, उसके बाद उसे अपनी राय दें। उसकी छानबीन करें और उसे फिर दोहराए।

कमर कसकर तैयार हो जाएं

केविन प्राचीनों में से एक था। जिसने एक रविवार की सुबह संदेश प्रचार करने की मेरी चुनौती स्वीकार की। उस कार्य के लिए सहमत होने के तुरंत बाद, उसने मुझे बताया कि शहर को सुसमाचार सुनाने का बोझ उसमें है और वह सोच रहा था कि क्या परमेश्वर उसे वहां नर्इ कलीसिया आरम्भ करने में सहायता करने के लिए बुला रहा था। केविन उस नगर की हायस्कूल में पढ़ाता है और ट्रैक और फुटबॉल सिखाता है। वह अपने समुदाय के सैकड़ों लोगों को जानता है। वहां कलीसिया रोपन करने में सहायता करने हेतु वह कितना आदर्श व्यक्ति है। रविवार की सुबह वह प्रचार कर सकता हैै इस विचार ने उस स्वप्न में नया जीवन उड़ेल दिया।

आज केविन हमारी कलीसिया में प्रचार पर केन्द्रित प्रशिक्षण ले रहा है। वह साइमन ट्रस्ट द्वारा तैयार किए गए ऑन लाइन पाठ्य़क्रम के माध्यम से बाइबल व्याख्या का अध्ययन कर रहा है, और साथ ही साथ, सिखाने के नियमित अवसरों को प्राप्त कर रहा है और राय स्वीकार कर रहा है। मैं नहीं जानता कि अगले कदम क्या होंगे या कलीसिया रोपन सफल होगा या नहीं। यह सब परमेश्वर के हाथों में है। परंतु मैं एक प्राचीन की सिखाने की उसकी बुलाहट में प्रवेश करते हुए, उन्नति करते हुए, और सुसमाचार के लिए बड़ा स्वप्न देखने का साहस करते हुए देख रहा हूं।

अध्याय 4

भटके हुओं का पता लगाना

कलीसियाओं में यह एक आम दृश्य है। कलीसिया का सदस्य रविवार की सुबह आना बंद कर देता है। कुछ सप्ताह बीत जाते हैं, और फिर कुछ महीने, और तब यह बात किसी के ध्यान में आती है। बड़ी कलीसियाओं में ऐसा और सरलता से हो सकता है, परंतु ऐसा छोटी कलीसियाओं में भी हो सकता है।

मेरी मण्डली के लोग इस तथ्य को “दरार में से गिर जाना” कहते हैं। वे इस प्रकार की बातें कहते हैं : “क्या आपने इन दिनों कविता को चर्च में देखा? मुझे लगता है वह दरार में से गिर गर्इ है?” इस प्रकार का कलीसिया की तुलना पेड़ पर ज़मीन से ऊचे पर बने घर से करता है, जिसमें लकड़ी की फर्श के तख्तों में बड़ी दरार बन जाती है। कभी-कभी घर का सदस्य इसे ध्यान नहीं दे पाता, और उस दरार में उसका पांव पड़ जाता है और वह अदृश्य हो जाता है। क्या सदस्य सचमुच अचानक, संयोगवश, और लोगों को ध्यान देने का अवसर न देते हुए कलीसियाओं को छोड़ देते हैं?

यदि हम “दरारों में से गिरना” के बजाय दूसरे चित्र का उपयोग करेंगे, तो क्या होगा : “भेड़ों से दूर भटक जाना।” यह चित्र कम से कम दो कारणों से अधिक उचित लगता है। पहला, ‘भटक जाना’ यह सूचित करता है कि कलीसिया का सदस्य जो अलग हो गया मंडली के साथ सहभागी रहने की व्यक्तिगत ज़िम्मेदारी रखता है। भेड़ें सामान्य तौर पर भेड़ों के अनजाने में छोड़कर नहीं जातीं। वे अलग अलग चुनावों के द्वारा कुछ समय के बाद भटक जाती हैं।

दूसरी बात, भटकने वाली भेड़ों की तस्वीर यह भी सूचित करती है कि किसी को भेड़ों की निगरानी करना चाहिए और जब भेड भटकने लगती है, तब कार्यवाही करना चाहिए। जी हां, प्रत्येक सदस्य की व्यक्तिगत ज़िम्मेदारी है कि वह भटक न जाए, परंतु कलीसिया के सभी सदस्यों का यह कर्तव्य है कि वे एकदूसरे का ध्यान रखें। परंतु विशिष्ट तौर पर एक समूह का यह दायित्व है कि वह भटकने वाली भेड का ध्यान रखे : प्राचीनों का समूह।

निगरानी रखना

अध्याय 3 में, हमने देखा कि प्राचीन इस बात का ध्यान रखते हैं कि मंडली में किसी प्रकार के “भेड़िए” झूठी शिक्षा लेकर घुसपैठ न करने पाए। परंतु प्राचीन दूसरी दिशा में भी अनचाही हलचल की निगरानी रखते हैं : सदस्यों का भेड़ों से और प्रभु से दूर भटक जाना। यह चरवाहे के काम का मूल भाग है। चरवाहे भेड़ों को चराते हैं, हिस्त्र पशुओं से उनकी रक्षा करते हैं, और उनका ध्यान रखते हैं।

क्या आपको याद है कि याकूब ने लाबान की भेड़ों की निगरानी करने के लिए जो परिश्रम किया था उसका बयान किया? याकूब ने इस बात पर विलाप किया कि लाबान की भेड़ों की निगेहबानी उसने खुद को कैसे थका दिया था और किस प्रकार उसने प्रत्येक प्राणी का हिसाब दिया। उसकी शिकायत में हम, एक जागरूक, ज़िम्मेदार चरवाहे की झलक देखते हैं :

इन बीस वर्षों से मैं तेरे पास रहा; इनमें न तो तेरे भेड़-बकरियों के गर्भ गिरे, और न तेरे मेढ़ों का मांस मैंने कभी खाया। जिसको बनैले जन्तुओं ने फाड़ डाला उसको मैं तेरे पास न लाता था, उसकी हानि मैं ही उठाता था; चाहे दिन को चोरी जाता चाहे रात को, तू मुझ ही से उसको ले लेता था। मेरी तो यह दशा थी कि दिन को तो घाम और रात को पाला मुझे खा गया; और नीन्द मेरी आँखों से भाग जाती थी (उत्पत्ति 31:38-40)।

इसके विपरीत, यहेजकेल ने इस्राएल के अगुवों के विरोध में भविष्यद्वाणी की और उन पर यह आरोप लगाया कि वे लापरवाही से चरवाहे का काम कर रहे हैं : “तुम लोग चर्बी खाते, ऊन पहनते और मोटे मोटे पशुओं को काटते हो; परन्तु भेड़-बकरियों को तुम नहीं चराते” (यहेजकेल 34:2)। और वे रखवाली करने में किस प्रकार चुक गए? तुम ने ...न निकाली हुर्इ को फेर लाए, न खोर्इ हुर्इ को खोजा” (पद 4)। परिणामस्वरूप “मेरी भेड़-बकरियां तितर-बितर हुर्इ हैं; वे सारे पहाड़ों और ऊंचे ऊंचे टीलों पर भटकती थीं; मेरी भेड-बकरियां सारी पृथ्वी के ऊपर तितर-बितर हुर्इं; और न तो कोर्इ उनकी सुधि लेता था, न कोर्इ उनको ढूंढ़ता था” (पद 6)।

परंतु परमेश्वर ने यह घोषणा की है कि वह स्वयं अपने लोगों की खोर्इ हुर्इ भेड़ों को खोजने के लिए आया है :

“क्योंकि परमेश्वर यहोवा यों कहता है, देखो, मैं आप ही अपनी भेड़-बकरियों की सुधि लूंगा, और उन्हें ढूंढ़ूंगा। जैसे चरवाहा अपनी भेड़-बकरियों में से भटकी हुर्इं को फिर से अपने झुण्ड में बटोरता है, वैसे ही मैं भी अपनी भेड़-बकरियों को बटोरूंगा; मैं उन्हें उन सब स्थानों से निकाल ले आऊंगा, जहां जहां वे बादल और घोर अन्धकार के दिन तितर-बितर हो गर्इ हों।” (यहेजकेल 34:11-12)।

इसलिए परमेश्वर यीशु के रूप में आया, उसने अपनी खोर्इ हुर्इ भेड़ों को नर्इ झुण्ड में इकट्ठा किया। यीशु चुंगी लेने वालों के प्रति और पापियों के प्रति उसकी सेवकार्इ को समझाने के लिए उस चरवाहे से खुद की तुलना करता है  जिसने खोर्इ हुर्इ एक भेड को ढूंढ़ने के लिए ‘पार्इ हुर्इ’ निन्यानवे भेड़ों को छोड़ दिया (लूका 15:1-7)। उसने खुद को अच्छा चरवाहा कहा जो केवल अपनी भेड़ों के लिए अपना प्राण ही नहीं देता, बल्कि ‘अन्य भेड़ों’ को भी लाएगा, जो अन्यजातियों का उल्लेख है (यूहन्ना 10:14-16)।

फिर एक बार, यहीं पर प्राचीन की तस्वीर सामने आती है। प्राचीन यीशु के अधीनस्थ चरवाहों के रूप में सेवा करते हैं, उन भेड़ों की निगरानी करते हैं जिन्हें यीशु द्वारा और उसके सुसमाचार द्वारा बचाए गए और इकट्ठा किए गए। प्राचीनों को उचित ही अध्यक्ष या ‘निरिक्षक’ कहा गया है। वे “उनकी नार्इ तुम्हारे प्राणों के लिए जागते रहते हैं, जिन्हें लेखा देना पड़ेगा” (इब्रानियों 13:17)। आंशिक रूप से इसी कारण अपने परिवार की उत्तम रीति से अगुवार्इ करना प्राचीन की योग्यता है (अध्याय 1 देखें)। उत्तम परवरिश के लिए बच्चों और परिवार के गतिविज्ञान की ध्यानपूर्वक निगरानी ज़रूरी है, उसी प्रकार उत्तम निगेहबानी।

किसके लिए उत्तरदायी

यह सारी चौकसी या निगरानी एक महत्वपूर्ण प्रश्न उत्पन्न करती है : प्राचीनों को निश्चित रूप से किस बात की निगरानी करना है? यदि प्राचीन चरवाहे हैं जिन्हें याकूब के समान हिसाब देना है, तो वे परमेश्वर के सामने किसके लिए उत्तरदायी है? अवश्य ही कलीसिया के अगुवे हर स्थान के हर मसीही के लिए जबाबदेह नहीं हैं। इसलिए प्राचीनों केवल उन लोगों की देखभाल करने की ज़िम्मेदारी रखते हैं जो उस कलीसिया में आते हैं जहां वे सेवा करते हैं। सही है?

शायद। या शायद नहीं। क्या प्राचीन किसी व्यक्ति के प्रति आत्मिक ज़िम्मेदारी रखते हैं जो एक बार कलीसिया में उपस्थित रहा? दो बार? जिस भेडशाला की प्राचीन देखरेख करता है उसका “अधिकारिक” तौर पर हिस्सा मानने के लिए व्यक्ति को कब तक और कितने नियमित रूप से रविवार की आराधना में आना चाहिए? यदि व्यक्ति कलीसिया की बाइबल कक्षा में नियमित रूप से आता है, परंतु कलीसिया की आराधना में नहीं आता, तो क्या? क्या इससे फर्क पड़ता है कि नियमित रूप से आने वाला विश्वासी है या अविश्वासी?

ऐसा प्रतीत होता है कि बाइबल आधारित चरवाहे की सेवा के लिए भेड़ों की परिभाषा करने का स्पष्ट तरीका होना चाहिए। प्राचीनों में उन लोगों के बीच भेद करने की योग्यता होनी चाहिए जिनके लिए वे चरवाहे के रूप में ज़िम्मेदार हैं और ऐसे लोग जिनके साथ वे साथी विश्वासियों के रूप में व्यवहार करते हैं। दूसरे शब्दों में, कलीसिया के प्राचीन को कलीसिया की सदस्यता की किसी अवधारणा की आवश्यकता है।

प्राचीन का पद और सदस्यता

कलीसिया की सदस्यता दो महत्वपूर्ण कार्य करती है। सबसे पहले, वह लोगों को यीशु के शिष्यों के रूप में पहचान देती है। कलीसिया की सदस्यता लोगों को मसीही के रूप में बाहरी चिन्ह प्रदान नहीं करती। यीशु ने स्थानीय कलीसियाओं को “बांधने” और “खोलने” का अधिकार दिया (मत्ती 18:18), ताकि बपतिस्मा के द्वारा भेड़ों को भेड़ों के रूप में सदस्यता प्रदान की जाए (28:18-20) और कलीसिया से निकालने के बाद सदस्यता हटा दी जाए (18:15-17)। कलीसिया की सदस्यता पाने के प्रयास में, व्यक्ति खुद को कलीसिया में सामने प्रस्तुत करता है और कहता है, “मैैं शिष्य हूं,” और कलीसिया कहती है, “हां, हम विश्वास करते हैं कि तुम शिष्य हों!” (और दुर्लभ उदाहरणों में, “नहीं, हम विश्वास नहीं करते कि तुम शिष्य हो”)। कलीसिया से बहिष्कृत करते समय कलीसिया कहती है, “आप सच्चे मसीही हो सकते हैं, लेकिन आपने अपने पाप से पश्चाताप नहीं किया, इसलिए आप शिष्य हैं इस बात की पुष्टि करते रहने का कोर्इ कारण नहीं है।”

दूसरी बात, कलीसिया की सदस्यता न केवल लोगों को मसीही के रूप में पहचान दिलाती है, बल्कि इस प्रकार पहचान प्राप्त विश्वासियों के समूह को विशिष्ट मण्डली में इकट्ठा करती है जहां पर वे एक दूसरे के प्रति समर्पित हो सकते हैं। प्रेरितों ने सुसमाचार प्रचार करने के द्वारा शिष्य बनाए और उसके बाद उन शिष्यों को बपतिस्मा देकर स्थानीय संगति में मण्डली के रूप में इकट्ठा किया ताकि मसीही विश्वासियों को यीशु की आज्ञा का पालन करना सिखाया जा सके। जब प्रेरितों ने शिष्यों की मण्डलियां स्थापित की, तब उन्होंने प्रत्येक कलीसिया की अगुवार्इ करने और उन्हें सिखाने हेतु प्राचीनों को नियुक्त किया। जैसे कि पौलुस ने अपने सहकर्मी तीतुस को स्मरण दिलाया  “मैं इसलिए तुझे क्रेते में छोड़ आया था कि तू शेष रही बातों को सुधारे, और मेरी आज्ञा के अनुसार नगर नगर में प्राचीनों को नियुक्त करे,” (तीतुस 1:5)।

क्या आप देख सकते हैं कि किस प्रकार कलीसिया की सदस्यता प्राचीन की निगरानी परियोजना को संभव बनाती है?

यीशु के शिष्यों को पहचान दिलाने और चिन्हित करने के द्वारा, कलीसिया की सदस्यता कलीसिया की जानकारी में  पासबान-प्राचीन को यह जानने योग्य बनाती है कि ये उसकी भेड़ें हैं, वस्तुत: भेड़ें। और शिष्यों को मण्डलियों के रूप में इकट्ठा करने के द्वारा, कलीसिया की सदस्यता यह जानने हेतु प्राचीन की सहायता करती हैं कि कौन सी भेड़ें उसकी निगरानी में हैं। वह उनके लिए परमेश्वर को हिसाब देगा (इब्रानियों 13:17)। इसका अर्थ यह नहीं हैै कि कलीसिया की आराधना सभा में आने वाले ऐसे व्यक्ति की कलीसिया को उपेक्षा करना चाहिए, या उनके प्रति संवेदनहीन आचरण करना चाहिए जो कलीसिया का सदस्य नहीं है। परंतु इसका अर्थ यह है कि प्राचीन के पास सदस्यों के प्रति एक प्रकार का अधिकार और उत्तरदायित्व होता है जो अविश्वासियों के प्रति नहीं होता।

कलीसिया की सदस्यता के द्वारा संपूर्ण मण्डली को यह स्मरण करने में सहायता मिलती है कि वे एक-दूसरे के प्रति उत्तरदायी हैं। प्राचीनों को भटकती हुर्इ भेड़ों को खोजने में मुख्य भूमिका निभाना चाहिए, परंतु केवल वे ही पहरुएं नहीं हैं। सदस्यता का अर्थ है संपूर्ण मण्डली में परस्पर उत्तदायित्व और परवाह।

क्या आपकी कलीसिया प्राचीन के पद के प्रति और अधिक बाइबल आधारित दृष्टिकोण के विषय में गंभीर हो रही है या प्राचीन के मॉडल की ओर आगे बढ़ने हेतु विचार कर रही है? उसी समय कलीसिया की सदस्यता पर भी कार्य करने का ध्यान रखें। कलीसिया की सुविचारित सदस्यता प्रभावी प्राचीन पद के लिए पृष्ठभूमि तैयार करती है।1

भटकने वाली भेड़ों की पांच प्रजातियां

एक पल के लिए मान लीजिए कि आप प्राचीन हैं जिन्हें यह पद मिलता है। आप इस बात को समझते हैं कि आपकी बुलाहट में गुमराह सदस्यों का ध्यान रखना शामिल है। उसी तरह यह भी मान लीजिए कि आपकी कलीसिया सुविचारित सदस्यता पर काम करती है, इसलिए आप वास्तव में जानते हैं कि आपको किसका ध्यान रखना है? अब क्या? आप किस प्रकार निगरानी करते हैं? आपको विशिष्ट तौर पर किस बात का ध्यान रखना है?

यहां पर पांच सामान्य तरीके हैं जिसमें कलीसिया के सदस्य भटक जाते हैं। जब आप संबंधनात्मक तौर पर अपनी स्थानीय संगति के साथ शामिल होते हैं और किसी सदस्य के विषय में सुनते हैं जो इस प्रकार की परिस्थिति में है, तो जान लीजिए : वह भार्इ या बहन पहले से भटकी हुर्इ दशा में हो सकते है।

पाप करने वाली भेड़

हम एक आसान परिस्थिति के साथ आरंभ करें - जिसे संबोधित करना आवश्यक तौर पर आसान नहीं है, परंतु पहचानना आसान है। यदि आप पाते हैं कि आपकी कलीसिया के सदस्यों में से एक प्रगट रूप से पाप कर रहा है, तो आपके पास एक गुमराह, पाप करने वाली भेड़ है, जिसे हस्तक्षेप की ज़रूरत है।

कलीसिया का प्रत्येक सदस्य पाप के साथ लड़ता है, उसी तरह प्रत्येक प्राचीन भी। यूहन्ना कहता है, “यदि हम कहें कि हम में कुछ भी पाप नहीं, तो अपने आप को धोखा देते हैं, और हम में सत्य नहीं” (1 यूहन्ना 1:8)। फिर भी कुछ पाप अन्य पापों की तुलना में और सार्वजनिक एवं प्रकट होते हैं, और कभी-कभी सदस्य संघर्ष करना बंद कर देते हैं और अनाज्ञाकारिता को अपना लेते हैं। इसलिए वह पाप जो प्रकट होता है और जिसके लिए पश्चाताप नहीं किया गया है, उसके विषय में जब प्राचीन जान लेता है, तब उसे साहस बटोरना है, प्रभु में भरोसा रखना है और विनम्रता के साथ सदस्य का वैसे ही सामना करना है जैसे कि यीशु मसीह ने हमें सिखाया है (मत्ती 18:15-17)।

कभी-कभी हस्तक्षेप उपयोगी साबित होता है। मुझे वह समय याद आता है और उससे मैं आनंदित होता हूं जब मैंने पाप में पड़े एक सदस्य को चुनौती दी, और मेरी घबराहट के बावजूद, परमेश्वर बड़े अनुग्रह से उस व्यक्ति को पश्चाताप की ओर ले आया। परंतु, हमेशा ही ऐसा नहीं होता। मैं ऐसे प्राचीन को जानता हूं जो एक चालाक पथभ्रष्ट सदस्य से संपर्क करने के लिए इतना तत्पर था कि उसने दोपहर के भोजन के अवकाश के दौरान उस सदस्य के व्यावसायिक दफ्तर के आगे अपनी गाड़ी खड़ी की, इस आशा से कि उसका सामना कर सके। दुर्भाग्य से, वह सदस्य उसकी पकड़ में नहीं आया और उसने कभी पश्चाताप नहीं किया और कभी लौटकर नहीं आया।

भटकने वाली भेड़

भटकने वाली भेड़ धीरे से कलीसिया से बाहर चली जाती है, वह अन्य गतिविधियों की और अभिरूचियों की ओर आकर्षित हो जाती है। यह मोड़ व्यस्त यात्रा की वजह से, बच्चों के खेल-कूद के विषय में लिए गए अनुचित चुनावों के कारण हो सकते हैं जिस कारण परिवार को रविवार की आराधना से दूर रहना पड़ता है, या ऐसा घर खरीदने की वजह से जिसकी दुरूस्ती के लिए सप्ताह के अंत में व्यस्त रहना पड़ता है। कभी-कभी युवा सदस्य कॉलेज जाता है, अपने विश्वास जीवन में पीछे हट जाता है, और कलीसिया में या प्रभु की ओर लौटकर नहीं आता। कभी-कभी, लोग शिकायत करते हैं कि वे कलीसिया में असहज महसूस करते हैं, इसलिए वे आना बंद कर देते हैं।

परिस्थिति चाहे जो हो, ये सदस्य इब्रानियों की पत्री में दिए गए उपदेश को नज़रअंदाज करते हैं : “और प्रेम, और भले कामों में उस्काने के लिए एक दूसरे की चिन्ता किया करें। और एक दूसरे के साथ इकट्ठा होना न छोड़ें, जैसे कि कितनों की रीति है, परंतु एक दूसरे को समझाते रहें, और जैसे जैसे उस दिन को निकट आते देखो, वैसे वैसे और भी अधिक यह किया करो” (इब्रानियों 10:24-25)। वे इस बात को भूल गए हैं कि कलीसिया की सदस्यता का अर्थ है, “प्रेम और भलार्इ के कामों” को बढ़ावा देने के लिए अन्य सदस्यों के साथ नियमित संबंध बनाना। हम विवाद कर सकते हैं कि ऐसी भटकती हुर्इ भेड़, जो हमारी आराधना सभाओं से भटक जाती है, इतनी बुरी नहीं होती। परंतु वस्तुत:, ऐसी भेड़ पवित्र शास्त्र की इस आज्ञा का उल्लंघन करने के द्वारा पाप कर रही है।

प्राचीनों बहुत अधिक उत्साह के साथ सदस्यों का ध्यान रखें और प्रेम के साथ उन्हें स्मरण दिलाएं कि मण्डली की संगति और आराधना से बाहर न रहें।

लंगड़ी या निर्बल भेड

यीशु ने कभी हमसे यह प्रतिज्ञा नहीं की कि वह हमें पीड़ा और क्लेश से उन्मुक्त रखेगा। मसीही लोगों को नौकरी से निकाल दिया जाता है, वे रिश्तों में धोखा खाते हैं, उन्हें दूसरे वर्ग का मधुमेह हो जाता है, या उनकी गाड़ी का पिछला हिस्सा हायवे पर दुर्घटनाग्रस्त हो जाता है, वे मुकदमे में हार जाते हैं। एक समय अत्यंत सक्रिय विश्वासी वृद्ध होकर घर में रहने पर विवश हो जाता है। ये क्लेशित सदस्य निर्बल भेड़ें हैं जो पीछे छुट सकती हैं क्योंकि वे बाकी झुण्ड के साथ बराबरी में चल नहीं सकतीं। ज़रूरत है कि कोर्इ धीरे-धीरे बराबरी में उनके साथ चले। बिकट मुश्किल समय अत्यंत बलवान संत को भी निराशा से व्याकुल कर सकता है और कलीसिया के साथ सामान्य संबंध  बनाए रखने की उनकी योग्यता को समाप्त कर सकता है। यदि अतुल्य धीरज और विश्वास रखने वाले अय्यूब के पास सीमाएं थीं, तो आपके लोगों के पास भी हैं।

जब आप जानते हैं कि सदस्य जीवन में एक भयानक आंधी से गुज़र रहा है, तो उसके साथ सामंजस्य करने का समय है। क्या दूसरे सदस्य उसे सहारा दे रहे हैं, चाहे मित्र हों या बाइबल अध्ययन के सदस्य? क्या कुछ व्यावहारिक ज़रूरतें हैं जिन्हें डिकन सम्बोधित कर सकते हैं? क्या सदस्य की विपत्ति के समाचार मंडली के प्रार्थना के रक्तप्रवाह में स्थान पाया है? प्राचीन होने के नाते, स्वयं प्रार्थना और परामर्श देने के लिए अपना हाथ आगे बढ़ाने के साथ ही साथ हम मंडली को भी सतर्क और सक्रिय बनाकर संघर्षरत सदस्य को अधिक से अधिक सेवा प्रदान कर सकते हैं।

यह अत्यंत अद्भुत है कि निर्बल भेड भी उसके लिए दिखार्इ गर्इ परवाह की छोटी सी चेष्टा से आनंदित हो सकती है। आराधना के बाद, र्चच के उपकक्ष में तुरंत आलिंगन और प्रार्थना, प्रोत्साहनदायक चिटठी, या संक्षिप्त भेंट देकर दुखी सदस्य को दूसरे महीने की ओर आगे बढ़ते रहने हेतु सहारा दिया जा सकता है। पिछले ही सप्ताह हमारी मंडली की एक महिला से मैंने उसके पति के बारे में पूछा।  बिकट स्वास्थ्य समस्या के कारण वह आराधना में आ नहीं सकता था। इस बहन ने मुझे उसके विषय में बताया, और उसके बाद हमारे एक प्राचीन की प्रशंसा करने लगी जिसने उसे भेंट देने के लिए समय निकाला था। उस छोटी सी भेंट ने उसके विश्वास को बढ़ाया था और उन्हें आगे बढ़ने हेतु बल दिया था।

हर छोटी बात महत्व रखती है। जब प्रभु दुखी सदस्यों को आपके ध्यान में लाता है, तो सहायता के लिए अपना हाथ आगे बढ़ाएं।

लड़ने वाली भेड़

शायद आपको यह विश्वास करना असंभव प्रतीत होगा, परंतु मैंने यह जाना है कि ऐसी मण्डलियां हैं जहां सदस्य एक-दूसरे के साथ लड़ार्इ-झगड़ा करते हैं। अर्थात्, मेरी कलीसिया में ऐसा कभी नहीं हुआ है, और मुझे यकीन है कि बाकी कलीसिया के सदस्य कभी नहीं लड़ते होंगे। यदि आपकी कलीसिया मेरी कलीसिया के समान हैै, तो राजनीति और आराधना संगीत के विषय में सभी सदस्यों के समान विचार हैं, सभी समितियां समस्याओं को और आर्थिक नीतियों को समान रूप से पूरा करती हैं, और कोर्इ भी किसी के विरोध में पाप नहीं करता। क्या आप बता सकते हैं?

मैं भी नहीं बता सकता। वस्तुत:, हमारे सदस्यों में विभिन्न व्यक्तित्व एवं पृष्ठभूमियों वाले लोग हैं, उनके पास लगातार पाप करते रहने की प्रवृत्ति है, फिर भी मुझे यह देखकर आश्चर्य होता है कि हमारी कलीसिया में काफी मेल है। यह पवित्र आत्मा का काम होना चाहिए।

जब हमारी कलीसिया में संघर्ष होता है, जो होना अटल है, तब सदस्यों के गुमराह होने का मुख्य खतरा होता है। लोग तेजी से अदृश्य होने लगते हैं। “कलीसिया को ऐसा नहीं होना चाहिए,” वे कहते हैं। “इस तनाव के कारण अब मैं आराधना नहीं कर सकता। मैं यहां से बाहर जा रहा हूं।”

लड़ार्इ-झगड़ा करने वाले सदस्यों को चुनौती देना चाहिए कि वे परमेश्वर की महिमा के लिए और सुसमाचार के लिए आपस में मेल रखें, परंतु ऐसा करने हेतु उन्हें सहायता की ज़रूरत होती है। अत्यंत परिपक्व शिष्य को भी पंच की आवश्यकता हो सकती है। पौलुस ने उसके दो सहकर्मियों को लड़ार्इ-झगड़ा करना बंद करने के लिए कहा : “मैं यूओदियो को भी समझाता हूं, और सुन्तुखे को भी, कि वे प्रभु में एक मन रहें” (फिलिप्पियों 4:2)। उसने कलीसिया से सहायता के लिए बिनती की : “और हे सच्चे सहकर्मी, मैं तुझ से भी बिनती करता हूं कि तू उन स्त्रियों की सहायता कर, क्योंकि उन्होंने मेरे साथ सुसमाचार फैलाने में, क्लेमेंस और मेरे उन और सहकर्मियों समेत परिश्रम किया, जिनके नाम जीवन की पुस्तक में लिखे हुए हैं” (फिलिप्पियों 4:3)।

प्राचीनों, सदस्यों के बीच अपने आप सुलह होगी इस आशा में सदस्यों के बीच होने वाले लड़ार्इ-झगड़े को नज़रअंदाज न करें। शायद ही उनके बीच अपने आप सुलह होती है। आपको उससे बचने या उसे नज़रअंदाज़ करने का मोह हो सकता है, क्योंकि आप सामान्य व्यक्ति हैं जिसे लड़ार्इ-झगड़ा होते हुए देखना अच्छा नहीं लगता, परंतु यीशु के शब्द याद रखें : “धन्य हैं वे, जो मेल करवानेवाले हैं, क्योंकि वे परमेश्वर के पुत्र कहलाएंगे” (मत्ती 5:9)। उस आशीष को थाम लें। लड़ने वाले सदस्यों को आपसे बातें करने के लिए बुलाएं और देखें कि परमेश्वर क्या कर सकता है। याद रखें, प्राचीन का लक्ष्य परिपक्व भेड़ है (अध्याय 2 देखें)। संघर्ष लोगों को मसीह में बढ़ने हेतु असाधारण अवसर प्रदान करते हैं।

काटने वाली भेड़

चरवाहा-प्राचीन, यदि सदस्य की शिकायत आपके पास है तो क्या होगा? यदि आप पास जाने की कोशिश करते हैं, और यदि भेड़ आपको काटती है तो क्या होगा? आपको उस व्यक्ति पर कैसे ध्यान रखना है जो आपको इसलिए देखता है क्योंकि वह भाग जाना चाहता है?

इस प्रश्न का उत्तर परिस्थितियों के आधार पर और उसमें सहभागी विशिष्ट लोगों के अनुसार, नाट्यपूर्ण रूप से भिन्न हो सकता है। परंतु, चाहे प्रजातियां कोर्इ भी हों, यहां पर तीन बातें हैं जो प्राचीन को जांच करते समय हमेशा करनी चाहिए :

- निराश सदस्य के साथ काम करने में आपकी सहायता करने हेतु और कुछ प्राचीनों को सहायता के लिए बिनती करें। जैसा कि हम छठे अध्याय में देखेंगे, इस एक कारण से परमेश्वर ने ठहराया है कि कलीसिया में एक से ज्यादा प्राचीन होने चाहिए, इस प्रथा को हम “बहुसंख्य प्राचीन पद” कहते हैं। प्राचीन एक-दूसरे की निगरानी करते हैं, क्योंकि चरवाहे स्वयं अब भी भेड़ें हैं। अन्य प्राचीनों की प्रेमपूर्ण जांच के अधीन होने के द्वारा विनम्र बनें। यदि सदस्य सीमा से बाहर हैं, तो अन्य प्राचीन आपके पद की रक्षा करें।

- आत्मरक्षिता, क्रोध, उपेक्षापूर्णता से खुद की रक्षा करें। जब आप अन्य प्राचीनों की सहायता करते हैं, तो उसे आत्मरक्षा के बहाने के रूप में उपयोग न करें। आपके निंदक के प्रति प्रेम और तरस बनाए रखने के लिए प्रयास करें।

- जब आप अपने असंतुष्ट भार्इ-बहन से मिलते हैं, तो ध्यानपूर्वक सुनें। मैंने पिछले वर्षों में जाना है कि मेरे सबसे ज्यादा क्रोधित, निर्दयी आलोचकों के पास भी कहने के लिए पते की बात होती है। हो सकता है कि उन्होंने बड़ा-चढ़ाकर कहा होगा, अपरिपक्व और पापमय तरीके से व्यक्त किया होगा। परंतु फिर भी वे ऐसे किसी बात के प्रति सामान्य तौर पर प्रतिक्रिया व्यक्त कर रहे हैं जिसका मुझे सामना करना है।

निगरानी करना : सुसमाचार में गढ़ी बुलाहट

इन परिस्थितियों में भटके हुए सदस्यों का पता लगाना, संभवत: प्राचीन बनने का सबसे कठिन, सबसे कम आर्कषक भाग है। जब आप कक्षा में पढ़ाते हैं, तब आपको कलीसिया से आदर और प्रशंसा मिलती है। सदस्यों के लिए प्रार्थना करने से आपको गहरा संतोष महसूस होता है और जब आप प्राचीन की टीम का हिस्सा होते हैं जो नेतृत्व के ऐतिहासिक फैसले करती है, तो आपको उल्लास की अनुभूति होती है। परंतु एक व्यभिचार करने वाले का सामना करने से या काफी समय से चल रहे लड़ार्इ-झगड़े में हस्तक्षेप करने से कौन से व्यक्तिगत लाभ होते हैं? और कौन बैठकर क्रोधित दंपत्ति से वे सारी बातें सुनना चाहता है जो मानते हैं कि आपने और कलीसिया ने उनके साथ गलत किया। क्या हमारे जीवन में पहले से ही काफी नाट्यपूर्ण परिस्थिति नहीं है? क्यों किसी और की दलदल में कूद पड़ें।

यहां एक कारण है : प्राचीन जब भटकने वाले सदस्यों को खोज निकालते हैं, तो वे सुसमाचार को मूर्त रूप देते हैं। निगरानी करना और भटके हुओं की तलाश करना यीशु समान कार्य है।

अच्छा चरवाहा इस संसार में भटके हुओं को खोजने और बचाने के लिए आया। परमेश्वर का मेम्ना हमारे जैसी पश्चाताप न करने वाली, पापी भेडों़ के लिए मरने आया। महान वैद्य लंगड़ी, पाप से बीमार और दुखी भेड़ के घाव बांधने के लिए आया। शांति का राजकुमार हमारे युद्ध पीड़ित संसार में चला-फिरा, जो प्रतिद्वंद्विता और विभाजनों से  छिन्न-भिन्न हो चुका था। जब हमने उसका अपमान किया, उसे मारा और उसे छेदा, तब उसने अपना मुंह नहीं खोला।

यीशु को आना नहीं था, परंतु वह आया। और जब प्राचीन खुद इन बातों में सहभागी होने के लिए पहल करते हैं, तो भले ही उन्हें कीमत चुकाना पड़े फिर भी जिस सुसमाचार का वे प्रचार करते हैं, उसे वे अपने जीवन से उदाहरण के रूप में प्रस्तुत करते हैं।

अध्याय 5

प्रभुता न करते हुए अगुवार्इ करना

परिस्थिति बिगड़ रही थी। वरिष्ठ पासबान और सहायक पासबान कर्इ महत्वपूर्ण बातों के विषय में सहमत नहीं थे, जिसमें र्इश्वर विज्ञान और कलीसिया की सेवकार्इ का उत्तम तरीका शामिल था। उनके मतभेद उनके उपदेशों के द्वारा मण्डली तक पहुंच रहे थे। बढ़ते हुए तनाव की वजह से कलीसिया टूटने पर थी।

सहायक पासबान ने इस परिस्थिति के विषय में मुझे बताया, तब मैंने पूछा, “क्या आपकी कलीसिया में प्राचीन नहीं हैं।” उसने पुष्टि की कि हैं। मैंने आगे कहा, “इस संघर्ष को सुलझाने के लिए वे क्या कदम उठा रहे हैं?”

“यह निराशाजनक भाग है,” उसने मुझे बताया। “वे नहीं जानते कि क्या करें। वे मिले-जुले संकेत भेज रहे हैं। कभी-कभी वे कहते हैं कि वे चाहते हैं कि मैं कर्मचारी के रूप में बना रहूं, परंतु और समयों में, वे सोचते हैं कि मेरे अधिकारी के साथ मेरे मतभेद बहुत अधिक हैं।”

इस परिस्थिति में मुझे हर एक के लिए बुरा लग रहा था। मेरा दिल दो पासबानों के लिए दुख रहा था जो प्रभु से प्रेम करते थे, परंतु सेवकार्इ के विषय में अत्यंत भिन्न मत रखते थे। और मेरी सहानुभूति उन प्राचीनों के साथ थी। संभवत: वे अच्छे लोग थे जो कलीसिया की सेवा करना चाहते थे, परंतु उन्होंने खुद को उनके पासबानों के बीच चल रहे अत्यंत विस्फोटक विवाद में और संघर्ष की पेचिदा परिस्थिति में पाया, वे दोनों पासबानों का आदर करना चाहते थे। इसमें कोर्इ आश्चर्य की बात नहीं है कि वे निर्बल दिखार्इ दे रहे थे। क्या इस प्रकार की गड़बड़ी उनके वेतन से अधिक नहीं थी?

फिर भी पासबान को और कलीसिया को यदि किसी बात की निश्चित ज़रूरत थी, तो वह थे प्राचीन जो इस उलझी हुर्इ परिस्थिति में कदम रखें और अगुवार्इ करें।

कौन कहता है?

प्राचीनों के विषयों में लिखे जाने वाले पुस्तक में नेतृत्व के विषय को एक अध्याय समर्पित करना अनावश्यक लगता है। क्या यह स्पष्ट नहीं है कि प्राचीन कलीसिया में अगुवार्इ करते हैं? शायद। परंतु कभी-कभी जब परिस्थितियां बिगड़ जाती हैं, तब हम साफ दिखार्इ देने वाली बातों को नज़रअंदाज़ कर देते हैं।

इस प्रकार की तनावपूर्ण परिस्थितियों में विशेष तौर पर, प्राचीन अपनी कलीसिया की अगुवार्इ करने हेतु खुद को सहज ही कम योग्य महसूस करते हैं। वे सोचने लगते हैं : “मेरे पास सेमिनरी की पदवी नहीं है। मैं कलीसिया के प्रबंधन में प्रशिक्षित नहीं हूं। मेरे व्यस्त परिवार और पूर्णकालीन नौकरी के साथ, इस समस्या को सुलझाने के लिए मेरे पास बिल्कुल ताकत नहीं है। सच पूछे तो, मुझे केवल एक उत्तम कलीसियार्इ समिती सदस्य से अधिक और कुछ महसूस नहीं होता।” कलीसिया के लम्बे समय से चले आ रहे विदेश मिशन को फिर रूप देने वाले, मण्डली को मंहगी सुविधा उपलब्ध कराने वाले और कर्मचारी सदस्य के विरोध में लगे हुए अनुचित आरोपों को दूर करने की कोशिश करने वाले अयाजकीय प्राचीन होते कौन हैं?

कलीसिया के सदस्य भी अचंभित हो सकते हैं। कभी-कभी जब तक प्राचीन, कलीसिया की अगुवार्इ उसी दिशा में करता है जो सदस्य को पसंद आता है, तब तक सदस्य अयाजकीय प्राचीन के नेतृत्व के पक्ष में रहते हैं। परंतु जब प्राचीन भिन्न निर्णय लेता है, तब सदस्य उसमें बाधा डालता है। “वह खुद को क्या समझता है” सदस्य शिकायत करता है। “मैं दस साल तक उसके साथ बाइबल अध्ययन में था। वह मुझसे बेहतर नहीं है। और अब अचानक वह खुद के मन से निर्णय ले रहा है?”

हम और पीछे हटकर ऐसे क्षण में और व्यापक संदर्भ के अंतर्गत प्राचीन के अधिकार की उचितता पर सवाल करने लगते हैं। यहां पर पश्चिम देश में, लोग अगुवों को संदेह की दृष्टि से देखते हैं। हम अधिकार पर सवाल करना पसंद करते हैं, “ाड्यंत्र सिद्धांतों को बनाते हैं। लोगों के सामने जानकारियों को उजागर करते हैं। अगुवे जितने बड़े होते हैं, उतना ही दुखद उनका गिरना होता है और उतना ही अधिक आनंद संसार मनाता है। अधिकारी बाहरी संस्थाओं से अंदरूनी संस्थाओं में आता है । उसके बाद प्रत्येक व्यक्ति उसका अपना सावभौम क्षेत्र बन जाता है। इस वातावरण में, कलीसिया की बात तो छोड़ दीजिए, प्राचीन कौन है कि लोगों को बताएं कि कैसे जीवन बिताना है और क्या विश्वास करना है?

क्या प्राचीनों को कलीसिया में अगुवार्इ करने का अधिकार सचमुच है?

अगुवार्इ करने के लिए अधिकार प्राप्त

नए नियम में इस भूमिका को दिए गए तीन नामों का अदल-बदलकर उपयोग करके हम अपना परीक्षण आरंभ करेंगे। भले ही इन तीन नामों के अर्थ में थोड़ा सा फर्क है, फिर भी उनमें अधिकार और नेतृत्व की कल्पना समाहित है।

- प्राचीन : यह शब्द बुद्धि और अनुभव को सूचित करता है। आप परामर्श और मार्गदर्शन के लिए प्राचीन के पास जाते हैं। प्राचीनों के पास नैतिक अधिकार होता है; जब वे बोलते हैं, तब लोग सुनते हैं।

- पासबान/चरवाहा। चरवाहे भेड़ों की देखरेख करते हैं, वे भेड़ों को एक स्थान से दूसरे स्थान में ले जाते हैं। क्या आप ऐसे चरवाहे की कल्पना कर सकते हैं जो इस बात की परवाह नहीं करता कि उसकी भेड़ें किस दिशा में भटक गर्इ हैं।

- बिशप या अध्यक्ष : यह संज्ञा ऐसे व्यक्ति का वर्णन करती है जो व्यक्ति या लोगों की देखरेख करता है।

उसी तरह, हम पहले अध्ययन किए हुए कुछ वचनों पर फिर विचार करें। जब आप इन वचनों को फिर से पढ़ते हैं, तब ध्यान दें कि प्रत्येक में लेखक मानता है कि कलीसिया का अध्यक्ष या बिशप कलीसिया की अगुवार्इ करने का अधिकार रखता है, और कलीसिया के उन सदस्यों के पास उस अधिकार का आदर करने और उसके अधीन रहने की जिम्मेदारी होती है :

(जब कोर्इ अपने घर ही का प्रबन्ध करना न जानता हो, तो परमेश्वर की कलीसिया की रखवाली कैसे करेगा।) (1 तीमुथियुस 3:5)।

जो प्राचीन अच्छा प्रबन्ध करते हैं, विशेष करके वे जो वचन सुनाने और सिखाने में परिश्रम करते हैं, दो गुने आदर के योग्य समझे जाएं (1 तीमुथियुस 5:17)।

और हे भाइयो, हम तुमसे बिनती करते हैं कि जो तुममें परिश्रम करते हैं, और प्रभु में तुम्हारे अगुवे हैं, और तुम्हें शिक्षा देते हैं, उन्हें मानो। और उनके काम के कारण प्रेम के साथ उनको बहुत ही आदर के योग्य समझो; आपस में मेल-मिलाप से रहो (1 थिस्सलुनीकियों 5:12-13)।

अपने अगुवों की मानो; और उनके आधीन रहो, क्योंकि वे उनके समान तुम्हारे प्राणों के लिए जागते रहते, जिन्हें लेखा देना पड़ेगा, कि वे यह काम आनन्द से करें, न कि ठंडी सांस लेकर, क्योंकि इस दशा में तुम्हें कुछ लाभ नहीं (इब्रानियों 13:17)।

प्राचीन व्यवस्था करते हैं, अगुवार्इ करते हैं, उपदेश देते हैं, और सदस्यों की निगरानी करते हैं। सदस्य उनका आदर करते हैं, उनका सम्मान करते हैं और उनकी आज्ञा का पालन करते हैं।

खुद को संगठित करना चाहिए इस विषय में कलीसियाओं की भिन्न राय है। मेरे जैसी मण्डली द्वारा संचालित कलीसियाओं की रचना प्रेस्बिटेरियन कलीसियाओं के समान नहीं होती। हम में से कोर्इ भी हमारे एंग्लिकन मित्रों के समान बिशप और आर्च-बिशप की एपिस्कोपल प्रणाली नहीं अपनाता। परंतु सभी कलीसियाओं को बाइबल की शिक्षा पर आधारित कम-से-कम एक बात पर सहमत होना चाहिए : परमेश्वर ने स्थानीय कलीसियाओं के कामकाजों का संचालन करने हेतु प्राचीनों को प्रतिनिधिक तौर पर कुछ अधिकार दिया है।

सामानों के बीच छिपना

यदि आप प्राचीन हैं, तो आगे बढ़ें और अपनी कलीसिया की अगुवार्इ करने हेतु परिश्रम करें। आपके पास सभी उत्तर होना ज़रूरी नहीं हैं, और आप अवश्य ही सभी काम बिल्कुल सही नहीं करेंगे। परंतु यीशु ने आपको अपनी भेड़ों का मार्गदर्शन करने का काम सौंपा है। आपकी कलीसिया को ज़रूरत है कि आप पहल करें और आगे का मार्ग तैयार करें।

आपके सामने राजा शाऊल के समान प्रतिक्रिया व्यक्त करने की परीक्षा आ सकती है। यद्यपि परमेश्वर ने शाऊल को चुना, और यद्यपि शमूएल ने उसे राजा करके अभिषेक किया, फिर भी जब राजनैतिक प्रारंभ का समय आया, तब शाऊल सामानों के बीच छिप गया। यह छिपने का उत्तम स्थान रहा होगा, क्योंकि लोग परमेश्वर से पूछने लगे कि वह कहां है, “तब उन्होंने फिर यहोवा से पूछा, क्या यहां कोर्इ और आनेवाला है? यहोवा ने कहा, हां, सुनो, वह सामान के बीच में छिपा हुआ है” (1 शमूएल 10:22)। प्राचीन भार्इ, जब कलीसिया को अगुवे की ज़रूरत पड़ती है तब छिपने की कोशिश न करें। समय आ गया है कि आप अपनी आरामदेह जिंदगी से बाहर निकल आएं। जहाज से बाहर निकलें और जहाज के अगले हिस्से में जाकर अपना स्थान ग्रहण करें।

मेरी मण्डली को समय-समय पर साहसी अयाजकीय प्राचीनों से आशीष मिली है, जिन्होंने मुख्य समय में आवश्यक नेतृत्व प्रदान किया। मैं जॉन के विषय में सोचता हूं, कुछ वर्ष पहले जब कलीसिया का दुखद विभाजन हुआ, तब संविधान के संशोधन में उसने बड़ी चतुरार्इ से हमारे लिए मार्ग निकाला। उसने जब संविधान का पुनर्लेखन किया, तब मण्डली की ओर से एकमत प्राप्त हुआ। मैं टिम के साथ कर्इ तनावपूर्ण सभाओं में बैठा हूं, मैंने उसे धीरज और शांति के साथ सदस्यों और कलीसिया के सदस्यों के बीच हो रहे लड़ार्इ-झगड़े को शांत करते देखा है। मुझे याद है कि मैट ने बड़ी स्पष्टता से और चित्ताकर्षक तरीके से इमारत के विस्तार की हमारी ज़रूरत को समझाते हुए कलीसिया में एकता लार्इ। मैं एरिक और क्ले का धन्यवाद करता हूं जिन्होंने पासबान को ढूंढ़ने की पेचिदा प्रक्रिया में से मार्गदर्शन करने में हमारी सहायता की। हमें बहुत उत्तम सहायक पासबान मिला। मण्डली को शायद यह एहसास नहीं है कि वह कितना अच्छा है। एरिक ने अपने अनवरत चुनौती से अन्य प्राचीनों को सदस्यों के चरवाहा बनाने में सहायता की।

जब मैं यह लिखता हूं, तब मैं बिल के लिए परमेश्वर की स्तुति करता हूं। वह इस समय पूर्णकालीन नौकरी में है और अपने खाली समय का और निपुणता का उपयोग हमारे कलीसिया के कर्मचारियों की निगेहबानी करने में मेरी सहायता करने हेतु परिचालन और टीम व्यवस्थापन में सक्रिय है। उसी समय वह मुझे नेतृत्व की शिक्षा दे रहा है। अतिरिक्त लाभ!

मैं यह बाकी अध्याय मेरे व्यक्तिगत सुविख्यात प्राचीनों के नामों और कहानियों से भर सकता हूं। ऐसे लोगों के साथ मिलकर काम करना सौभाग्य की बात है जिन्होंने इस झुंड से इतना प्रेम किया कि उन्होंने मुश्किल निर्णय लिए, सुसमाचार की नीतियां तय की, कलीसिया की एकता के लिए परिश्रम किया, असफलता के समय में बने रहे, मण्डली के लिए सभाओं में, वार्तालाप और प्रार्थनाओं में अपने समय का त्याग किया। धर्मी, प्रेमी लोगों द्वारा चलाया जाने वाला अधिकार स्थानीय कलीसियाओं को जीवन, एकता, फलदायकता प्रदान करता है। और जब कलीसिया उस अधिकार का सम्मान करती है, तब उसे लाभ प्राप्त होता हैै (इब्रानियों 13:17)।

अधिकार का गलत उपयोग करना

शायद आपको अब भी यकीन नहीं हुआ है। प्राचीन के अधिकार की यह सारी चर्चा क्या आपको डराती है? बाइबल के प्रमाण के वचनों के विषय में भी आपके मन में हिचकिचाहट है? शायद आपके अनुभव में, प्राचीनों की समस्या यह नहीं है कि वे काफी हद तक शाऊल के समान हैं जिसने सिहांसन से दूर रहने के लिए खुद को टोकरी में छद्मावरण में छिपा दिया। समस्या यह है कि वे शाऊल के बाद के जीवनकाल में जैसा वह था, वैसे अधिक हैं, जब उसने र्इष्र्यायुक्त भय से दाऊद पर भाला चलाया कि कहीं वह बेतलेहेम का लड़का उसका मुकुट न छीन ले (1 शमूएल 18:9-11)। शायद आपको लगता है कि असली खतरा प्राचीन का डरपोक स्वभाव नहीं है, परंतु उसकी तानाशाही है।

मैं एक युवा मसीही पुरुष को जानता हूंँ जो स्थानीय कलीसिया में सेवा करना चाहता था। वह छोटी-सी मंडली थी जो उसके वरदानों से लाभ पा सकती थी। परंतु यह युवा विश्वासी दीवार से टकराया : कलीसिया के प्राचीनों में से एक से। इस प्राचीन ने कलीसिया की स्थापना में सहायता की थी, और उसके शब्द अधिकार रखते थे। इतना ही, कभी कभी वह अपने अधिकार का उपयोग सीधे-सीधे करता था। वह मंडली के “अधिकारियों” में से एक था, और आपको ऐसा बताने से वह डरता नहीं था। दु:ख की बात यह थी कि इस युवा पुरुष के पास कलीसिया को देने के लिए जो कुछ था या जो परिवर्तन यह व्यक्ति लाना चाहता था, वह इस प्राचीन को पसंद नहीं आया। वस्तुत: यह प्राचीन परिवर्तन के पक्ष में नहीं था। जब मामला शांत हो गया, तब यह जवान व्यक्ति दुखी और संभ्रमित होकर चुपचाप चला गया।

‘पासबान का अधिकार’ और ‘आत्मिक देखरेख’ जैसे शब्दों के विषयी में व्यक्ति को संदेहवादी बनाने के लिए दमनकारी, महत्वपूर्ण प्राचीनों के साथ एक-दो बार लड़ना ही पड़ता है। क्या झूठे संप्रदायों (कल्ट) के अगुवे लोगों को अपने नियत्रण में रखने के लिए इन शब्दों का उपयोग नहीं करते?

बिना प्रभुता जताए अगुवार्इ करना

यीशु और प्रेरित भी आपकी इस सोच में भागी है। उन्होंने न केवल प्राचीनों को अगुवार्इ करने का अधिकार दिया है, परंतु उन्होंने नेतृत्व को विनम्र और त्यागपूर्ण सेवा के रूप में नर्इ भूमिका प्रदान की। पतरस ने देखरेख और रखवाली करने की प्राचीनों की जिम्मेदारी की पुष्टि की है (1 पतरस 5:2)। परंतु उसी स्वर में उसने प्राचीनों से अनुरोध किया है कि वे विनम्रता के साथ और उदाहरण बनकर लोगों की अगुवार्इ करें “जो लोग तुम्हें सौंपे गए हैं, उन पर अधिकार न जताओ, वरन झुंड के लिए आदर्श बनो” (वचन 3)।

सच्चे अधिकार और परमेश्वर के राज्य में महानता के विषय में यीशु ने उसे और अन्य शिष्यों को जो सिखाया था, उसे पतरस याद कर रहा होगा :

“यीशु ने उन्हें पास बुलाकर कहा, “तुम जानते हो, कि अन्य जातियों के शासक उन पर प्रभुता करते हैं, और जो बड़े हैं, वे उन पर अधिकार जताते हैं। परन्तु तुम में ऐसा न होगा, और जो कोर्इ तुम में बड़ा होना चाहे, वह तुम्हारा सेवक बने। और जो तुम में प्रधान होना चाहे, वह तुम्हारा दास बने। जैसे कि मनुष्य का पुत्र इसलिए नहीं आया कि उसकी सेवा टहल की जाए, परन्तु इसलिए आया कि आप सेवा टहल करे और बहुतों की छुड़ौती के लिए अपने प्राण दे” (मत्ती 20:25-28)।

जब अच्छे चरवाहे ने अपनी भेड़ों के लिए अपना प्राण दिया, परंतु तब उसने न केवल उनके पापों की कीमत चुकार्इ, परंतु उसने अपनी छुड़ार्इ हुर्इ भेड़ों के लिए महानता और अधिकार को पुन: पारिभाषित किया।

अंतिम भोज के दिन अपने शिष्यों के पांव धोकर उसने उन्हें अचंभित कर दिया। फिर उसने यह कहकर अपने चौंकानेवाले कार्य के विषय में समझाया

“यदि मैंने प्रभु और गुरु होकर तुम्हारे पांव धोए; तो तुम्हें भी एक दूसरे के पांव धोना चाहिए। क्योंकि मैंने तुम्हें नमूना दिखा दिया है, कि जैसा मेैंने तुम्हारे साथ किया है, तुम भी वैसा ही किया करो। मैं तुमसे सच सच कहता हूं, दास अपने स्वामी से बड़ा नहीं; और न भेजा हुआ अपने भेजनेवाले से” (यूहन्ना 13:14-16)।

उस रात यीशु ने अपना लबादा उतारा और अपने शिष्यों के पांवों की गंदगी साफ की। अगले दिन फिर उसके वस्त्र उतारे गए और वे हाथ उसके शिष्यों के प्राणों से पाप को धोने के लिए क्रूस पर कीलों से ठोक दिए गए। जो क्रूस के तले क्षमा पाकर खड़े हैं वे अगुवे को देखते हैं और उसकी महानता का बिल्कुल विपरीत चित्र पाते हैं जो संसार को ठोकर दिलाता है।

सेवा करने वाले अगुवों का निर्माण करना

प्राचीन किस प्रकार विनम्र, तौलिया पहने हुए पांव धोने वाले की मुद्रा बनाए रख सकते हैं और अहंकारी, मुकूटधारी तानाशाह नहीं बनते? क्या प्राचीन सचमुच रौब न जमाते हुए और अधिकार न जताते हुए अगुवार्इ कर सकते हैं?

आप कभी पूर्ण रूप से दमनकारी अगुवे का खतरा दूर नहीं कर सकते। घमंड निरंतर हमारे हृदयों में रहता है और अंतत: प्रत्येक प्राचीन की ज़िम्मेदारी है कि वह आत्मा की सामर्थ से अपने अहंकार को क्रूस पर चढ़ाए। परंतु कलीसियाएं विनम्र शासन की संस्कृति का पोषण भी कर सकती है। अगुवे और लोग अपने जीवनों को इस तरह से रच सकते हैं जिससे सेवक अगुवे सामान्य प्रतीत होते हैं और अभिमानी राज्य असंगत लगता है। इन छ: संगठित आदतों पर विचार करें जो पासबानों और मण्डलियों को एक-दूसरे की सेवा करने में सहायक होगी, जिस तरह यीशु ने हमारी सेवा की :

विनम्र प्राचीनों को चुनें

सबसे सरल और सर्वाधिक प्रभावी तरीका जो कलीसिया अपना सकती है, वह है संभावित प्राचीनों की जांच करने हेतु साभिप्राय प्रक्रिया तैयार करना, और उसके बाद विनम्र पुरुषों का चयन करना सुनिश्चित करना। जैसा कि हमने पहले अध्याय में देखा, प्राचीनों की योग्यता सूची में यह शर्त है कि मनुष्यों को “कोमल होना चाहिए, झगड़ालू नहीं” (1 तीमुथियुस 3:3) और “न हठी, न क्रोधी” (तीतुस 1:7)।

मैंने एक पासबान को यह कहते हुए सुना कि कलीसिया के अगुवे का सबसे महत्वपूर्ण गुण है विनम्रता। वे बताने लगे कि दूसरा महत्वपूर्ण गुण है विनम्रता। तीसरा? आप शायद अनुमान लगा सकते हैं।

प्राचीनों का चुनाव करते समय, ऐसे लोगों की खोज में रहें जो कलीसिया में दृढ़, परंतु कोमल हाथ से संचालन करने का इतिहास रखते हो। सेवक का हृदय रखने वाले पुरुषों को यदि प्राचीनों के रूप में नियुक्त किया जाए, तो संभव है कि वे दासों के समान ही कार्य करेंगे। भले ही वे थोड़े अहंकारी हो जाएं, फिर भी उनका सामना करने पर वे उत्तम प्रतिक्रिया व्यक्त करते हैं। ऐसे पुरुषों की खोज में रहें जो प्राचीनों की सभाओं में अपने मन की बात बोल सकते हैं और उनके पद के चुनाव में हार जाने पर प्रसन्नता के साथ टीम की इच्छा के अधीन होते हैं। विनम्र प्राचीन एक-दूसरे के अधीन रह सकते हैं।

परंतु यदि मनुष्य खुद को महत्व देता हो और अभिमानी, मूर्ख और निरकुंश हो, तो उसके हाथों में चरवाहे की लाठी सौंपने की गलती न करें। भले ही उसमें अन्य गुण, अनुभव क्यों न हों, या वह अपने साथ कार्य के स्थान में संसाधनों को क्यों न ले आए : “किसी पर शीघ्र हाथ न रखना और दूसरों के पापों में भागी न होना। अपने आपको पवित्र बनाए रख” (1 तीमुथियुस 5:22)।

डिकन्स को प्रतिनिधित्व सौंप दें

प्राचीन कलीसिया में न केवल अधिकारी हैं : बल्कि प्रेरितों ने डिकन्स को भी नियुक्त किया था। उनके कार्य विवरण को अनावश्यक रूप से सरल बनाने का खतरा मोल लेकर, डिकन्स कलीसिया की, सहाय-सहकार संबंधी, प्रशासनिक, और भौतिक ज़रूरतों का ध्यान रखने के द्वारा कलीसिया में एकता का पोषण करते हैं। कर्इ लोग प्रारंभिक कलीसिया के “सात” व्यक्तियों को प्रतिमान की दृष्टि से देखते हैं। उनका मिशन कलीसिया के विधवाओ को भोजन बांटने पर देखरेख करना था ताकि मण्डली में मेल हो और प्रेरित प्रचार करने और प्रार्थना करने के लिए स्वतंत्र हों (प्रे. काम 6:1-7)।

स्वस्थ, सामथ्र्ाी डिकन वर्गों को तैयार करने से मण्डली में अधिकार और अपनत्व का विस्तार होता है और महत्वपूर्ण मामले में प्राचीनों के मार्गावरोध में रचनात्मक सुरक्षा उत्पन्न होती है। प्राचीन फिर भी कलीसिया के कामकाजों का संचालन करते हैं और उसमें निहित हर एक बात के लिए कुछ अंश में जिम्मेदारी निभाते हैं। परंतु वे डिकनों को कुछ कार्य देकर उन्हें स्वतंत्र कर सकते हैं। जब प्राचीन सुयोग्य डिकनों को आतिथ्य, बच्चों का कक्ष, सुविधाएं, खाता-बही, जनकल्याण के कार्य और तंत्र विज्ञान सौंप देते हैं, तब वे मण्डली में विनम्रतापूर्वक भरोसा रखते हैं। बदले में डिकन प्राचीनों का बोझ कम करते हैं ताकि वे सिखा सकें, प्रार्थना कर सकें और भेड़ों की रखवाली कर सकें, जैसे प्रे. काम 6 में उन सात लोगों ने प्रेरितों के लिए किया।

जिम्मेदार बने रहें

क्या आपकी कलीसिया के पास पाप में पड़ने वाले प्राचीन का सामना करने की प्रक्रिया है? पौलुस ने तीमुथियुस से कहा कि वह प्राचीनों का आदर करें (1 तीमुथियुस 5:17-18)। परंतु अगले ही पदों में उसने आज्ञा दी कि पाप के दोषी पाए गए प्राचीनों को सबके सामने डांटा जाए।

जब तक 2-3 गवाहों का समर्थन न हो तब तक प्राचीन के विरोध में आरोप स्वीकार न करें। पाप करने वालों को सबके सामने डांटें, ताकि अन्य लोगों को भी डर हो (तीमुथियुस 5:19-20)।

प्राचीनों, यदि आप देखते हैं कि आपका साथी अध्यक्ष परमेश्वर की आज्ञा का उल्लंघन करता है और पश्चाताप करना नहीं चाहता, तो वह प्राचीन है इसलिए उसे नज़रअदांज न करें। जैसा कि पौलुस आगे कहता है; “परमेश्वर, और मसीह यीशु, और चुने हुए स्वर्गदूतों की उपस्थित जानकर मैं तुझे चेतावनी देता हूं कि तू मन खोलकर इन बातों को माना कर, और कोर्इ काम पक्षपात से न कर” (पद 21)।

वचन का आदर करें

प्राचीन परमेश्वर वचन को और कलीसिया के सुसमाचार केंद्र का पालन करे बिना रौब जमाए अगुवार्इ कर सकता। प्राचीन को उसकी सारी शिक्षा, आराधना, और सेवकार्इ में खुद को निरंतर वचन के अधीन रखना है। इससे उसे और मण्डली को स्मरण होगा कि उसका अधिकार अनिश्चित है, और केवल बाइबल ही कलीसिया के जीवन में पूर्ण अधिकार रखती है। मण्डलियों को ऐसे पुरुषों को प्राचीनों के रूप में चुनना है जो बाइबल का आदर करते हैं।

बहरहाल, प्राचीन यीशु की कलीसिया पर केवल उतना ही अधिकार रखते हैं जितना वे सिखाते हैं, मानते हैं, और यीशु के वचनों पर अमल करते हैं। जैसा कि 19 वीं सदी के पासबान विल्यिम जॉन्सन ने कहा है, प्राचीन कार्यकारी अधिकारी है, केवल विधायक नहीं।2 उनका काम कलीसिया के जीवन में बाइबल की शिक्षा की घोषणा करना और उसे पूरा करना है। जब प्राचीन बाइबल को ऊँचा स्थान देते हैं; तो वे साथ-ही-साथ खुद को नम्र बनाते है। ऐसा करते समय, वे खुद को ऐसे पुरुष दिखाते हैं जिनका सच्चे विश्वासी अनुसरण करना चाहते हैं।

अपनी प्रतिकृति बनाना

हमने 3 रे अध्याय में देखा कि प्राचीनों को अपने बदले में दूसरों को प्रशिक्षण देकर कलीसिया की सिखाने की सेवकार्इ जारी रखना है। अगले शिक्षकों और प्राचीनों की पीढ़ी कौन तैयार करेगा? कलीसिया के नेतृत्व पद को जारी रखने के अलावा, प्रशिक्षण पर ध्यान देने से प्राचीनों को विनम्र बने रहने में सहायता मिलती है। अधिकार को अपने तक संचित कर रखना और उसी समय दूसरों को भी प्रदान करना काफी मुश्किल है।

मंडली पर भरोसा रखें

मैं यह कहना नहीं चाहता क्योंकि यह पुस्तक पढ़ने वाला हर एक व्यक्ति मंडली द्वारा संचालित कलीसिया का अनुयायी नहीं है, जैसा मैं हूं। न ही यह पुस्तक मंडलीवाद के पक्ष में अपना बहस पेश करती है। परंतु क्या मैं नम्रतापूर्वक यह कह सकता हूं कि पूरी मंडली को किसी विशिष्ट क्षेत्रों में पूरा अधिकार देने से (जो कि प्रेस्बिटेरियन कलीसियाएं करती हैं) प्राचीनों की तानाशाही के विरोध में रचनात्मक सुरक्षा प्राप्त होती है? कलीसिया की सम्मति के महत्वपूर्ण निर्णयों को प्रस्तुत करने से प्राचीन अपने अधिकार को त्यागने और विनम्रतापूर्वक सदस्यों पर और प्रभु पर भरोसा रखने के लिए विवश होते हैं। ऐसा समय था जब मैंने चाहा कि मैं औपचारिक अधिकार से मुख्य निर्णय ले पाता। मंडली की प्रक्रिया धीमी होती है और कभी मैं चाहता हूं वैसा फल नहीं लाती। परंतु पिछले वर्षों में, मैं इस बात की प्रशंसा करने लगा हूं कि यदि मंडलीवाद का सही रीति से पालन किया जाए तो प्राचीनों और सदस्यों के मध्य एकता और भरोसा उत्पन्न होता है। यह विश्वास करना कि कुछ अंतिम निर्णय मंडली के हाथों में हैं, प्राचीनों को सिखाने और लोगों के साथ संपर्क रखने, और प्रार्थना के द्वारा परमेश्वर पर भरोसा रखने के लिए अधिक परिश्रम करने हेतु विवश करता है।

चरवाहे जो स्वयं भेड़े भी हैं

यीशु ने प्राचीनों को अपनी भेड़ों के लिए आधिनस्थ चरवाहे नियुक्त किया है। प्राचीनों को यह कार्य गंभीरतापूर्वक ग्रहण करना है और साहस के साथ अपनी कलीसियाओं का संचालन करना है। कमजोर और निष्क्रिय अध्यक्ष कलीसियाओं में केवल समस्याओं को बद से बद्तर बना देते हैं। मैं अपने सभी साथी प्राचीनों से निवेदन करता हूं, कि कलीसिया के लिए, सुसमाचार के लिए, और परमेश्वर की महिमा के लिए, अपनी मंडलियों की अगुवार्इ करें!

परंतु इन सारी चरवाहे की बातों के मध्य, एक संपूरक सत्य याद रखें : आप स्वयं अब भी भेड़ें हैं।

यह बड़ा विरोधाभास है जिसका प्रत्येक प्राचीन को सामना करना पड़ता है। वह चरवाहा है और भेड़ भी है, यीशु के अनुयायी भी हैं और यीशु के अनुयायियों के अगुवे भी, स्थानीय मंडली के अध्यक्ष और मंडली का अवलंबित हिस्सा भी। प्राचीन पापी व्यक्ति है, जो अनुग्रह से बचाया और सम्हाला जाता है, जो उत्तम चरवाहे, यीशु मसीह का अनुसरण करता है। अचानक, यीशु उसकी ओर फिर कर उसके हाथों में चरवाहे की लाठी रखता है और कहता है, “मेरी भेड़ों को चरा” (यूहन्ना 21:15)।

भेड से चरवाहा बने आप अंतर्निहित तनाव को कैसे सुलझा सकते हैं? आप नहीं सुलझा सकते। आप उसे अपनाते हैं। आप चरवाहे की बुलाहट का उत्तर देते हैं और उसी समय प्रभु पर अपनी पूर्ण निर्भरता की घोषणा करते हैं। आप कहते हैं, “हम इस मार्ग पर चलें,” जबकि बाकी कलीसिया के साथ मिलकर आप पुकारते हैं, “प्रभु, हमारा मार्गदर्शन कीजिए।” आप अपनी आंखें यीशु पर लगाते हैं और, उसके अनुग्रह से रौब न जमाते हुए अगुवार्इ करते हैं।

अध्याय 6

एक साथ मिलकर चरवाहे के रूप में सेवा करें

मुझे खुशी है कि आप इस समय भी यह पुस्तक पढ़ रहे हैं। स्पष्ट तौर पर, मुझे चिंता है कि आपने अब तक छोड़ दिया होगा। यह नहीं कि यह बड़ी पुस्तक या चुनौतिपूर्ण पुस्तक है। बल्कि मुझे चिंता है कि आपने जब देखा कि बाइबल प्राचीनों की योग्यता में कर्इ शर्तें रखती हैं, तब आप निराश हो गए, और आपने पुस्तक रख दी।

प्राचीन की योग्यताओं पर आधारित प्रारंभिक अध्याय काफी नीरस था। प्रेरितों ने प्राचीनों के लिए उच्च मानक रखे : मसीह के समान चरित्र, सुव्यवस्थित घर, सिखाने की योग्यता और बाइबल की सच्चार्इ का समर्थन। और ‘निर्दोष रहने’ के विषय क्या? कम से कम, जो कोर्इ अपने दोष और कमज़ोरियों से वाकिफ है, उसे यह वर्णन संयत करने वाला लगेगा। जब मैंने यह अध्याय लिखा, तब मैं यह विचार करने से अपने आप को रोक नहीं सका, “क्या मैं प्राचीन बनने के लिए सचमुच योग्य हूं, प्राचीन की योग्यताओं पर अध्याय लिखने की बात तो दूर रही?”

परंतु भले ही आप प्रारंभिक जांच के निकट से चीखते हुए गुज़रते हैं, तो अध्याय 2 से 5 के महत्वपूर्ण कर्तव्य आपको निराश कर सकते थे। प्राचीन झुण्ड की पासबानी करते हैं, सिद्धान्त सिखाते हैं, त्रुटियों का खंडन करते हैं, सदस्यों का परिपक्वता की ओर पोषण करते हैं, भटके हुओं को खोजते हैं, शासन करते और अगुवार्इ करते हैं, संघर्षों को मिटाते हैं, ये उनके कुछ कर्तव्य हैं। और हमें तीन अध्याय पूरे करना है।

यह कार्य विवरण कभी कभी मुझे अभिभूत कर देता है, और मैं वैतनिक पासबान हूं जो मेरा पूरा कार्य सप्ताह इस काम में लगा देता हूं। परंतु यदि आप अयाजकीय प्राचीन है जिसके पास व्यस्त नौकरी, कष्टकर यात्रा, सक्रिय परिवार है, घर सम्हालना है, और शायद एक या दो शौक हो, उसका क्या? आप मण्डली की देखरेख की ऊंची बुलाहट को सीमित घण्टों में न्यायोचित रूप से कैसे पूरा कर सकते हैं? यह असफलता का सूत्र प्रतीत होता है। क्या अयाजकीय पासबानी सचमुच संभव है?

मुझे विश्वास है कि यह संभव है। इसका उपाय आंशिक रूप से चरवाहे की आपकी बुलाहट को स्वीकार करना और उसे त्यागपूर्ण रूप से प्राथमिकता देना है। एलेक्जै़ंडर स्ट्रॉक ने हमें स्पष्ट रूप से बताया है :

कर्इ लोग परिवारों की परवरिश करते हैं, काम करते हैं, और समाज सेवा, क्लब, खेल-कूद और/या धार्मिक संस्थाओं के लिए पर्याप्त समय देते हैं। कल्ट (झूठे संप्रदायों) ने विशाल अयाजकीय आंदोलन छेड़ा है जो मुख्य रूप से उनके सदस्यों के स्वयंसेवी समय के कारण बना है। हम बाइबल पर विश्वास करने वाले मसीही आलसी, कमज़ोर, जो करना है उसके लिए वेतन दो वाला मसीही समूह हैं। जब लोग जो पसंद करते हैं उसके लिए काम करने हेतु प्रेरित होते हैं, तब वे कितना कुछ हासिल कर लेते हैं यह देखना निश्चित रूप से अद्भुत है। मैंने फुरसत के समय में लोगों को घरों का निर्माण करते और उनकी पुनर्रचना करते देखा है।1

अभिलाशी प्राचीनों को सेवा की कीमत आंकना होगा और फिर परमेश्वर के अनुग्रह में विश्वास करते समय अपनी कलीसियाओं के लिए स्वयं उदारतापूर्वक खर्च करना चाहिए। परंतु एक और कारक है जो अयाजकीय पासबानी या निगेहबानी को चिरस्थायी बनाता है। यह बाइबल आधारित प्राचीन पद के तत्वो में से एक है जिसने मुझे पिछले वर्षों में पासबान के रूप में दृढ़ बनाए रखा है। जब परमेश्वर ने स्थानीय कलीसिया की योजना बनार्इ, तब उसने समझदारी से प्राचीनों की अनेकता को स्थापित किया। पासबानी या निगेहबानी इसलिए संभव है क्योंकि वह सामुहिक कार्य होना चाहिए।

अनेकताओं के बीच पासबानी

जब नया नियम वास्तविक अगुवों का कलीसियाओं में कार्य करते हुए वर्णन करता है, तो वह उसके विषय में अनेकता में बोलता है। निम्नलिखित वचनों का अवलोकन करें। गौर करें कि एक व्यक्तिगत कलीसिया की कर्इ प्राचीन अगुवार्इ करते हैं :

जब यरूशलेम में पहुंचे, तो कलीसिया और प्रेरित और प्राचीन उनसे आनन्द के साथ मिले, और उन्होंने बताया कि परमेश्वर ने उनके साथ होकर कैसे कैसे काम किए थे। (प्रे. का. 15:4; 6,22; 16:4)।

और उन्होंने हर एक कलीसिया में उनके लिए प्राचीन ठहराए, और उपवास सहित प्रार्थना करके, उन्हें प्रभु के हाथ सौंपा जिस पर उन्होंने विश्वास किया था। (प्रे. का. 14:23)

और उसने मीलेतुस से इफिसुस में कहला भेजा, और कलीसिया के प्राचीनों को बुलवाया। (प्रे. का. 20:17)

मसीह यीशु के दास पौलुस और तीमुथियुस की ओर से सब पवित्र लोगों के नाम, जो मसीह यीशु में होकर फिलिप्पी में रहते हैं, अध्यक्षों और सेवकों समेत (फिलिप्पियों 1:1)

मैं इसलिए तुझे क्रेते में छोड़ आया था कि तू शेष रही बातों को सुधारे, और मेरी आज्ञा के अनुसार नगर नगर में प्राचीनों को नियुक्त करे,  (तीतुस 1:5)

तुममें जो प्राचीन हैं, मैं उनके समान प्राचीन और मसीह के दुखों का गवाह और प्रगट होनेवाली महिमा में सहभागी होकर उन्हें यह समझाता हूं, (1 पतरस 5:1)

यदि तुममें कोर्इ रोगी हो, तो कलीसिया के प्राचीनों को बुलाए, औैर वे प्रभु के नाम से उस पर तेल मल कर उसके लिए प्रार्थना करें। (याकूब 5:14)।

क्या आप यह नमूना देखते हैं? बार-बार हम प्रत्येक कलीसिया (एकवचन) में प्राचीनों (बहुवचन) को देखते हैं।2 प्रत्येक मंडली की अपनी पासबानीय टुकड़ी थी। यह प्राथमिक निरीक्षण है, परंतु जब आप उस पर अमल करते हैं, तब इससे सारा फर्क पड़ता है। पासबान की चिरस्थायी सेवकार्इ के लिए प्राचीनों की अनेकता महत्वपूर्ण है।

बोझ बांटें

जो स्पष्ट दिखार्इ देता है, उससे आरंभ करें; कर्इ प्राचीनों के होने से पासबान के काम का बोझ बंट जाता है। “कर्इ लोग जब मिल-बांटकर काम करते हैं, तब काम का बोझ हल्का होता है,” “सामुहिक कार्य से काम का विभाजन होता है और सफलता में बढ़ौत्तरी होती है,” और बाकी सारी कहावतें प्राचीन की सेवकार्इ के लिए सच साबित होती हैं।

हमारी कलीसिया के एक सदस्य ने एक बार मुझसे पूछा कि वह मेरे लिए किस प्रकार प्रार्थना कर सकती है। मैंने सेवकार्इ के बढ़ते हुए बोझ के विषय में उसे बताया। हमारी कलीसिया के सदस्यों की संख्या उस समय बढ़ रही थी, और पासबानों की ज़रूरतें कर्इ गुना बढ़ गर्इ थी। मैंने कुछ अलंकारिक तौर पर में उससे पूछा, “मैं बढ़ते हुए झुण्ड की प्रभावी रूप से कैसे सेवा कर सकता हूं?” उसने मेरे प्रश्न को अलंकारिक तौर पर नहीं लिया। मैं उसका उत्तर कभी नहीं भुलूंगा। उसने मुस्कुरा कर कांधों को झटकते हुए, और सरलतापूर्वक कहा, “और चरवाहे।” अर्थात् - और चरवाहे। मैं विश्वास नहीं कर पाया कि मैंने इस विषय में पहले नहीं सोचा था।

खैर, मुझे लगता है कि यदि मूसा को स्पष्ट नहीं दिख रहा था, तो मैं भी उसी के समान था। उसके ससुर, इथ्रो को उसे बाजू में ले जाकर और सहायता की ज़रूरत उसे दिखाना पड़ा।

दूसरे दिन मूसा लोगों का न्याय करने को बैठा, और भोर से सांझ तक लोग मूसा के आसपास खड़े रहे। मूसा के ससुर ने उससे कहा, जो काम तू करता है वह अच्छा नहीं। और इससे तू क्या, वरन ये लोग भी जो तेरे संग हैं निश्चय हार जाएंगे, क्योंकि यह काम तेरे लिये बहुत भारी है; तू इसे अकेला नहीं कर सकता। (निर्गमन 18:13, 17-18)।

और इथ्रो का उपाय क्या था? उसने काम में साझेदारों की सलाह दी :

फिर तू इन सब लोगों में से ऐसे पुरुषों को छांट ले, जो गुणी, और परमेश्वर का भय मानने वाले, सच्चे, और अन्याय के लाभ से घृणा करने वाले हों; और उनको हज़ार-हज़ार, सौ-सौ, पचास-पचास, और दस-दस मनुष्यों पर प्रधान नियुक्त कर दे। और वे सब समय इन लोगों का न्याय किया करें; और सब बड़े बड़े मुकद्दमों का न्याय आप ही किया करें; तब तेरा बोझ हलका होगा, क्योंकि इस बोझ को वे भी तेरे साथ उठाएंगे। (निर्गमन 18:21-22)।

जिस प्रकार न्यायियों को जोड़ने से मूसा को आराम मिला, उसी प्रकार कर्इ प्राचीनों के होने से सेवकार्इ का बोझ बंट जाता है। इसलिए यदि आप प्राचीन हैं, तो आप और आपके साथी उस काम को कैसे बांट सकते हैं यह ढूंढ़ निकालें। कलीसिया में जो संवेदनशील बातें हैं जिन पर ध्यान देने की ज़रूरत है उनके विषय में बताएं और अपने प्रयासों का समन्वयन करें। यदि आप त्रस्त हो जाते हैं, तो उसे केवल पूरा करने का प्रयास न करें - हताशा को दूर करें और भाइयों को सहायता के लिए बुलाएं।

आप और साभिप्राय के साथ आपके अध्यक्षों या बिशपों की टीम में जिम्मेदारियों को कैसे बांट सकते हैं। मैंने उल्लेख किया है कि किस प्रकार हमारे प्राचीनों में कलीसिया के सदस्यों को आपस में बांटने का प्रयास किया है। परंतु आपको इस तरह करने की ज़रूरत नहीं है। मुद्दा काम को बांट लेने के विषय में साभिप्राय होने का है।

स्विस सेना के प्राचीन

सहभाजी निगरानी के लाभ श्रम विभाजन के साथ नहीं रूकते। बहुलता भी कलीसिया को इस योग्य बनाती है कि प्राचीनों के विविध वरदानों का लाभ पा सकें ताकि प्रत्येक अपने गुणों के अनुसार कार्य कर सकें। यद्यपि सभी प्राचीनों के पास समान ज़िम्मेदारियां होती हैं, फिर भी प्रतिभा और अनुभवों की सजावट ले आते हैं।

मुझे वह दिन याद है जब मुझे बचपन में मेरा पहला स्विस सेना का नश्तर मिला था। मुझे याद नहीं कि मैं उस समय निश्चित कितने वर्ष का था, परंतु नश्तर के बाहरी हिस्से पर लगी हुर्इ उस चमकदार लाल रंग की मूठ की तस्वीर आज भी मेरी आंखों के सामने है। और उन मूठों के बीच उत्तम सेना हथियार दबे हुए थे। मुझे याद है कि उन हथियारों को एक-के-बाद एक रखते हुए मैं कितना उत्साहित था और मैं कल्पना कर रहा था कि कैसे मैं जंगल में खो जाने पर जीवित रहने के लिए प्रत्येक का उपयोग कर सकता था। उसमें एक बड़ा चाकू था, एक छोटा चाकू था, चिमटे, स्क्रू-ड्रायव्हर, कैंची, और अर्थात् सबसे महत्वपूर्ण रक्षक हथियारों में से एक, कॉर्क-पेच था।

जब हम हमारी कलीसिया के प्राचीनों की समिति में नए लोगों का स्वागत करते हैं, तब मेरे मन में इसी प्रकार की भावना उत्पन्न होती है। प्रत्येक भार्इ टीम में अनोखा वरदान लेकर आता है जिसे खोज निकालने और उपयोग करने की ज़रूरत होती है। यह एक मानवी स्विस सेना के नश्तर को खोलने के समान है, एक समय में एक प्राचीन का वरदान। अर्थात्, सभी प्राचीनों में कुछ वरदान साझा होना चाहिए, जो उस भूमिका के लिए मौलिक हैं, जैसे अगुवार्इ करना और सिखाना। फिर भी उन वरदानों में भी गुण और आकार की दृष्टि से विविधता हो सकती है।

हमारे वर्तमान प्राचीनों की टीम में, मार्क स्थानीय सेमिनरी में सहायक प्राख्याता है जो अपने सुस्पष्ट वक्तृत्व गुणों और नए नियमों के उन्नत अध्ययनों का उपयोग मण्डली में सामथ्र्ाी शिक्षा सेवकार्इ के लिए करता है। समय-समय पर, केंट ने हमारे बजट विषयों में नेतृत्व प्रदान करने हेतु अपने वित्तीय करियर का लाभ उठाया है। जॉन के पास प्रार्थना का गहरा बोझ है और पिछले वर्षों में उसने कर्इ बार हमारे व्यावहारिक प्राचीनों की टीम को प्रार्थना के लिए घुटनों पर बुलाया है। हर्ब के पास असामान्य व्यावहारिक बुद्धि है और अक्सर चर्चा के दौरान कुषाग्र प्रश्न पूछता है जो हमें उस विवाद के मूलतत्व के निकट लाता है।

अपने साथी प्राचीनों के विषय में सीखने के लिए समय दें। पता करें कि प्रत्येक के जीवन में कौन से वरदान हैं। और उन्हें कैसे बाहर निकालना चाहिए यह सीखें। जब आप एक साथ काम करते हैं, तो आप उन विभिन्न तरीकों को देखकर निराश हो सकते हैं जिससे कुछ अन्य बिशप समस्याओं को सुलझाते हैं या प्राथमिकताओं को निर्धारित करते हैं। उन अंतरों से या विविधताओं से क्रोधित न हों बल्कि, अन्य प्राचीनों को परमेश्वर द्वारा नियोजित किए गए हथियार के एक भाग के रूप में देखें जो आपकी मण्डली की सेवा के लिए तैयार है। यह सब प्राचीन बहुलता की योग्यता का भाग है।

चरवाहों की पासबानी करें।

पिछले अध्याय में, हमें स्मरण दिलाया गया था कि प्राचीन यीशु की झुण्ड के सदस्य भी हैं। हमने उसे “चरवाहों के रूप में भेड़ें” कहा था जो कलीसिया के नेतृत्व का विरोधाभास है। यह विरोधाभास एक दिलचस्प प्रश्न उत्पन्न करता है : यदि चरवाहे साथ-ही-साथ भेड़ें हैं, तो चरवाहों की निगेहबानी कौन करता है? प्राचीनों को अन्य लोगों के समान ही पासबानीय निगरानी की ज़रूरत होती है। वे परीक्षा में पड़ सकते हैं, अवसादग्रस्त हो सकते हैं, संघर्षों में पड़ सकते हैं, कलीसिया की सेवकार्इ में थक सकते हैं, या अपने प्रिय व्यक्ति को खो सकते हैं। वे भले ही विपत्ति में न हों, फिर भी प्राचीनों को, कलीसिया के अन्य सदस्य के समान निरंतर परिपक्व बनाने की ज़रूरत होती है। आत्मिक तौर पर कौन उनकी देखरेख करता है?

यहां पर फिर से बहुलता उत्तर देती है। चरवाहों को, अन्य चरवाहों की निगरानी करना है। मण्डली की निगरानी चिरस्थायी है क्योंकि कर्इ प्राचीन एक दूसरे के पासबानों के रूप में काम करते हैं।

कर्इ वर्षों पहले, एक भार्इ पहली बार हमारी प्राचीनों की टीम में दाखिल हुआ। मैंने उसकी पत्नी से मजाक में कहा, “क्या आप परीक्षाओं के लिए तैयार है?”

“कौन सी परीक्षाएं?” उसने पूछा।

आपके पति के प्राचीन बनने पर उनपर और आप पर जो परीक्षाएं आएगी। परखे जाने के लिए तैयार रहें,” मैंने उत्तर दिया।

स्पष्ट रूप से मैं जानता भी नहीं था इतनी अच्छी तरह से मैंने मजाक किया। प्राचीन के रूप में सेवा करते समय उसे उसकी नौकरी खोनी पड़ी और वह एक साल से अधिक समय तक बेरोजगार रहा। उस “अनिच्छुक विश्राम काल” के दौरान, अन्य प्राचीनों ने उसके जीवन के लिए निरंतर प्रार्थना की और प्रोत्साहन प्रदान किया। परमेश्वर के अनुग्रह से और उनके सहायता से, वह उस समय के दौरान, और मज़बूत एवं निर्मल होकर बाहर निकल आया।

यदि आप प्राचीन हैं, तो खतरा मोल लें और दूसरों को समझ लें। अपने दुखों और भय को, संघर्षों और पापों को प्रकट करने से न डरें। यदि आप सुपरमैन होने का दिखावा करेंगे, तो अन्य प्राचीन आपकी उत्तम रीति से निगरानी नहीं कर पाएंगे। विशिष्ट रूप से, उनसे आपके जीवन की ज़रूरतों के लिए प्रार्थना करने हेतु बिनती करें। जैसा कि मैंने पहले बताया है, हमारे प्राचीन हर माह में दो बार इकट्ठा होते हैं, इन सभाओं में से एक प्रार्थना के लिए समर्पित होती है। उस प्रार्थना सभा में, हम पूछते हैं कि हम एक-दूसरे के लिए कैसे प्रार्थना कर सकते हैं। यह एक छोटी-सी तालिम है जो एक-दूसरे के भेड़ वाले पक्ष से मेल रखने में हमारी सहायता करती है।

कर्इ वर्षों पहले एक प्राचीन के प्रार्थना सम्मेलन में, जब हमने पूछा कि हम एक-दूसरे के लिए कैसे प्रार्थना कर सकते हैं, तो प्राचीनों में से एक ने लोक प्रसिद्ध नकाब उतारा। उसने उसके कारोबार और आर्थिक बातों में उत्पन्न संकट के विषय में, और उसके परिणामस्वरूप आने वाली निराशा से उसके संघर्ष के बारे में स्पष्ट रूप से बताया। वह एक नया क्षण था, परंतु उसने एक द्वार खोल दिया। अन्य प्राचीनों में से कुछ प्राचीनों ने उस द्वार से प्रवेश किया और उनके वैवाहिक जीवन की ज़रूरतों के विषय में बताया। उस संध्या उसके बाद हमारा प्रार्थना समय हम में एक-दूसरे के लिए नए उत्साह और तरस के साथ मध्यस्थी की। यदि आप प्रभावी रूप से मण्डली की निगेहबानी करने वाले हैं, तो स्वयं आपको आत्मिक देखरेख के अधीन रहने की ज़रूरत है। इसलिए खुद को नम्र करें और अन्य प्राचीनों को आपका ध्यान रखने का मौका दें।

लोहा तेज करें

हम विचार कर रहे हैं कि किस प्रकार बहुलता पासबान के कार्य को आसान बना देती है, विशेषकर अयाजकीय प्राचीनों के कार्य को। टीम कार्य से बेहतर तरीके से मण्डली की निगरानी करने को बढ़ावा मिलता है क्योंकि सेवकार्इ के बोझ का वितरण होने से, प्राचीन थकान से बचते हैं, अतिरिक्त प्रतिभा एवं गुणों को इकट्ठा किया जाता है, और प्राचीनों को उनकी परीक्षा के क्षणों में सहारा मिलता है।

परंतु चरवाहों के लिए दूसरा खतरा मंडराता रहता है : घमंड, नियंत्रण, तानाशाही, पहुँच से बाहर, गलत शब्दों का प्रयोग करना। जैसा कि हम ने पिछले अध्याय में देखा, प्राचीन को बिना रौब चलाए अगुवार्इ करना है। बहुलता ऐसी पृष्ठभूमि तैयार करने के द्वारा जिसमें प्राचीन यह सुविख्यात नीतिवचन व्यवहार में ला सकते हैं, रौब जमाने वाली प्रवृत्तियों से हमारी रक्षा करने में सहायता करती है : “जैसे लोहा लोहे को चमका देता है, वैसे ही मनुष्य का मुख अपने मित्र की संगति से चमकदार हो जाता है” (नीतिवचन 27:17)।

जब प्राचीन स्वस्थ बहुलता या अनेकता पर चलते हैं, तब एक व्यक्ति के विचारों या प्रवृत्तियों का प्रभुता करना मुश्किल होता है, क्योंकि प्राचीन एक-दूसरे की कमी पूरी करते हैं। सौम्य स्वभाव वाले प्राचीन अधिक कलहपूर्ण प्राचीनों को शांत करते हैं। सक्रियतावादी विश्लेषकों को वास्तविक रूप से निर्णय लेने हेतु प्रेरित करते हैं। बड़ा विश्वास रखने वाले प्राचीन प्रत्येक निर्णय को आर्थिक अपरिवर्तनवाद और संकट प्रबंधन के एक और अभ्यास से रोक रखते हैं, जबकि व्यवहारकुशल प्राचीन स्वप्नदर्शियों और दर्शन देखने वालों को “परमेश्वर पर भरोसा रखने” के बहाने मूर्खतापूर्ण काम न करने में सहायता करते हैं। इस प्रकार के परस्पर संतुलन से ऐसा वातावरण निर्माण होता है जो अहंवादियों को सहना मुश्किल होता है।

परंतु इसमें एक और बात कही जा सकती है, बहुलता प्राचीनों के लिए एक ऐसी रचना तैयार करती है जिससे यदि एक मार्ग से भटक जाए, तो दूसरा उसे वापस बुला सकता है।

हमारे प्राचीनों की सभा में यदा-कदा गहमा-गहमी होती है। (मैं जानता हूं कि ऐसा अधिकतर कलीसिया में नहीं होता, इसलिए आपको अपने कल्पनाशक्ति का उपयोग करने की ज़रूरत हो सकती है)। हमारी मण्डली मज़बूत अगुवों से आशीषित है जो मज़बूत राय रखते हैं, उनमें से कर्इ प्राचीनों के रूप में सेवा करते हैं। जब प्राचीनों की सभाओं के दौरान चुनौतीपूर्ण विवाद उठते हैं, तब कमरे का तापमान भी बढ़ सकता है।

फिर भी एक बात मेरे हृदय को बार-बार छू लेती है कि मैं देखता हूं कि सभा के बाद प्राचीन एक-दूसरे को अलग खींच लेते हैं। कभी-कभी बहुत आवेश में आने के लिए एक व्यक्ति दूसरे व्यक्ति से क्षमा मांगता है। हो सकता है कि उस सप्ताह बाद में वे एक साथ कॉफी पीते हैं और अपने मतभेदों करने के लिए चर्चा करते हैं। अन्य समयों में, एक भार्इ दूसरे भार्इ को सभा के दौरान पाए गए उसके आचरण के विषय में उसे चुनौती देता है और उसे उसकी भूल सुधारने और तरीका बदलने के लिए अनुरोध करता है। बुजूर्ग प्राचीन जब इस तरह से संवाद पर प्रभुता जमाते हैं जिससे युवा प्राचीनों को चुप रहना पड़ता है, तब युवा प्राचीनों को अनुभवी लोगों के सामने पीछे ढकेल दिया जाता है। पिछली सभाओं में उनकी प्रतिक्रियाओं के स्वर के लिए बिशप कलीसिया की सभाओं में मण्डली से क्षमा मांगने के लिए उठ खड़े हुए हैं, उनके साथी बिशपों या अध्यक्षों के सौम्य अनुरोध के बदौलत हुआ है।

एक प्राचीन हमेशा से मुखर रहा है। एक ओर, प्राचीन के रूप में उसका होना अच्छी बात है क्योंकि विरोधी मतों को बड़े आवेश के साथ व्यक्त करने की उसकी योग्यता की बदौलत वह हमें गलत सामूहिक निर्णय लेने से बचाता है। मैं उसके इस गुण की अधिकाधिक सराहना करने लगा हूं, विशेषकर इसलिए क्योंकि मैं संघर्ष से दूर रहने की प्रवृत्ति रखता हूं। दूसरी ओर, वह मुखरता टकराव उत्पन्न कर सकती है। फिर भी, प्राचीन की सभा के बाद वह मुझसे मिलता है, वह मुझ से पूछता है कि क्या मैंने अपनी सीमा पार की या क्या उसे क्षमा मांगने की ज़रूरत है। यदि मैं कहता हूं, “आप शायद कुछ कठोरतापूर्वक बोल रहे थे,” तो यह प्राचीन तुरंत अपनी भूल सुधारने के लिए कदम उठाता है। पिछले वर्षों में, मैंने देखा है कि उसकी स्पष्टवादी वाणी के वरदान को न खोते हुए, वह और सौम्य, चातुर्यपूर्ण, एवं संवेदनशील बनता गया है।

सवारी का आनन्द ले

मैं प्राचीनों की बहुलता के विषय में अंतिम बात कहना चाहूंगा। खुद ही सब कुछ करने वाला चरवाहा बनने के बजाय, टीम के रूप में पासबानी करना अधिक संतोषकारक और मजे की बात है। जब मैं पीछे मुड़कर पंद्रह वर्षों की पासबानीय सेवकार्इ को देखता हूं, तो मैं कह सकता हूं कि सेवकार्इ में सबसे बड़ा आनंद मुझे मेरी मण्डली के अयाजकीय प्राचीनों के साथ सेवा करते हुए प्राप्त हुए। ये लोग मेरे लिए और एक-दूसरे के लिए भार्इ हैं। हम एक साथ हंसे हैं और हमने एक साथ आंसू बहाए हैं। हमने एक साथ विजय मनाया है और समाधान के अयोग्य समस्याओं के लिए प्रार्थना करके मार्ग निकाला है। वे मेरे साथ खड़े रहे हैं, कभी-कभी मेरी सेवकार्इ के कुछ अत्यंत मुश्किल क्षणों के दौरान वे वास्तविक शब्दों में खड़े रहे हैं। कर्इ बार मैंने उत्तम रीति से उनकी अगुवार्इ की। अन्य कुछ समयों में, वे मुझे उठाकर तब तक ले चले हैं जब तक कि मैं फिर अगुवार्इ करने योग्य नहीं बन गया।

यदि आप ऐसी कलीसिया में है जहां अकेला वैतनिक पासबान है और अन्य कोर्इ प्राचीन नहीं हैं, तो मैं आपसे बिनती करता हूं कि हर प्रभाव का उपयोग कर अपनी कलीसिया को अयाजकीय अध्यक्षों को स्वीकार करने हेतु आपकी कलीसिया को प्रेरित करें। एकल-पासबानी की आपकी सेवकार्इ न केवल बाइबल के विपरीत है, बल्कि आपकी वर्तमान रचना आपके पासबान को आवश्यक सहायता एवं गहरे संतोष से वंचित रखेगी। कलीसिया के अन्य सदस्य भी अधिक समृद्ध पासबानीय निगरानी से, उसी तरह उनमें से कुछ लोगों को अगुवों के रूप में उन्नति करते हुए देखने के आनंद से वंचित रह जाते हैं। और आपकी मण्डली में ऐसे पुरुष हैं जो उन्नति का अवसर खो रहे हैं जो उन्हें केवल तब प्राप्त होगी जब वे मण्डली की देखरेख करने हेतु विश्वास से कदम बढ़ाएंगे।

आपको प्राचीनों (बहुवचन) की ज़रूरत है। यह यीशु की कलीसियाओं में चिरस्थायी, प्रभावी पासबानीय सेवा के लिए यीशु की योजना है।

अध्याय 7

आदर्श परिपक्वता

1 जनवरी 1996 की सुबह, मैं साऊथ शोर बैप्टिस्ट चर्च के नए अंतरिम सहायक पासबान के रूप में मेरे दफ्तर में बैठा था। “अंतरिम सहायक पासबान” की उपाधि जैसी और कोर्इ बात महत्व का बोध और सुरक्षित नौकरी का एहसास नहीं दिलाती।

परंतु उस सुबह, मैं खुश था कि मैंने अपना अध्ययन पूरा किया था और वास्तविक सेवकार्इ से संबंधित नौकरी मेरे पास थी। कुछ सप्ताह पहले ही मैंने अपनी अंतिम सेमिनरी कक्षाएं पूरी की थी, मैंने पूर्णकालीन स्नातक शिक्षा के ढार्इ वर्ष पूरे किए थे। और सेमिनरी तुरंत पहले, मैंने बाइबल अध्ययन में चार वर्ष पूर्व स्नातक अध्ययन में बिताए थे। छ: वर्षों से अधिक निर्विघ्न शिक्षा का अनुभव मेरे पास होने के कारण, स्पष्ट रूप से मेरे पास पासबान बनने के योग्य आवश्यक सारी बातें थीं : दो धर्म सैद्धांतिक पद्वीयां, उदीयमान् भाष्य संकलन, और मेरी प्रचार कक्षा में तैयार किए गए कुछ प्रवचन। मुझे किस बात की ज़रूरत थी?

एक “छोटी सी” बात की कमी थी : मुझे ऐसे किसी की ज़रूरत थी जो मुझे बता सके कि वास्तव में मण्डली की पासबानी कैसे की जाती है। इसलिए परमेश्वर ने मुझे रे नामक व्यक्ति दिया।

मुझे बुलाने से कुछ सप्ताह पहले कलीसिया ने रे को अंतरिम पासबान के रूप में सेवा में रखा था। रे न्यू इंग्लैंड का बुद्धिमान बुजूर्ग पासबान था जिसने अगले डेढ़ वर्ष मुझे सिखाया कि कलीसिया की निगरानी कैसे की जाती है। मैंने उसे हमारे प्राचीन बोर्ड की प्रबल धाराओं में से कैसे मार्गनिर्देशन करते हुए देखा था। मैं उसके पासबानीय परामर्श सभाओं में बैठा था और उसके साथ-साथ मैंने अस्पतालों को भेंट दी थी। उसने मुझे विवाह और मृत संस्कार की आराधना के नमूने दिए थे जो आज भी मेरे साथ हैं। मुझे पासबान की उत्तम सेवा कार्य रूप में देखने मिली। मैं कभी-कभी मज़ाक करता हूं कि यदि मैं पासबान की सेवकार्इ में कुछ सही करता हूं, तो यह संभवत: इसलिए है कि क्योंकि मैं रे की नकल कर रहा हूं, और यदि मैं कुछ गलत कर रहा हूं, तो संभवत: इसलिए क्योंकि मैं कुछ नया करने की कोशिश कर रहा हूं।

परंतु मुझे सेवकार्इ के कौशल सिखाने से अधिक रे ने पासबान के चरित्र और हृदय (मर्म) का नमूना पेश किया। एक याँकी (अमरीकी) कलीसिया के लिए आसान हो उस धीमी गति से परिवर्तन लाने हेतु उसने धीरज का प्रदर्शन किया। जब उसे उसकी योजना के अनुसार कार्य करने का अवसर नहीं मिला, तब भी उसने दया, विनम्रता और आनंद प्रकट किया। उसने परमेश्वर पर भरोसा रखा और प्रार्थना के द्वारा कर्इ समस्याएं सुलझार्इ। इन सार बातों से अधिक, रे लोगों से प्रेम करता था, और वे इस बात को जानते थे। अंत में, रे ने मुझे न केवल यह दिखाया कि पासबान कैसे बना जाता है, बल्कि संपूर्ण कलीसिया को यह भी दिखाया कि यीशु का अनुसरण कैसे करना चाहिए।

मेरा अनुसरण करें

रे के साथ मेरा अनुभव मुझे यह सोचने के लिए प्रेरित करता है जो पौलुस ने कुरिन्थुस की कलीसिया से कहा : “तुम मेरी सी चाल चलो, जैसा मैं मसीह की सी चाल चलता हूं” (1 कुरिन्थियों 11:1)। क्या यह आपको अजीब लगता है? आप जो यीशु की सी चाल चलते हो क्या आपने कभी दूसरे मसीही से आप की सी चाल चलने कहा है? यह “शब्द पहेली” वाले खेल के धृष्ट, कलीसियार्इ रूपांतर जैसा लगता है। कल्पना करें कि आप अपने बाइबल अध्ययन समूह से कहते हैं या अपनी कलीसिया के समिति के साथी सदस्यों से कहते हैं, “मैं आप सभों को बताना चाहता हूं कि मैं यीशु का अच्छी तरह से अनुसरण कर रहा हूं, इसलिए आपको भी संभवत: मेरी नकल करना चाहिए। शायद वह वचन एक वाक्य था जो केवल पौलुस कह सकता था। आखिरकार, वह प्रेरित था। वह “मेरी सी चाल चलो” (मेरा अनुकरण करो) जैसी आडंबरपूर्ण बात कह कर बच सकता था।

परंतु पौलुस आगे बढ़ा। उसने केवल यह नहीं कहा कि “मेरी सी चाल चलो,” उसने फिलिप्पी की कलीसिया से भी अनुरोध किया कि उसका अनुकरण करने वालों पर वह ध्यान दें : “हे भाइयो, तुम सब मिलकर मेरी सी चाल चलो, और उन्हें पहचान रखो जो इस रीति पर चलते हैं, जिसका उदाहरण तुम हममें पाते हो” (फिलिप्पियों 3:17)। क्या आपने इस वचन के अंतिम दो शब्दों पर ध्यान दिया है? उसने ‘मैं’ के बजाय ‘हम’ कहा। फिलिप्पियों की पत्री में दिया गया ‘हम’ शब्द पौलुस और तीमुथियुस की ओर संकेत करता है (1:1)। इसलिए आदर्श या रोल मॉडल का दायरा पौलुस से आगे बढ़ गया और उसमें तीमुथियुस और फिलिप्पी के मसीही शामिल हो गए जिन्होंने पौलुस और तीमुथियुस के जीवन के नमूने को दोहराया।

तीमुथियुस को लिखी हुर्इ पत्री में, पौलुस ने स्पष्ट रूप से अपने युवा विद्यार्थि से कहा कि वे अनुकरण के लिए नमूना बनें : “कोर्इ तेरी जवानी को तुच्छ न समझने पाए; पर वचन, और चाल-चलन, और पे्रम, और विश्वास और पवित्रता में विश्वासियों के लिए आदर्श बन जा” (1 तीमुथियुस 4:12)।  “कोर्इ तेरी जवानी को तुच्छ न समझने पाए; पर वचन, और चाल-चलन, और पे्रम, और विश्वास और पवित्रता में विश्वासियों के लिए आदर्श बन जा” (1 तीमुथियुस 4:12)।

क्या होता यदि अनुकरण करने का उदाहरण केवल पवित्र प्रेरितों के लिए आरक्षित भूमिका न होती? क्या होता यदि नमूना पेश करना और अनुकरण करना दो स्पंदंन होते जो मसीही शिष्यता के सामान्य ताल को प्रस्तुत करते हो? क्या होता यदि हमें परिपक्वता में बढ़ाने के लिए सचमुच रे और तीमुथियुस की आवश्यकता होती जो कलीसियाओं में उदाहरण प्रस्तुत करते?

परमेश्वर ने हमें अनुकरण के लिए जिस तरह से जोड़ दिया है उससे यह अर्थपूर्ण लगेगा। बचपन से हम बोलना, आचरण करना, हमारे आसपास के लोगों की नकल करके प्रतिक्रिया व्यक्त करना सीखते हैं। प्रत्येक पिता को उन भयानक क्षणों का अनुभव आया है जब उन्होंने अपने ही शब्दों को अपने बच्चे के मुंह से निकलते सुना।  माताएं चिंता करती हैं कि उनके नवयुवक और युवतियां किन्हें अपने मित्रों के रूप में चुनेंगे, क्योंकि वे आदर्श साथियों की सामर्थ को समझते हैं। प्रौढ होने पर भी हम एकदूसरे से उच्चार, वाक्प्रयोग, चेहरे के हावभाग, विनोद, अभिरूचियां, आदतें और शौक आदि सीखते हैं : इसी कारण पचास वर्षो के सुखमय वैवाहिक जीवन का आनंद लेने वाले दम्पत्ति धीरे-धीरे एक व्यक्ति में ढलते हुए प्रतीत होते हैं।

आदर्श और अनुकरण, उदाहरण और अनुकरण करने वाले की सामर्थ मसीही शिष्यता में स्थान पाती है। परंतु मसीही जीवन का आरंभ अनुकरण से नहीं होता; उसका आरंभ आश्चर्यकर्म से होता है। शिष्यता तब आरंभ होती है जब पापी व्यक्ति सुसमाचार सुनता है और पवित्र आत्मा अलौकिक तरीके से उसके सुनने के द्वारा उसके आंतरिक स्वभाव को बदल देता है। परिणामस्वरूप, पापी अपने पाप का पश्चाताप करता है और विश्वास करता है कि उसे बचाने के लिए यीशु मर गया और फिर जी उठा। उसने परमेश्वर की सामर्थ से नया जन्म पाया है, और उसकी पहली पुकार है, “यीशु प्रभु है!” परमेश्वर के राज्य में प्रवेश पाने हेतु व्यक्ति का नया जन्म होना अवश्य है। कोर्इ भी अविश्वास से विश्वास की ओर उसका अनुकरण नहीं कर सकता।

परंतु अब हमारे स्वर्ग में जन्मे, आत्मिक शीशु को मसीह समान परिपक्वता में बढ़ना है। यह कैसे होता है? इसमें कर्इ कारक शामिल हैं, जैसे परमेश्वर के वचन से पोषण प्राप्त करना। परंतु उसे किसी और बात की भी आवश्यकता होती है। परमेश्वर की हमारी नर्इ जन्मी संतान को ऐसे परिवार की ज़रूरत है जहां पर वह दूसरों के उदाहरण से सीख सकते हैं कि वे यीशु के साथ कैसे चलें। उसे स्थानीय कलीसिया की ज़रूरत है।

स्वस्थ स्थानीय कलीसिया परस्पर आदर्श और अनुकरण के लिए रिश्तों का समृद्ध ढांचा प्रदान करती है। सुसमाचारीय संगति के सदस्य बनने के द्वारा, हमारे नए मसीही अन्य नए जन्मे विश्वासियों से साथ विचारों का आदान-प्रदान कर सकते हैं जो यीशु के क्षमा-प्राप्त अपरिचित, अद्भुत जीवन के अनुकूल बन सकते हैं। वह बड़े भार्इ-बहनों से सीख सकती है जो काफी समय से यीशु के पीछे चल रहे हैं और, इस प्रक्रिया में, आत्मा की सामर्थ के माध्यम से उन्होंने पाप पर जय पार्इ और परमेश्वर के अनुग्रह में विश्वास करके जीवन के कुछ महत्वपूर्ण तूफानों को बदल दिया। उसे प्रेरित पौलुस के समान और अंतरिम पासबान रे के समान कुछ धर्मी माता और पिता भी मिल सकते हैं जो उसे प्रार्थना करने हेतु प्रेरित करते हैं, “प्रभु, उसके समान बनने में मेरी सहायता कर।” हमें न केवल आज्ञाकारी मसीही जीवन के विषय में मज़बूत शिक्षा और प्रचार ही की ज़रूरत है, बल्कि हमें पवित्रता को आचरण में देखने की भी ज़रूरत है। हम अनुकरण करने के द्वारा बढ़ते हैं जैसे प्रेरितों ने यीशु का अनुकरण किया, जैसे तीमुथियुस ने पौलुस का और जेरामी ने रे का अनुकरण किया।

उदाहरण बनकर चरवाही करें

इन सारी बातों का प्राचीनों से क्या संबंध है? यह पुस्तक बिशपों का कार्य विवरण के रूप में अपेक्षित है। वे नमूना प्रस्तुत करने और अनुकरण करने की इस चर्चा में कैसे सामने आते हैं?

यह सरल है : परमेश्वर ने प्राचीनों को ऐसे पुरुषों के रूप में बुलाया है जो अनुकरण के योग्य हो। स्वस्थ स्थानीय कलीसिया में विशिष्ट तौर पर कर्इ लोग, स्त्री और पुरुष होते हैं जिनका उदाहरण हम अनुसरण कर सकते हैं। परंतु जब कलीसिया किसी व्यक्ति को बिशप के रूप में नियुक्त करती है, तब वह औपचारिक रूप से कहती है, “यहां पर यीशु के परिपक्व अनुयायी का अधिकृत, कलीसिया-सम्मत उदाहरण है।” वही एकमात्र उदाहरण नहीं है, सिद्ध उदाहरण नहीं है, और आवश्यक तौर पर, उस मंडली में प्रत्येक अद्वितीय मसीही धर्माचरण का सर्वोत्तम उदाहरण नहीं है। परंतु फिर भी प्राचीन उचित रीति से नियुक्त नमूना है। किसी व्यक्ति का प्राचीन के रूप में समर्थन करने के द्वारा, कलीसिया कहती है, “जैसे वह मसीह की सी चाल चलता है, वैसे उसकी सी चाल चलों।” कलीसिया को नए जन्मे विश्वास को प्राचीन के पास भेजना चाहिए और कहना चाहिए : “क्या आप जानना चाहते हैं कि सच्चा मसीही कैसा होना चाहिए? तो उसकी ओर देखो।”

दूसरे शब्दों में, प्राचीन के कार्य में अपने व्यक्तित्व के द्वारा और साथ ही कार्य के द्वारा निगेहबानी करना शामिल है। प्राचीन न केवल जो वे करते हैं उसके द्वारा कलीसियाओं की निगरानी करते हैं, बल्कि जो वे हैं उसके द्वारा भी करते हैं। उदाहरण (चरित्र या व्यक्तित्व) के बगैर करने (कार्य) का कोर्इ मूल्य नहीं रहता। हम प्राचीन के कार्य विवरण के तत्वों का पुनरावलोकन करेंगे जो हमने पिछले अध्यायों में प्रस्तुत किए हैं। देखें कि इस कार्य की सूची में दिया गया प्रत्येक अंश कैसे पूरा होता है जब प्राचीन उसकी उदाहरण बनने (चरित्र या व्यक्तित्व) की बुलाहट को पूरा करता है। संक्षिप्त में, मसीह समान चरित्र पासबान की सेवकार्इ की अनिवार्य शर्त है।

अध्याय 2 में, और मसीह समान परिपक्वता की ओर कलीसिया के सदस्यों की निगेहबानी के रूप में प्राचीन के कार्य विवरण का सारांश हमने प्रस्तुत किया। प्राचीन पासबान हैं जो कलीसिया के सदस्यों के जीवनों में निवेश करते हैं ताकि उन्हें यीशु के प्रति रूप में एक साथ बढ़ने में उनकी सहायता कर सकें।

परंतु यदि प्राचीन स्वयं अपरिपक्व है, तो वह उन्नति-प्रद धार्मिकता के लिए दूसरों की निगेहबानी कैसे कर सकता है? जिसने गलत निवेश निर्णय के द्वारा अपनी संपत्ति का अपव्यय कर दिया ऐसे व्यक्ति को आप अपने आर्थिक सलाहकार से सेवा प्राप्त करना नहीं चाहेंगे, और जिस प्रकार स्थूल शरीर वाले कोच के साथ व्यायाम करने से आपका आत्मविश्वास प्रेरित नहीं होगा, उसी तरह ‘मेरा अनुकरण करो’ कहने वाले अधर्मी, स्वाथ्र्ाी प्राचीन का अनुसरण करने वाले कम होंगे। आपको दूसरों को मसीह में वहीं तक ला सकते हैं जहां तक आप स्वयं गए हैं।

अध्याय 3 में शिक्षा के कार्य को प्रस्तुत किया गया है। प्राचीन बाइबल की सच्चाइयों को समझाते हैं और सैद्धान्तिक गलतियों का खंडन करते हैं। परंतु यदि शिक्षक का जीवन सुस्पष्ट तरीके से उसकी शिक्षा का खंडन करता हो तो क्या होगा? अत्यंत आसक्त कुल एड पेय पीने वाले सुनना बंद करते हैं। लोगों के पास “जैसा मैं कहता हूं वैसा करें, जैसा मैं करता हूं, वैसा नहीं” प्रकार के शिक्षकों के लिए अधिक धीरज नहीं है। इससे बुरी बात यह है कि परमेश्वर के लोगों के पाखंडी शिक्षकों को परमेश्वर का सामना करना है। इसमें कोर्इ आश्चर्य की बात नहीं कि याकूब ने चिताया है, “हे मेरे भाइयो, तुममें से बहुत उपदेशक न बनें, क्योंकि जानते हो कि हम उपदेशक और भी दोषी ठहरेंगे” (याकूब 3:1)।

परंतु जब पासबान सही जीवन के साथ सही शिक्षा को जोड़ता है, तब उसे समर्पित झुण्ड की कभी कमी नहीं होती। जब मैं हमारे अंतरिम पासबान के रूप में रे की शिक्षा सेवकार्इ के विषय में सोचता हूं, तो एक संदेश विशेष लगता है। र्इस्टर सप्ताह के दौरान, रे ने यूहन्ना 13 से यीशु शिष्यों के पांव धोता है इस विषय में सिखाया। मुझे दो कारणों से वह संदेश याद है। सबसे पहले, वह उत्तम संदेश था। रे ने स्पष्ट रूप से और हृदयस्पश्र्ाी तरीके से यीशु के सेवकपन के विषय में प्रचार किया, केवल पांव धोने में नहीं परंतु पापों को धोने के लिए क्रूस पर जाते समय भी। रे ने हमारी मंडली को आव्हान दिया कि वे भी सुसमाचार के प्रकाश में इसी विनम्रता के साथ एकदूसरे की सेवा करें।

दूसरी बात, और शायद ज्यादा महत्वपूर्ण, मुझे वह संदेश याद है, क्योंकि जब मैं सेवकपन के विषय में शब्दों को सुन रहा था, तब मैंने भी उसका प्रचार करने वाले व्यक्ति के जीवन में वह विनम्रता, सेवा और आत्म-त्याग की भावना देखी। मसीह के साथ रे के चालचलन ने मुझे उसका संदेश सुनने हेतु विवश किया।

अध्याय 4 में, हमने इस बात का विवेचन किया कि गुमराह भेड़ों का पता लगाना प्राचीनों की दक्षतापूर्ण ज़िम्मेदारी है। यह संवेदनशील कार्य है क्योंकि जो सदस्य कलीसिया से भटक जाते हैं वे निर्बल और घायल होते हैं। परिणास्वरूप, वे दूसरों पर विश्वास करने के लिए संघर्ष करते हैं। अत: जब संदेहपूर्ण चरित्र वाला पासबान सेवा में बना रहता है, तब खोर्इ हुर्इ भेड़ों के भाग जाने की संभावना होती है।  जब प्राचीन खुद की निगरानी नहीं कर सकता, तब भेड़ कैसे गंभीरतापूर्वक उसके विषय में चरवाहे के प्रयासों का ध्यान रख सकती है?

हम एक कदम बढ़ा सकते हैं। यदि पासबान का पाखंड चर्च की दीवारों के बाहर पता चलता है, तो उससे अन्य लोग भेडशाला को रविवार के दिन भेट देने से पीछे हटते हैं।  “और बाहरवालों में भी उसका सुनाम हो, ऐसा न हो कि निन्दित होकर शैतान के फंदे में फंस जाए” (1 तीमुथियुस 3:7)।

अध्याय 5 में, हमने भरोसे के साथ, परंतु सौम्यता से अगुवार्इ करने के विषय में कुश्ती लड़ी। फिर से, र्इश्वरीय चरित्र कुंजी है। जैसा कि पतरस ने कहा, “और जो लोग तुम्हें सौंपे गए हैं, उन पर अधिकार न जताओ, वरन् झुंड के लिए आदर्श बनो” (1 पतरस 5:2-3)। उदाहरण बनना रौब जमाने वाले बनने की प्रतिकारक शक्ति है। जब प्राचीन यीशु के समान जीते हैं और प्रेम करते हैं, तब वे अहंकारी या दमनकारी के रूप में पहचाने नहीं जाते। बल्कि उनके पास यीशु समान विनम्रता होती है जो उन्हें नैतिक अधिकार प्रदान करती है जिसे कलीसिया स्वेच्छा से स्वीकार करती है। प्राचीन यदि अगुवार्इ करने की आशा करते हैं, तो उन्हें उदाहरण बनकर अगुवार्इ करना है।

अंत में, हमने अध्याय 6 में प्राचीनों की बहुलता पर चर्चा की। बिशप या अध्यक्ष न केवल व्यक्तिगत तौर पर, परंतु टीम के रूप में भी उदाहरण प्रस्तुत करते हैं। सूक्ष्म जगत में कलीसिया के रूप में आपके प्राचीन समूह का विचार करें। जिस तरह से चरवाहे आपस में व्यवहार करते हैं, समस्याएं सुलझाते हैं, एकता का प्रयास करते हैं, और एक साथ चुनौतियों का सामना करते हैं, वह संपूर्ण कलीसिया के अनुकरण के लिए जीवित नाट्यकरण होना चाहिए। प्राचीनों की टीम को सामुहिक रूप से यह कहते आना चाहिए, “जैसे हम एक साथ मसीह का अनुकरण करते हैं, तुम भी हमारा अनुकरण करो।”

एक बार मैं हमारी कलीसिया में बाइबल आधारित प्राचीन पद पर शिक्षा दे रहा था। कक्षा के भाग के रूप में, हम प्राचीनों की सभा को सजीव बनाने के लिए ‘क्षेत्रीय सैर’ के लिए गए। बाद में, कक्षा के सदस्यों को उनके अनुभव के विषय में प्रश्न पूछा गया। उन्होंने उस प्रेम, विनम्रता, और दयालूता के विषय में बताया जो उन्होंने प्राचीनों को एकदूसरे के प्रति व्यक्त करते देखा था, उसी तरह जब उन्होंने कलीसिया के सदस्यों के लिए प्रार्थना की तब जो सच्ची चिंता व्यक्त की, उसके विषय में भी बताया। कक्षा में कुछ लोगों ने उस सभा में प्राचीनों से कुछ भिन्न की अपेक्षा की थी, कुछ और शक्तिशाली, संगठित और भयभीत करने वाला। परंतु उसके बदले में, उन्होंने प्राचीनों के व्यवहार में ऐसा कुछ देखा जो यीशु समान दिखता था। हमारे बिशपों के लिए वह अच्छी रात थी।

क्या आप देख सकते हैं कि धार्मिकता का रक्तप्रवाह प्राचीन द्वारा किए जाने वाले प्रत्येक कार्य से स्पंदित होना चाहिए? परंतु यदि प्राचीन प्रभु की आज्ञा का उल्लंघन कर यदि अपनी खरार्इ के साथ समझौता करता है, तो उसकी सेवकार्इ खत्म हो जाती है। यीशु के साथ प्राचीन का चालचलन वह धागा है जिस में उसके कार्य विवरण के सारे मोती लटके हुए हैं। उस धागे को काट दो और मोती जमीन पर छलककर यहां-वहां बिखर जाएंगे। प्राचीन प्रतिभावान, अनुभवी और चमत्कारी हो सकता है, परंतु यदि वह यीशु को प्रतिबिंबित नहीं करता, तो उसकी अपरिपक्वता उसके गुणों को व्यर्थ सिद्ध कर देगी। प्राचीन का उदाहरण बनना उसके कार्य को विश्वसनीयता और सामर्थ प्रदान करता है। इसी कारण बाइबल में प्राचीनों की योग्यता की इतनी लम्बी सूची दी है, जैसा कि हमने अध्याय 1 में देखा, और इसी कारण ये योग्यताएं मुख्य रूप से आदर्श चरित्र पर ज़ोर देती हैं। प्राचीन को “निर्दोष” होना चाहिए (1 तीमुथियुस 3:2)। उसकी संपूर्ण सेवकार्इ उस पर निर्भर है।

अपने जीवन का ध्यान रखें

कलीसिया के सामने प्राचीनों का उदाहरण बनना अत्यंत महत्वपूर्ण है यह बताने के बाद, हम इस पाठ का अंत प्राचीन के कार्य विवरण में दूसरे महत्वपूर्ण कर्तव्य को जोड़े बगैर नहीं कर सकते : प्रत्येक प्राचीन को लगातार पवित्रता, प्रेम और आत्मिक सिद्धता का पीछा करना चाहिए। प्राचीनों को अधिकाधिक यीशु के समान दिखने की ज़रूरत है ताकि यीशु के समान अगुवार्इ कर सकें।

पौलुस ने तीमुथियुस से कहा :”इन बातों पर स्थिर रह, क्योंकि यदि ऐसा करता रहेगा तो तू अपने, और अपने सुननेवालों के लिए भी उद्धार का कारण होगा” (1 तीमुथियुस 4:16)। यह एक अद्भुुत कथन है और उत्तम ज़िम्मेदारी है। पौलुस कह रहा था कि पासबान अपने जीवन और शिक्षा पर ध्यान देकर उसके प्राण के उद्धार में और अन्य लोगों के उद्धार में परमेश्वर द्वारा नियुक्त भूमिका का कुछ भाग निभाता है। सिखाने वाला भाग हमारे लिए कम चौंकाने वाला हो सकता है। लोग बाइबल से सिखाए गए सुसमाचार को सुनने से उद्धार पाते हैं, इसलिए यदि कलीसिया का अगुवा झूठी शिक्षा के विरूद्ध अपनी शिक्षा की रक्षा करता है, तो वह शिक्षा परमेश्वर के उद्धारदायक अनुग्रह की वाहक बन सकती है।

परंतु चरवाहे के जीवन का क्या? उसके जीवन और व्यक्तित्व पर ध्यान देने और “वचन, और चाल-चलन, और पे्रम, और विश्वास और पवित्रता में विश्वासियों के लिए आदर्श बन जा” (1 तीमुथियुस 4:12)। वह अपने उद्धार में और उसकी मंडली के लोगों के उद्धार में एक भूमिका अदा करता है। परमेश्वर का आत्मा किसी तरह बिशप के उत्तम रीति से सम्हाले गए जीवन का उपयोग करता है और कलीसिया में दूसरों के उद्धार के लिए विशेष कार्य करता है। इसलिए आदर्श प्रस्तुत करना और अनुकरण करना वैकल्पिक नहीं हैं। हम स्थानीय कलीसिया में एक साथ मिलकर जिस तरह आत्मिक प्रगति करते हैं उस दृष्टि से यह महत्वपूर्ण है।

इसलिए प्राचीन भार्इ, बाकी सारी बातों से अधिक अपने जीवन का ध्यान रखें। यदि आप पौलुस के साथ यह कहने की आशा करते हैं, “तुम मेरी सी चाल चलो, जैसा मैं मसीह की सी चाल चलता हूं” (1 कुरिन्थियों 11:1), तब आपको उसके साथ पहले यह घोषणा करना होगी, “परन्तु मैं अपनी देह को मारता कूटता, और वश में लाता हूं; ऐसा न हो कि औरों को प्रचार करके मैं आप ही किसी रीति से निकम्मा ठहरूं” (1 कुरिन्थियों 9:27)।

अपने प्राण को और आपकी अक्षम प्रवृत्तियों को जानें। अपने हृदय की दीवारों की दबी हुर्इ जगहों को जानें जहां परीक्षाएं आक्रमण करती हैं। पाप के विरोध में लड़ते रहें और जहां कहीं आप उसे पाएं आत्मा की सामर्थ से उसे मार डालें। (रोमियों 8:13)। आत्मा के साथ कदम मिला कर चलें (गलातियोंं 5:16) ताकि शरीर के काम कमज़ोर पड़ते जाएं (सूखते जाएं) और आत्मा का फल परिपक्व हो(गलातियोंं 5:19-23)। परमेश्वर का वचन आपकी बुद्धि को नया बनाने पाए ताकि आप निरंतर नए मनुष्यत्व को धारण करते रहें (इफिसियों 4:22-24)। प्रति दिन अपने शरीर को जीवित बलिदान के रूप में चढ़ाएं (रोमियों 12:1-2)।

सुसमाचार में उन्नति करना

यह मानकर न चलें कि क्योंकि आप प्राचीन हैं इसलिए अंतत: आप गंतव्य स्थान पर आ पहुंचे हैं। इसके बिल्कुल विपरीत है : कलीसिया का अध्यक्ष होने की वजह से, यीशु के अनुकरण और आगे बढ़ने का नया आग्रह आपमें भर दिया जाए।

आपकी मंडली को न केवल धर्मी प्राचीन देखना की आवश्यकता है, बल्कि एक बढ़ता हुआ प्राचीन भी। पौलुस ने तीमुथियुस को बताया कि वह न केवल अपने जीवन पर ध्यान दे, बल्कि लोगों के मध्य भी सुधार लाए : “उन बातों को सोचता रह और उन्हीं में अपना ध्यान लगाए रह, ताकि तेरी उéति सब पर प्रगट हो। अपनी और अपने उपदेश की चौकसी रख” (1 तीमुथियुस 4:15)। क्या यह दिलचस्प बात नहीं? आपकी मंडली को उन्नति देखने की ज़रूरत है, सिद्धता या परिपूर्णता नहीं। यीशु ने पहले ही सिद्धता को पूरा कर दिया। कलीसिया को न केवल यह अनुकरण करने की ज़रूरत है कि आप मसीह में किस अंश में बढ़े हैं, बल्कि यह सच्चार्इ भी कि आप इस समय भी बढ़ रहे हैं, और यह उतना ही महत्वपूर्ण है।

दूसरे शब्दों में, कलीसिया को यह देखने की ज़रूरत है कि सुसमाचार आज भी आपका जीवन बदल रहा है। भेड़ों को यह जानने की ज़रूरत है कि आप भी नियमित रूप से अपने पापों से पश्चाताप करते हैं। उन्हें यह सुनने की ज़रूरत है कि आप अपने प्राण में यीशु की पुनरूत्थान की सामर्थ से प्रार्थना में पुकारते हैं। उन्हें यह जानने की ज़रूरत है कि आप प्रति दिन बाइबल पढ़ते हैं और प्रार्थना करते हैं, इसलिए नहीं कि आप कलीसिया के नियुक्त किए गए अलौकिक संत हैं, बल्कि इसलिए क्योंकि आपने सीखा है कि प्रति दिन के मान्ना के बगैर आपके पास प्रति दिन परीक्षा का सामना करने या प्रभु की सेवा करने का बल नहीं होता।

सुसमाचार पर निर्भर उन्नति का आदर्श स्थापित कर, आप कलीसिया के सदस्यों को खुद से परे निर्देश करते हैं : आप उनकी आंखों को यीशु की ओर लगाते हैं, जिसके प्रतिरूप में हम बदलते जा रहे हैं।

अध्याय 8

झुण्ड के लिए बिनती करें

पिछले सात अध्यायों में हमने प्राचीनों के बाइबल आधारित कार्य विवरण का अध्ययन किया। उस कार्य विवरण का सारांश प्रस्तुत करने का प्रयास करते समय, हमने यह कहा है कि इसका संबंध कलीसिया के सदस्यों की पासबानी करके उन्हें मसीह समान परिपक्वता की ओर लाना है। परंतु, हम यह भी कह सकते हैं कि प्राचीनों को यीशु के समान स्थानीय कलीसियाओं की रखवाली करने के लिए बुलाया गया है।

प्राचीन का परिश्रम शिष्यों के प्रति यीशु की सेवकार्इ के कर्इ नमूनों का अनुसरण करता है। यीशु ने परमेश्वर का वचन सिखाया; प्राचीन उसी वचन को सिखाना जारी रखते हैं। यीशु खोए हुओं को ढूंढ़ने और बचाने आया, उसी तरह प्राचीन भटके हुओं को ढूंढ़ते हैं, कभी-कभी व्यक्तिगत कीमत चुकाकर। यीशु परमेश्वर के प्रतिरूप का परिपूर्ण मूर्त रूप है; प्राचीन यीशु का उसी तरह अनुकरण करते हैं जिससे वे कलीसिया के सदस्यों के लिए उदाहरण बन जाते हैं। प्राचीन सिखाने, अगुवार्इ करने, अनुशीलन करने, सेवा करने और यीशु के समान आदर्श प्रस्तुत करने के द्वारा कलीसियाओं की निगरानी करते हैं।

परंतु हम कुछ भूल रहे हैं। प्राचीनों को यीशु की बाकी “आधी” सेवकार्इ की भी नकल करना चाहिए। यीशु समान चरवाहे की सेवा करने का अर्थ यीशु के समान प्रार्थना करना है :

परन्तु उसकी चर्चा और भी फैलती गर्इ, और भीड़ की भीड़ उसकी सुनने के लिए और अपनी बीमारियों से चंगे होने के लिए इकट्ठी हुर्इ। परन्तु वह जंगलों में अलग जाकर प्रार्थना किया करता था (लूका 5:15-16)।

ये वचन यीशु के आवेश तक उसकी सेवकार्इ का सारांश प्रस्तुत करते हैं। हम उसकी सार्वजनिक सेवकार्इ के सारांश के पहले आधे भाग से परिचित हैं, क्योंकि सुसमाचार की पुस्तकें उसका वर्णन करने में बहुत समय खर्च करती हैं। हम यीशु को बार-बार सिखाते, आश्चर्यकर्म करते, लोगों के मध्य सेवा करते देखते हैं।

परंतु बाकी आधे सारांश का, उस भाग का क्या जो इस बात का वर्णन करता है कि किस प्रकार यीशु “अक्सर” प्रार्थना के लिए एकांत में निकल जाया करता था। हम उस पहलू के विषय में बहुत अधिक नहीं जानते, मुख्य रूप से, क्योंकि सुसमाचार के लेखक यीशु के प्रार्थना जीवन के विषय में अधिक विस्तारपूर्वक नहीं लिखते। परंतु यदि हम ध्यान दें, तो हम यीशु की सेवकार्इ के इस कम महत्व दिए गए, परंतु महत्वपूर्ण भाग के विषय में बार-बार झलक पाते हैं। हम लूका के वचनों में बने रहेंगे :

- यीशु ने उसके बपतिस्मे के समय प्रार्थना की, उस समय स्वर्ग खुल गया, आत्मा उतर आया, और पिता बोला (3:21-22)।

- यीशु ने कफरनहूम की अपनी सेवकार्इ के व्यस्त दिन की शुरूवात एकांत स्थान में जाकर की, संभवत: प्रार्थना करने हेतु (4:42; 5:16)।

- बारह प्रेरितों को चुनने से पहले उसने सारी रात बाहर प्रार्थना में बितार्इ (6:12)।

- यीशु ने अपने शिष्यों के साथ एकांत में प्रार्थना की (9:18), और अपने साथ पतरस, याकूब और यूहन्ना को वह प्रार्थना करने के लिए पर्वत पर ले गया, तभी उन्होंने उसका रूपांतरण होते हुए देखा (9:28)।

- मध्यस्थी के यीशु के उदाहरण में शिष्यों को प्रेरित किया कि वे उससे बिनती करें कि वह उन्हें प्रार्थना करना सिखाए (11:1), इसलिए उसने उन्हें प्रभु की प्रार्थना सिखार्इ।

- उसने उन्हें आग्रही विधवा का दृष्टांत बताया ताकि उन्हें “हमेशा प्रार्थना करने और निराश न होने” के लिए प्रेरित करें (18:1)।

- क्रूस पर चढ़ाए जाने से कुछ घंटे पहले, यीशु ने गतसमनी बाग में पिता से प्रार्थना करते हुए परीक्षा का सामना किया (22:39-44)।

- लूका की उत्तर-कथा में, अर्थात् प्रेरितों के काम की पुस्तक में यीशु के स्वर्गारोहण के बाद प्रेरित “एकचित्त होकर प्रार्थना में लगे रहे”(1:14)।

- कलीसिया का जन्म होने के बाद जब वह आकार में बढ़ने लगी, तब प्रेरितों ने पाया कि मण्डली की व्यावहारिक ज़रूरतों का ध्यान रखने से प्रार्थना के लिए समय मिलना मुश्किल होने लगा। इसलिए कलीसिया की प्रशासनिक ज़रूरतों का ध्यान रखने के लिए उन्होंने सात पुरुषों की नियुक्ति करने का प्रस्ताव रखा (6:1-3)। पुन: प्राप्त समय और बल के विषय में प्रेरित क्या करेंगे? उन्होंने कहा, “हम तो प्रार्थना और वचन के सेवा में लगे रहेंगे” (पद 4)।

प्रेरितों ने यीशु का नमूना जारी रखा, अर्थात् प्रार्थना और प्रचार की दोहरी सेवकार्इ।

क्या आपको यह अजीब लगता है कि प्रेरितों ने, और प्रभु यीशु ने भी अपनी इतनी अधिक शक्ति साभिप्राय प्रार्थना करने में लगा दी? क्या पिता के साथ वार्तालाप आपके जीवन और सेवकार्इ की विशेषता है, जैसे यीशु और उसके प्रेरितों के साथ था?

प्रार्थना पर जीना

प्रार्थना के हमारे अभ्यास के लिए न केवल पिता के साथ यीशु के व्यक्तिगत संवाद के नमूने से प्रोत्साहित होने की ज़रूरत है, बल्कि चरवाहे की सेवा के स्वरूप से भी उसे आगे बढ़ाया जाना चाहिए। पासबान की सेवकार्इ किसी-न-किसी रीति से आपको आपके घुटनों पर लाएगी।

मुझे आशा है कि इस समय मण्डली की देखरेख करने की संभावना से आपके मन में स्वस्थ घबराहट हो रही है। यह काम दुष्कर हो सकता है। लोगों को सिखाना, सलाह देना, सामना करना, उनके पीछे लगे रहना, और अगुवार्इ करना आदि बातों के लिए काफी समय लगता है और वह कार्य प्राण को थका देने वाला हो सकता है। और भले ही हम कितनी ही निगरानी क्यों न करें, हमेशा ही बहुत कुछ करना बाकी रह जाता है। प्राचीन हमेशा दूसरा फोन कॉल कर सकते हैं, दूसरे व्यक्ति को शिष्य बना सकते हैं, या किसी और को भोजन पर बुला सकते हैं। चरवाहा ‘काम हो गया’ शब्द की परिभाषा कैसे कर सकता है।

इसमें कोर्इ आश्चर्य की बात नहीं है कि प्राचीन विश्वस्त के नमूने की ओर आसानी से लौट जाते हैं। घटों मेज के चारों ओर बैठकर कुछ नीतियां निर्धारित करना और कुछ मत प्राप्त करना आसान होता है। “पूरा तब होता है” जब सभा स्थगित हो जाती है। जब आप पासबान की सेवकार्इ करते हुए लोगों की ओर झुकते हैं, तब आप वैतनिक कर्मचारी हों या अयाजकीय अध्यक्ष, आपका सामना आपके समय, बल, ज्ञान और वरदान की सीमाओं से होता है। आशापूर्वक, यह मुकाबला आपको परमेश्वर की सहायता हेतु पुकारने के लिए प्रेरित करता है। प्राचीनों के लिए प्रार्थना मात्र एक कर्तव्य नहीं है, परंतु उत्तरजीविता की महत्वपूर्ण कार्यनीति है।

परंतु मात्र कार्य की व्यापकता की वजह से ही प्राचीनों को प्रार्थना के लिए प्रेरित नहीं होना चाहिए, वह कार्य का लक्ष्य भी है। जैसा कि हमने दूसरे अध्याय में देखा, प्राचीनों का लक्ष्य कलीसिया के सदस्यों को मसीह में परिपक्व बनाना है, फिर भी किसी को आत्मिक रीति से उन्नति करने हेतु विवश करने की सामर्थ उनमें नहीं है। बिशप या अध्यक्ष बाइबल सिखा सकते हैं, परंतु वे हृदय से उसकी आज्ञा का पालन करने हेतु लोगों को विवश नहीं कर सकते। प्राचीन लड़ने वाले सदस्यों को आपस में मेल करने हेतु उपदेश दे सकता है, परंतु वह दोनों पक्षों को एक-दूसरे को क्षमा करने हेतु विवश नहीं कर सकता। परमेश्वर ने प्राचीनों को एक लक्ष्य दिया है जो केवल परमेश्वर पूरा कर सकता है। जैसा कि पौलुस ने चरवाहे की उपासना करने वाली कुरिन्थियों की कलीसिया को स्मरण दिलाया था कि : मैंने लगाया, अपुल्लोस ने सींचा, परन्तु परमेश्वर ने बढ़ाया। इसलिए न तो लगानेवाला कुछ है, और न सींचनेवाला, परन्तु परमेश्वर जो बढ़ानेवाला है (1 कुरिन्थियों 3:6-7)।

हमारी आत्मिक निर्बलता हमें परमेश्वर के सामर्थ के लिए प्रार्थना करने, हमें प्रेरित करने पाए ताकि मंडलियों में उन्नती आए। एलियाह के समान हम वेदियों को सुधार सकते है और बलिदानों को तयार कर सकते है परंतु परमेश्वर ही है जो अपने लोगों के हृदयों और जीवनों में अपनी आत्मा की आग भेजे (1 राजा 18:30-39)।

यदि प्राचीन के कार्य विवरण का व्यापक कार्यक्षेत्र और मनुष्य की दृष्टि से सफलता की असंभव कसौटी, उसे स्वर्ग से सहायता के लिए निवेदन करने हेतु प्रोत्साहित करने के लिए काफी नहीं हैं, तो दर्पण में एक झलक देखने से वह हो जाएगा। जिस प्राचीन में खुद का थोड़ा-सा एहसास है, वह जानता है कि पाप के प्रति उसका झुकाव उसकी सेवकार्इ को तबाह कर देगा। वह अपनी बाइबल खोलता है और उसे अब्राहम के धोखे में, दाऊद की वासना में, एलिय्याह की निराशा में, हिज्किय्याह के घमंड में, और पतरस के विश्वासघात में उसका हृदय दिखता है। और यदि यह इतना बुरा नहीं था, तो वह पढ़ता है कि एक सिंह है जो मेम्नों पर हमला करने के लिए घात लगाए बैठा है (1 पतरस 5:8)। जब प्राचीन जानता है कि वह स्वयं प्यासी, घायल, भटकती हुर्इ, पीछा की हुर्इ भेड है, वह अच्छे चरवाहे की सहायता के लिए चिल्लाएगा।

जी हां, यीशु का उदाहरण हम चरवाहों को प्रार्थना के लिए खींचता है और हमारी अपनी कमियां भी हमें असंभव कार्य करने हेतु यीशु से बिनती करने के लिए प्रोत्साहित करती हैं। अध्यक्ष न केवल यीशु समान भेड़ों की रखवाली करने के लिए प्रार्थना करते हैं, बल्कि वे इसलिए प्रार्थना करते हैं क्योंकि हमारे द्वारा और हमारी रखवाली करने के लिए हमें यीशु की ज़रूरत है। प्राचीन की सेवकार्इ प्रार्थना पर जीवित रहती है।

प्रार्थना का अभ्यास करें

प्रार्थना में डूबी हुर्इ प्राचीन की सेवकार्इ कैसे दिखती है? यीशु से प्रेरित होकर और उनकी जिम्मेदारियों से अभिभूत होकर प्राचीन किस प्रकार प्रार्थना की आवाज़ बढ़ाते हैं?

यह सोचने का प्रयास न करें कि प्रार्थना आपकी पहले से अत्यंत व्यस्त कार्यसूची में अतिरिक्त गतिविधि का जोड़ा जाना है। बल्कि, उसे कार्य संचालन प्रणाली समझें जिस पर प्राचीन के सभी एप्स चलते हैं। जैसा कि पौलुस कहता है, “निरंतर प्रार्थना करो” (1 थिस्सुलुनीकियों 5:17)। प्रार्थना तब सर्वोत्तम होती है जब वह परमेश्वर पर निर्भरता की स्थिर अवस्था का मौखिक बहाव होती है। चरित्र के समान ही, प्राचीन जो कुछ करता है, उस हर एक में से प्रार्थना को प्रवाहित होना चाहिए। वह एक तरह का नियमित आत्मिक स्वेदन होना चाहिए जो हमारे जीवनों और परिश्रमों में आत्मा का जीवन ले आती है।

आपके प्राचीन के कार्य के ढ़ांचे में मध्यस्थी का ताना-बाना बुनने के चार संभवनीय तरीके यहां दिए गए हैं।

सार्वजनिक प्रार्थना

सार्वजनिक नेतृत्व के किसी भी क्षण का उपयोग प्रार्थना के लिए निमित्त के रूप में किया जाए। प्रार्थना के अवसर का लाभ उठाने वाले बनें। चाहे आप प्रभुभोज दे रहे हों, संडे-स्कूल में सिखा रहे हों, सेवा प्रशिक्षण सेमिनार में बोल रहे हों, कलीसिया की सभा का संचालन कर रहे हों, उस क्षण आपके साथ इकट्ठा हुए समूह की ओर से प्रार्थना करने के अधिकार के उपयोग का लाभ उठाएं। जब आप किसी समूह में अन्य कलीसिया के सदस्य के साथ होते हैं और समस्या सुलझाते हैं, तो ऐसा व्यक्ति बनें जो कहता है, “शायद हमें रुककर परमेश्वर से सहायता मांगनी चाहिए।” यदि आपकी मण्डली की किसी भी सभा में पूछते हैं कि क्या आप प्रार्थना कर सकते हैं, तो कोर्इ आपका विरोध नहीं करेगा।

प्रार्थना के मूल्य के अलावा, सार्वजनिक सभाओं में मध्यस्थी की प्रार्थना को जोड़ने से आपको लोगों को यह सिखाने का अवसर मिलता है कि प्रार्थना का आदर्श स्थापित कर कैसे प्रार्थना करें। अत: जब आप उन सदस्यों के लिए प्रार्थना करते हैं जो इकट्ठा हुए हैं, तो सहृदय, संतुलित प्रार्थना का प्रात्यक्षिक प्रस्तुत करें। सुनिश्चित करें कि मण्डली में न केवल व्यक्तिगत ज़रूरतों के लिए प्रार्थना हो, परंतु अन्य कलीसियाओं के लिए और आपके क्षेत्र में नर्इ कलीसियाओं के रोपन के लिए भी प्रार्थना करें।

केवल आपकी कलीसिया में आने वाले आगामी चुनाव के लिए प्रार्थना न करें, परंतु संपूर्ण विश्व के सुसमाचार कार्य को प्रार्थना में उठाए रखें। प्रतिदिन की रोटी के लिए प्रार्थना करें, परंतु यह बिनती करना न भूलें कि परमेश्वर का राज्य आए और उसकी इच्छा पूरी हो। और अपनी प्रार्थनाओं को वेसे ही शुरू करने की कोशिश करें, जैसे बाइबल की अधिकतर प्रार्थनाएं शुरू होती हैं, अर्थात् परमेश्वर के गुण और कार्यों की बढ़ार्इ करते हुए : “तेरा नाम पवित्र माना जाए”! (मती 6:9)। परमेश्वर के अनुग्रह से, लोग आपकी प्रार्थनाओं की नकल करेंगे, जैसे आप बाइबल के नमूने की नकल करते हैं।

जब आप सार्वजनिक रूप से प्रार्थना करते हैं, तब आप न केवल इसका आदर्श प्रस्तुत करते हैं कि प्रार्थना कैसे करना चाहिए, आप निर्भरता के भाव का भी उदाहरण प्रस्तुत करते हैं। यदि आत्मिक अगुवा कहता है, “हमें परमेश्वर के सहायता की ज़रूरत है,” तो वह अनुयायियों को एक सामथ्र्ाी संदेश भेजता है। निर्भर सार्वजनिक प्रार्थना रौब न जमाते हुए प्रार्थना करने का दूसरा तरीका है।

जब मैं सेमिनरी में था, तब मैं मेरेडिथ क्लार्इन नामक प्राध्यापक की कक्षा में अध्ययन करता था। जब मैं उनकी कक्षा में पढ़ने लगा, तब वे सेवामुक्त होने की तैयारी में थे। बाइबल धर्म सिद्धांत के क्षेत्र में डॉ. क्लार्इन की उनकी विद्वत्ता के लिए प्रशंसा की जाती थी। बाइबल की संपूर्ण कहानी किस प्रकार सामंजस्य रखती है इस समझ के लिए और समझाने के लिए उनके पास आवेश था। परंतु मात्र उनके व्यापक धर्म सैद्धांतिक ढ़ांचे ने, जिसने मुझे बाइबल को एक पुस्तक के रूप में पढ़ने में मेरी सहायता की, मुझे प्रभावित नहीं किया : डॉ. क्लार्इन ने उनकी प्रार्थना से मुझे प्रभावित किया।

वे प्रत्येक कक्षा का आरंभ प्रार्थना से करते थे। उनकी बेसूरी, कर्कश, कुछ शांत आवाज़, सार्वजनिक तौर पर मध्यस्थी करने के कार्य की दृष्टि से उचित नहीं थी। और वे लंबी- लंबी प्रार्थनाएं करते थे। डॉ. क्लार्इन अक्सर 10 मिनिट या उससे अधिक समय प्रार्थना करने में लगा देते थे। फिर भी परमेश्वर के साथ उनका वार्तालाप दिलचस्प था।

उनकी प्रार्थना के दौरान, ऐसा होता था मानो वे बाइबल और र्इश्वर विज्ञान का अपना व्यापक ज्ञान परमेश्वर की आराधना और भय की ओर लगा देते थे। मैंने एक श्रेष्ठ बुद्धिमत्ता को परमेश्वर की महानता के सामने नम्र होते हुए देखा, यीशु में परमेश्वर के उद्धारदायक कार्य की लंबार्इ और चौड़ार्इ का आनंद लेते। उस बुजूर्ग व्यक्ति ने हर कक्षा में मेरे हृदय को प्रोत्साहित किया था कि मैं परमेश्वर को जानूं और उससे वैसे ही बात करूं जैसे डॉ. क्लार्इन करते थे। वे अपने सार्वजनिक मंच का उपयोग अपने विद्यार्थियों के जीवन में बड़े प्रभाव के साथ सार्वजनिक प्रार्थना के अवसर के रूप में करते थे।

बहुत कम प्राचीनों और पासबानों के पास डॉ. क्लार्इन के विद्वत्ता की गहरार्इ होती है। परंतु कलीसिया के सभी अध्यक्षों के पास सार्वजनिक स्थान होते है जिनका उपयोग हृदयस्पश्र्ाी, बाइबल आधारित प्रार्थना के अवसर के रूप में किया जा सकता है। और उसके लिए पी एच डी की ज़रूरत नहीं है।

प्रेस्बिटर की प्रार्थना

प्रार्थना को आपके “प्रेस्बिटरों की सभा” का अविभाज्य हिस्सा बनाएं (प्राचीन के लिए दूसरा शब्द है प्रेस्बिटर)। अब समय आ गया है कि हम केवल किसी को प्रार्थना के साथ सभा “शुरू करने” और “बंद करने” न कहें, परंतु उससे आगे बढ़ जाएं। जब कभी आप मिलते हैं, तो ज्यादा समय तक मध्यस्थी के लिए समय निकालें। वस्तुत:, सभा की कार्यसूची में उसे पहला स्थान हो।

उसी तरह, सभा के दौरान तात्काल प्रार्थना को शामिल करने में स्वतंत्रता महसूस करें। हमारी प्राचीनों की सभा में बॉब ने जिस तरह यह किया, उसके लिए मैं बॉब की सराहना करता हूं। कभी-कभी हमें गंभीर विषयों पर चर्चा करनी पड़ती है, जैसे दु:खद परिस्थिति जिसमें कलीसिया का सदस्य शामिल होता है या कोर्इ मुश्किल निर्णय जो लिखित स्वरूप में नहीं लिया जा सकता है। बॉब अक्सर अपना हाथ उठाकर कहता है, “क्या हम रुककर इस विषय में प्रार्थना कर सकते हैं?” मुश्किल निर्णय लेना उन प्राचीन एप्स में से एक है जिनका मैंने ऊपर उल्लेख किया है, परंतु निर्भरता की प्रार्थना कार्य संचालन प्रणाली है।

आपके प्राचीनों की सभाओं को और आपके साथी प्राचीनों को बदलने का एक सरल तरीका है आपके कलीसिया की सदस्यता सूची पढ़कर एक साथ मिलकर सुनियोजित तरीके से प्रार्थना करना। जब आप ऐसा करते हैं, तो न केवल आपके सदस्यों को अंतर्निहित आशीष मिलती है, जो उस व्यक्ति की ओर से आती है जो उनके लिए प्रार्थना करता है, बल्कि आप और अन्य प्राचीन कलीसिया की यंत्रणा के बजाय उसके सदस्यों पर फिर से ध्यान केंद्रित करते हैं। प्राचीनों को भी नए हिटिंग यंत्र के लिए कितना पैसा खर्च करना चाहिए या शहर के गार्डन क्लब को गिरजाघर की इमारत में कार्यक्रम करने की अनुमति देना चाहिए या नहीं देना चाहिए, इस विषय पर विवाद करने के बजाय सदस्यों के लिए मध्यस्थी करना अधिक संतोषकारक कार्य लगता है।

मेरे कलीसिया के प्राचीनों ने सारी बातों को इस प्रकार पूरा करने का प्रयास किया। मैं इसे आपके प्राचीनों की सभाओं में प्रार्थना करने के एक संभवनीय तरीके के रूप में इसे प्रस्तुत करता हूं, परंतु निश्चित रूप से यही एकमात्र या सर्वोत्तम तरीका नहीं है। हमारे प्राचीन औपचारिक तौर पर महीने में दो बार मिलते हैं। पहले मंगलवार हमारी “प्रार्थना” सभा होती है और तीसरे मंगलवार “व्यावसायिक” सभा होती है। हम व्यावसायिक सभा में प्रार्थना करने की कोशिश करते हैं, भले ही विस्तृत तौर पर न हो।

प्रार्थना सभा में, हम कलीसिया की ज्ञात ज़रूरतों के विषय में बताते हैं, जिसमें प्राचीनों के रूप में हमारी ज़रूरतें भी शामिल होती है, उसके बाद हम बाकी समय कलीसिया की सदस्यता सूची के लिए और अन्य बिनतियों के लिए प्रार्थना करते हैं। प्राचीनों की प्रार्थना सभा संभवत: हमारी सबसे बड़ी कलीसियार्इ गतिविधियों में से एक है।

अंतिम विचार : आपके साथी प्राचीनों को प्रार्थना के विशेष समयों के लिए, और उपवास के लिए भी बुलाहट देने का विचार करें। जब हम प्राचीनों ने हमारी कलीसिया के जीवन में मुश्किल समयों का सामना किया, तब हमने यदा-कदा उपवास और प्रार्थना के लिए सप्ताह का अलग समय निश्चित किया। विभिन्न प्राचीनों के लिए उपवास के दिन ठहराए गए, ताकि पूरा सप्ताह उसमें शामिल हो। हमें ऐसा कर्इ बार करने की ज़रूरत होती है।

व्यक्तिगत प्रार्थना

“व्यक्तिगत” प्रार्थना से मैं यह नहीं कहना चाहता कि हमें अकेले प्रार्थना करना है (इस विषय में हम “व्यक्तिगत प्रार्थना” इस शीर्षक के अंतर्गत आगे अध्ययन करेंगे)। मेरा मतलब है सदस्यों में से प्रत्येक के लिए व्यक्तिगत तौर पर।

फिर से, यह प्रार्थना आपके प्राचीनों की कार्य-सूची में समाविष्ट की जाने वाली दूसरी गतिविधि नहीं है। बल्कि, वह आपके नियमित निगरानी के कार्य का भाग होना चाहिए। जब कभी आप कलीसिया के सदस्य से बात करते हैं, तब आप उसके लिए उसी समय व्यक्तिगत तौर पर तुरंत प्रार्थना करें।

आपने जिन बातों के विषय में एक साथ वार्तालाप किया है उसे परमेश्वर की ओर उठाएं,  चाहे एक साथ कॉफी पीते समय हो, या आपके घर में भोजन के पश्चात बात करते समय हो। आप भले ही रविवार की आराधना के बाद कलीसिया की व्यस्त प्रतीक्षालय में खड़े हों और कोर्इ सदस्य आपसे किसी विषय के संबंध में या परीक्षा के संबंध में बताता है, तो तुरंत वहां रुककर उससे पूछें, “क्या मैं इस विषय में इसी समय प्रार्थना कर सकता हूं?” मैंने कभी किसी को इन्कार करते नहीं सुना।

उसी तरह आपके प्राचीनों की बोर्ड सभा में याकूब 5:14-15 पर अमल करने का तरीका ढूंढ़ निकालें :

यदि तुममें कोर्इ रोगी हो, तो कलीसिया के प्राचीनों को बुलाए, औैर वे प्रभु के नाम से उस पर तेल मल कर उसके लिए प्रार्थना करें। और विश्वास की प्रार्थना के द्वारा रोगी बच जाएगा और प्रभु उसको उठाकर खड़ा करेगा; और यदि उसने पाप भी किए हों, तो उनकी भी क्षमा हो जाएगी।

ये वचन कर्इ दिलचस्प सवाल उत्पन्न करते हैं जैसे, “क्या आपको तेल का इस्तेमाल करने की ज़रूरत है?” “बीमारी और पाप का क्या संबंध है?” और “बीमारों के लिए प्राचीनों की प्रार्थना का क्षमा से क्या संबंध है?” मेरा लक्ष्य यहां पर इस वचन का विस्तृत अर्थ प्रस्तुत करना नहीं है। बल्कि केवल यह पूछना है कि, “क्या आप और आपके साथी प्राचीन बीमारों के लिए वैसे ही प्रार्थना करते हैं, जैसे याकूब कहता है?” हमारे प्राचीनों ने यह प्रथा शुरू की है, और कर्इयों ने कहा है कि यह उनकी प्राचीनों की सेवकार्इ की विशिष्टता है। हमने परमेश्वर के कार्य को देखा है। कभी-कभी परमेश्वर ने बीमार सदस्यों को कुछ समय के लिए आराम दिया है। कुछ उदाहरणों में, परमेश्वर ने चमत्कारपूर्ण चंगार्इ प्रदान की, इस प्रकार की चंगार्इ जिससे आँकोलॉजिस्ट घबराहट में सिर खुजाते रह गए। अन्य समयों में, मुझे निश्चित पता नहीं है कि परमेश्वर ने शारीरिक रूप से कोर्इ चंगार्इ प्रदान की है या नहीं, परंतु बीमार सदस्य को आत्मिक तौर पर आगे बढ़ने हेतु बल प्राप्त हुआ है।

यह लिखते समय, मैं बताना चाहता हूं कि मेरे पिता कैंसर से लड़ रहे है। वह और मेरी माँ मण्डली के सदस्य हैं। उन्होंने प्राचीनों से प्रार्थना करने की बिनती की, और प्राचीनों ने आकर उनके लिए प्रार्थना की। हम अब तक नहीं जानते कि परमेश्वर चंगार्इ के लिए उस प्रार्थना का उत्तर कैसे देगा। परंतु मैं कहूंगा कि मेरे माता-पिता के बैठक के कमरे में लगभग दर्जनभर भक्तिमान पुरुषों का परमेश्वर के सामने अपने हृदयों को उंड़ेलने का अनुभव माता-पिता के लिए और उन पुरुषों के लिए भी एक गंभीर क्षण था।

निजी प्रार्थना

अंत में, यह अनिवार्य है कि आप निजी मध्यस्थी और परमेश्वर के साथ वार्तालाप करने हेतु समय निकालें। आशा है कि, इस मुद्दे के द्वारा, प्राचीन के रूप में निजी प्रार्थना की आपकी ज़रूरत अत्यंत स्पष्ट है। यदि आप स्वयं प्रभु के साथ निकट संगति में नहीं चलते, तो आप मार्ग से भटक जाएंगे और शायद अपने साथ भेड़ों को भी ले जाएंगे।

जानबूझकर निजी प्रार्थना को अपने जीवन में शामिल करें। प्रतिदिन, कहीं और किसी रीति से समय निकालें। अपनी गाड़ी पर सवारी करते समय प्रार्थना करें, जब आप कुत्ते को घुमाते हैं तब, या किसी काम के लिए बाहर जाते हैं तब प्रार्थना करें। अपने साथ सदस्यों की सूची रखें और खाली क्षणों में प्रत्येक व्यक्ति को परमेश्वर के सामने याद करें।

निजी प्रार्थना और परमेश्वर के वचन के द्वारा यीशु के साथ संगति की ओर पासबानों ने नज़रअंदाज़ करने की आदत बना ली होगी। फिर भी, विडंबना यह है कि हमारे जीवनों और सेवकार्इयों में आत्मिक मार्र्मिकता के लिए ये अत्यंत निर्णायक आदतें हैं। यदि यीशु के अधीनस्थ चरवाहे उस तरह से खुद को प्रार्थना के लिए समर्पित करेंगे, जिस तरह से वे बजट, र्इ-मेल, और नीति-निर्धारण में से समय देते हैं, तो हमारे स्थानीय झुण्डों में क्या होगा।

प्रार्थना सभा में शामिल हों

हमने इस अध्याय का आरंभ यीशु की प्रार्थना की आदत पर मनन के साथ आरंभ किया। प्रार्थना ने उसकी सार्वजनिक सेवकार्इ को संतृप्त किया और आगे बढ़ाया। प्राचीनों को यीशु (और प्रेरितों) के नमूने पर गौर करना चाहिए और उसका अनुकरण करने की इच्छा रखना चाहिए।

परंतु यीशु की प्रार्थना सेवकार्इ का दूसरा पहलू भी हमें अपने मन में रखना चाहिए : यीशु आज भी प्रार्थना करता है।

यीशु जीवित है और परमेश्वर पिता के दाहिने हाथ पर विराजमान है, वह हमारे महायाजक के रूप में अपने लोगों के लिए प्रार्थना करता है (रोमियों 8:34; इब्रानियों 7:25)। यीशु हमारा वकील है (मध्यस्थ) जो हमारे बचाव में पिता से बातें करता है (1 यूहन्ना 2:1)। क्रूस पर जाने से कुछ ही घंटे पहले यीशु ने प्रार्थना की कि पिता शिष्यों की यहूदा के समान गिरने से रक्षा करे (यूहन्ना 17:11:15)। और उसके लोग परमेश्वर के अनुग्रह से सुरक्षित रखे जाते हैं क्योंकि यीशु हमारी ओर से पिता से प्रार्थना करता है।

इसलिए जब प्राचीन उनकी कलीसियाओं के लिए प्रार्थना करते हैं, तब वे मात्र यीशु की सी चाल नहीं चलते, बल्कि वे यीशु के साथ सहभागी भी होते हैं। अधीनस्थ चरवाहे प्रधान चरवाहे के साथ अपने स्वर मिलाकर पिता से बिनती करते है कि वे भेड़ों की रखवाली करें और उन्हें सुरक्षित घर लाए।

समापन

पासबानी का सनातन महत्व

स्थानीय मण्डली में प्राचीन के रूप में सेवा करना विशेष सौभाग्य और जिम्मेदारी है क्योंकि वह सनातन महत्व रखती है। यह कार्य बड़ा चुनौतीपूर्ण लगता है, कभी-कभी असंभव भी। फिर भी जो कुछ भी आप उसके लिए उड़ेल देते हैं उसके वह लायक है, क्योंकि आप खून से खरीदे गए परमेश्वर के लोगों के भण्डारी हैं और उनकी सनातन भलार्इ और परमेश्वर की सनातन महिमा के लिए काम कर रहे हैं।

अत: मेरे संगी और भावी प्राचीनों से, मैं चरवाहे की सेवकार्इ के इस सनातन महत्व के प्रकाश में दो अंतिम विचार रखना चाहूंगा। एक चेतावनी हैं, तो दूसरी प्रतिज्ञा हैं

सबसे पहले, चेतावनी :  उत्तम रीति से भेड़ों की रखवाली करें, क्योंकि इसका हिसाब देना होगा। इब्रानियों की पत्री में हमने जिन वचनों का अध्ययन किया, उन्हें याद रखें :

अपने अगुवों की मानो; और उनके आधीन रहो, क्योंकि वे उन की नार्इं तुम्हारे प्राणों के लिये जागते रहते, जिन्हें लेखा देना पड़ेगा, कि वे यह काम आनन्द से करें, न कि ठंडी सांस ले लेकर, क्योंकि इस दशा में तुम्हें कुछ लाभ नहीं। (इब्रानियों 13:17)।

यह वचन मुख्य रूप से कलीसिया के सदस्यों को समझाता है, परंतु उसमें अध्यक्षों के लिए चेतावनी है। प्राचीन इस तरह से निगरानी करते हैं “जिन्हें लेखा देना पड़ेगा।” कलीसिया यीशु की है। उसने भेड़ों को खरीदा है। प्राचीन उन्हें “सौंपी गर्इ” भेड़ों के  मात्र रखवाले हैं (1 पतरस 5:3)। पासबान स्वयं अपने स्वामी को उत्तर देगा कि हमनें उसके झुण्ड का किस प्रकार ध्यान रखा। हम दुल्हे को उत्तर देंगे कि हमने किस प्रकार उसकी दुल्हन के साथ बर्ताव किया। क्या हम इस सत्य को, संपूर्ण सत्य को सिखाते हैं, केवल उसके सत्य को छोड़ और कुछ नहीं सिखाते? क्या हम उसकी भेड़ों से उसी तरह प्रेम करते हैं, जैसे वह प्रेम करता है? क्या हम उनके साथ दुव्र्यवहार करते हैं या विनम्र हैं। क्या हम भार्इ और बहनों को यीशु की ओर संकेत करते हैं या जब वे उसके पीछे चलने की कोशिश करते हैं, तो हम उनके लिए ठोकर का कारण बनते हैं?

परंतु यहां पर एक सनातन प्रतिज्ञा भी है। उत्तम रीति से रखवाली करें, क्योंकि एक मुकूट हासिल करना है। अपने संगी प्राचीनों को विनम्रतापूर्वक, आदर्श तौर पर चरवाहे की सेवा करने हेतु उपदेश देने के बाद उसने उन्हें यह प्रतिज्ञा दी : “और जब प्रधान रखवाला प्रगट होगा, तो तुम्हें महिमा का मुकुट दिया जाएगा, जो मुरझाने का नहीं” (1 पतरस 5:4)।

जिसके लिए हम काम करते हैं और हर सप्ताह इतनी चिंता करते हैं, वह नीरस है। सभोपदेशक की पुस्तक हमें स्मरण दिलाती है कि हमारी परिश्रम और सफलता व्यर्थ है। हम केवल इसलिए इकट्ठा करते हैं और बनाते हैं ताकि दूसरों के लिए छोड़ जाएं। परंतु फलदायक चरवाहे की सेवकार्इ के लिए दिया जाने वाला प्रतिफल कभी नाश न होगा। प्रति सप्ताह आप और क्या करते हैं जिससे आपको अविनाशी मुकूट की प्रतिज्ञा मिलती है?

भाइयों, प्राचीन बनने और कीमत चुकाने का विचार करते समय भले और विश्वासयोग्य दासों के लिए सनातन महिमा में भागी होना याद रखें।

और जो भूमि के नीचे सोए रहेंगे उनमें से बहुत से लोग जाग उठेंगे, कितने तो सदा के जीवन के लिये, और कितने अपनी नामधरार्इ और सदा तक अत्यन्त घिनौने ठहरने के लिये। तब सिखानेवालों की चमक आकाशमण्डल की सी होगी, और जो बहुतों को धर्मी बनाते हैं, वे सर्वदा तारों की नार्इं प्रकाशमान रहेंगे  (दानिय्यल 12:2-3)।

टिप्पणीयां

परिचय : “मैं प्राचीन हूं। अब क्या?”

1 मैं अयाजकीय शब्द का उपयोग “स्वयंसेवक” या “अवैतनिक” के मूल अर्थ से कर रहा हूं। मैं इस शब्द का उपयोग पासबान या सामान्य विश्वासी के बीच का भेद सूचित करने के लिए नहीं कर रहा हूं। इसके विपरीत, यह पुस्तक, यह विवाद करेगी कि अवैतनिक प्राचीन और वेतन प्राप्त पासबान या सेवक एक ही भूमिका करते हैं, भले ही मण्डली में पासबान को वेतन देने का फैसला किया है ताकि वह इस कार्य के लिए ज्यादा समय दे सके।

2 इस बात पर गौर करें कि किस प्रकार प्राचीन, अध्यक्ष, चरवाहा, देखरेख या निगरानी करना इन शब्दों को निम्नलिखित पदों में अदल-बदल कर उपयोग किया है : प्रे. का. 20:17, 28; तीतुस 1:5-7; 1 पतरस 5:1-5।

अध्याय 1 : अनुमान न लगाएं

1. थाबिती अन्याबविले, Finding Faithful Elders and Deacons (विश्वासयोग्य प्राचीन और डिकन्स पाना) (Wheaton, IL: Crossway, 2012), 57.

2. यह असंभव लगता है कि यह पद बहुपत्नीत्व के विरोध में मनाही है क्योंकि “एक स्त्री का पति” इस वाक्प्रयोग के विपरीत वाक्य का उपयोग उन विधवाओं का वर्णन करने के लिए किया गया है जो कलीसिया से सहायता पाने की योग्यता रखती हैं (1 तीमुथियुस 5:9), और अवश्य ही ग्रीक-रोमी विश्व में बहुपति प्रथा नहीं थी। बहुपत्नीत्व को हटाने से इस वाक्प्रयोग का अर्थ या तो 1. शब्दश: होगा, दूसरा विवाह न किया हुआ, चाहे तलाकशुदा हो या विधुर; या 2. अलंकारिक तौर पर, शायद यह अर्थ हो सकता है जैसे “विश्वासयोग्य जीवनसाथी होना।” मैं दूसरे अर्थ की ओर प्रवृत्त हूं। इस विषय में अधिक चर्चा के लिए देखें :  George Knight III, The Pastoral Epistles: A Commentary on the Greek Text (Grand Rapids: Eerdmans, 1992), 157–58.

3. मैं जानता हूं कि इस विषय पर बहुत बहस होती रही है, और दु:ख की बात यह है कि मेरे दृष्टिकोण के समर्थन में मैं केवल कुछ ही विवाद प्रस्तुत कर सकता हूं। उचित पदों और विषयों के संपूर्ण विवेचन के लिए देखें Wayne Grudem, Evangelical Feminism and Biblical Truth: An Analysis of More than 100 Disputed Questions (Colorado Springs, CO: Multnomah, 2004).

Chapter 2: Smell Like Sheep

1 For a helpful discussion of this concept, see Alexander Strauch, Biblical Eldership: An Urgent Call to Restore Biblical Church Leadership (Littleton, CO: Lewis and Roth, 1995), 45–50.

2 See Colin Marshall and Tony Payne, The Trellis and the Vine: The Ministry Mind-Shift That Changes Everything (Kingsford, NSW, Australia: Matthias Media, 2009).

Chapter 4: Track Down the Strays

1 For a great introduction to church membership, see Jonathan Leeman, Church Membership: How the World Knows Who Represents Jesus (Wheaton, IL: Crossway, 2012).

Chapter 5: Lead without Lording

1 Interestingly, the Greek word for “dominate” here in Matthew 20:25 is the same one that Peter uses (1 Pet. 5:3). Besides those verses, the word occurs in Mark 10:42 (a parallel text to Matthew) and Acts 19:16.

2 Cited in Mark Dever, ed., Polity: Biblical Arguments on How to Conduct Church Life (Washington, DC: Nine Marks Ministries, 2001), 195.

Chapter 6: Shepherd Together

1 Alexander Strauch, Biblical Eldership: An Urgent Call to Restore Biblical Church Leadership (Littleton, CO: Lewis and Roth Publishers, 1995), 28.

2 Ibid., 37.